**ЎЗБЕКИСТОН РЕСПУБЛИКАСИ**

**БАНК-МОЛИЯ АКАДЕМИЯСИ**

**“БАНК ИШИ” КАФЕДРАСИ**

*Қўлёзма ҳуқуқида*

УДК: 336.76(575.1)

**МАТЯКУБОВ АХМЕДЖАН ҚАЛАНДАРОВИЧ**

**ТИЖОРАТ БАНКЛАРИ РЕСУРСЛАРИНИ БОШҚАРИШ САМАРАДОРЛИГИНИ ОШИРИШ ЙЎЛЛАРИ**

**5А230701 – “Банк иши” (фаолият турлари бўйича)**

**мутахассислиги бўйича**

Магистр

академик даражасини олиш учун ёзилган

**Д И С С Е Р Т А Ц И Я**

**Илмий раҳбар:**

И.ф.н., доц. АбдуллаевУ.А.

**ТОШКЕНТ – 2015**

Магистрлик диссертация иши “Банк иши” кафедрасида дастлабки ҳимоядан ўтган.

\_\_\_\_\_\_\_\_\_\_\_\_\_\_\_\_\_\_\_\_\_сонли баённома «\_\_\_\_\_\_\_»\_\_\_\_\_\_\_\_\_\_\_\_\_\_2015 й.

Кафедра мудири: Б.Т.Бердияров \_\_\_\_\_\_\_\_\_\_\_\_\_ \_\_\_\_\_\_\_\_

имзо сана

Илмий раҳбар: У.А.Абдуллаев \_\_\_\_\_\_\_\_\_\_\_\_ \_\_\_\_\_\_\_\_

имзо сана

Магистр: А.Қ.Матякубов\_\_\_\_\_\_\_\_\_\_\_\_ \_\_\_\_\_\_\_\_

имзо сана

**МУНДАРИЖА**

|  |  |  |
| --- | --- | --- |
| **КИРИШ............................................................................................................** | | 3 |
| **1-БОБ. ТИЖОРАТ БАНКЛАРИ РЕСУРСЛАРИНИ БОШҚАРИШНИНГ НАЗАРИЙ АСОСЛАРИ.........................................** | | 9 |
| 1.1. | Тижорат банклари ресурслари таснифи................................................ | 9 |
| 1.2.  1.3. | Тижорат банклари ресурсларини бошқаришнинг моҳияти ва аҳамияти...................................................................................................  Халқаро амалиётда банк ресурсларини бошқариш назариялари....... | 19  23 |
| 1-Боб бўйича хулоса............................................................................................  **2-БОБ. ТИЖОРАТ БАНКЛАРИ РЕСУРСЛАР БАЗАСИНИ БОШҚАРИШ ТАҲЛИЛИ ВА УНИНГ САМАРАДОРЛИГИНИ БАҲОЛАШ АМАЛИЁТИ ТАҲЛИЛИ.......................................................** | | 30  32 |
| 2.1. | Тижорат банклари ресурсларини шакллантириш таҳлили................. | 32 |
| 2.2.  2.3 | Банк ресурсларини бошқариш самарадорлигини баҳолаш.................  Банк ресурсларини бошқариш тизимини баҳолаш.............................. | 44  53 |
| 2-Боб бўйича хулоса..........................................................................................  **3-БОБ. БАНК РЕСУРСЛАРИНИ БОШҚАРИШ САМАРАДОРЛИГИНИ ОШИРИШ ЙЎЛЛАРИ.....................................** | | 68  70 |
| 3.1. | Банк ресурсларини бошқаришни операцион самарадорлигини ошириш йўллари..................................................................................... | 70 |
| 3.2. | Банк ресурсларини бошқариш самарадорлигини ошириш истиқболлари........................................................................................... | 77 |
| 3- Боббўйича хулоса.....................................................................................  **ХУЛОСА..........................................................................................................**  **ФОЙДАЛАНИЛГАН АДАБИЁТЛАР РУЙХАТИ...................................** | | 84 |
| 86  90 |

**КИРИШ**

**Диссертация мавзусининг долзарблиги.** Ўзбекистонда бозор иқтисодиёти муносабатларининг тобора чуқурлашуви тижорат банклари ресурсларини бошқариш самарадорлигини оширишнинг долзарб масалаларини юзага чиқармоқда. Тижорат банклари молиявий барқарорлигини таъминлаш, ресурс базасини мустаҳкамлаш ва уларнинг ресурсларини бошқариш самарадорлигини оширишни тақозо этмоқда.

Ўзбекистон Республикаси Президенти И.А. Каримов ушбу масалага алоҳида эътибор қаратиб: “Бу борада банк тизимининг молиявий барқарорлигини янада мустаҳкамлаш, республика молия-банк тизимини янада ривожлантиришнинг устувор йўналишлари бўйича қабул қилинган дастурда кўзда тутилган тадбирларни сўзсиз амалга ошириш, банк назоратини кучайтириш, банк активлари ва кредит портфелининг сифатини яхшилашга алоҳида эътибор қаратилади. Банк тизими капиталини камида 20 фоизга кўпайтириш мўлжалланмоқда”[[1]](#footnote-1)билдирган фикрларининг асосидава 2015 йил 6 майдаги 2344-сонли "Тижорат банкларининг молиявий барқарорлигини янада ошириш ва уларнинг ресурс базасини ривожлантириш чора-тадбирлари тўғрисида"ги Президент Қарорининг тасдиқланиши банк тизимининг молиявий барқарорлигини мустаҳкамлаш муҳим аҳамият касб этиб турибди. Шунингдек, Президентимиз бу масалага алоҳида эътибор қаратиб: “... банк хизматининг янги турларини жорий этиш, аҳоли ва хўжалик субъектларининг бўш маблағларини банкларнинг узоқ муддатли депозитларига жалб этишни камида 30 фоизга кўпайтириш, мамлакат иқтисодиётига киритиладиган узоқ муддатли кредит қўйилмалари улушини ички манбалар ҳисобидан ошириш учун мустаҳкам асос яратиш масалаларини қўшимча равишда ишлаб чиқиш талаб этилади”[[2]](#footnote-2) таъкидланган вазифалар ҳамда мамлакатимизни 2014 йилда ижтимоий-иқтисодий ривожлантириш якунлари ва 2015 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг мажлисидаги "... банк тизимидаги ислоҳотлар иқтисодиётимизнинг барқарор ўсиш суръатларини таъминлашда энг муҳим омил бўлди. Бунинг натижасида тижорат банкларининг жами капитали 25 фоизга ошди. Банк тизимининг мустаҳкамланиши 2014 йилда Марказий банкнинг қайта молиялаш ставкасини 12 фоиздан 10 фоизга, тижорат банкларининг кредитлар бўйича фоиз ставкасини ҳам шунга мос равишда камайтириш учун зарур имкониятлар туғдирди. Банклар томонидан фақат ишлаб чиқаришни модернизация қилиш ва технологик янгилаш дастурларини молиялаштиришга йўналтирилган кредитлар ҳажми 2013 йилга нисбатан 1,2 баробар, айланма маблағларни тўлдириш учун ажратилган кредитлар эса 1,3 мартадан зиёд ошди..."[[3]](#footnote-3)маърузасида келиб чиқиб, республикамиз тижорат банкларида ресурсларини бошқариш самарадорлигини ошириш ва тижорат банклари ресурслари базасини мустаҳкамлаш масаласи муҳим аҳамиятга эга эканлигини билдиради.

Ҳозирги кунда республика иқтисодиётини модернизациялаш шароитида мамлакатимизнинг айрим тижорат банклари амалиётида ресурсларни бошқариш самарадорлигини ошириш билан боғлиқ бўлган бир қатор муаммолар мавжудлиги кузатилмоқда, жумладан:

* тижорат банклари депозит базасининг асосий қисмини нобарқарор ресурслар ташкил этаётганлиги ёки юқори салмоқни эгаллаётганлиги ва депозитларнинг умумий ҳажмида барқарор ресурс манбаларининг улуши кам эканлиги;
* тижорат банклари жалб қилган маблағлардан самарали фойдаланиш кўрсаткичи паст эканлиги;
* тижорат банкларининг жами ресурслари таркибида чиқарилган қимматли қоғозларнинг мавжуд эмаслиги ёки кичик улушни ташкил этаётганлиги;
* тижорат банклари ресурсларини бошқариш борасида икки хил назарий қарашлар сақланиб келаётганлиги шулар жумласидандир.

Юқоридагилардан келиб чиқиб, республикамиз тижорат банклари ресурсларни бошқариш борасидаги муаммоларни назарий ва амалий жиҳатдан ўрганиш ва ҳал этилишга қаратилган илмий таклиф ва амалий тавсиялар ишлаб чиқиш зарурлиги тадқиқот мавзусининг долзарблигини белгилайди.

**Тадқиқот объекти.** Республикамиз тижорат банклари, ҳусусан ЧЭКИ АТ "Савдогарбанк" ва уларнинг ресурсларини бошқариш самарадорлиги тадқиқотнинг объекти бўлиб ҳисобланади.

**Тадқиқот предмети.** Тижорат банкларининг ресурсларини бошқариш жараёнида юзага келадиган иқтисодий муносабатлар тадқиқотнинг предмети ҳисобланади.

**Тадқиқот мақсади.** Иқтисодиётни модернизациялаш шароитида республикамиз тижорат банкларининг ресурсларини бошқаришни такомиллаштиришга қаратилган илмий таклиф ва амалий тавсиялар ишлаб чиқишдан иборат.

**Тадқиқот вазифалари.**

* республикамиз тижорат банклари ресурсларни бошқариш амалиётини қиёсий таҳлил қилиш ва ривожланиш тенденцияларини аниқлаш;
* тижорат банклари жалб қилган ресурслари уларнинг фаолият натижаларига таъсирини комплекс таҳлил этиш ва баҳолаш;
* тижорат банкларига жалб қилинган молиявий ресурсларнинг қийматини баҳолаш;
* тижорат банкларининг жалб қилган маблағларидан самарали фойдаланиш кўрсаткичини қиёсий таҳлил қилиш ва унинг даражасига баҳо бериш;
* тижорат банклари ресурслари ҳажмини истиқбол даври бўйича илмий жиҳатдан прогнозлаш;
* республикамиз тижорат банкларининг ресурсларини бошқаришни такомиллаштириш юзасидан илмий таклифлар ва амалий тавсиялар ишлаб чиқиш.

**Тадқиқотнинг асосий масалалари ва фаразлари.** Диссертация ишида ишлаб чиқилган илмий таклиф ва амалий тавсиялар республикамиз тижорат банклари ресурсларини самарали бошқаришга хизмат қилиши мумкин.

**Мавзунинг ўрганилганлик даражаси.** Тижорат банклари ресурслари ва уларни бошқариш масалаларининг назарий ва амалий масалалари хорижлик иқтисодчи олимлардан – О.И.Лаврушин, П.С.Роуз, Синки Дж. илмий асарларида тадқиқ этилган.[[4]](#footnote-4)

Ўзбекистонлик иқтисодчилардан А.А.Омонов, Б.Б.Бабаев, У.Д.Ортиқовларнинг илмий ишларида тадқиқ этилган.[[5]](#footnote-5) Илмий-тадқиқот ишлари олиб борган олимлардан А.А.Омоновнинг докторлик диссертациясида тижорат банклари молиявий ресурсларини бошқариш муаммолари тадқиқ этилган, Б.Б.Бабаевнинг номзодлик тадқиқот ишидабанк ресурслари шаклланиши ва улардан самарали фойдаланиш масалаларини таҳлил қилинган, У.Д.Ортиқовнинг номзодлик диссертацияси банк ресурсларини бошқариш муаммоларига бағишланган.

Кўриб ўтилган илмий ва методик адабиётларда асосий эътибор тижорат банкларининг ресурсларини шакллантириш, фойдаланиш ва бошқариш муаммоларига қаратилган бўлиб, лекин банкларнинг ресурсларини бошқарув самарадорлиги уларнинг асосий кўрсаткичларига таъсир этишининг назарий ва амалий муаммолари махсус илмий тадқиқот этилмаган. Ушбу нуқтаи назардан, ресурсларни бошқаришнинг муаммоларини комплекс таҳлил қилиш асосида ўрганиш ва назарий методик ечимларини топиш зарурати юзага келмоқда.

**Тадқиқотда қўлланилган услублар.** Диссертацияда иқтисодий таҳлил, мантиқий, қиёсий ва таркибий таҳлил, гуруҳлаш, молиявий коэффициентлар, статистик моделлаштириш ва математик усуллардан фойдаланилди.

**Тадқиқот натижаларининг назарий ва амалий аҳамияти.** Тадқиқот натижаларидан тижорат банклари ресурсларини бошқаришни такомиллаштириш, келажакда чуқур ўрганишга бағишланган махсус тадқиқот ишларида манба сифатида фойдаланиш мумкин. Тадқиқот иши натижаларининг амалий аҳамияти, диссертациянинг илмий таклиф ва амалий тавсиялари республикамиз тижорат банкларининг ресурсларини бошқаришни такомиллаштиришда, банклар стратегиясини белгилашда фойдаланиш билан белгиланади.

**Тадқиқотнинг илмий янгилиги.**

* тижорат банклари ресурсларни бошқариш амалиёти қиёсий таҳлил қилинди;
* тижорат банклари ресурсларини бошқариш билан боғлиқ мавжуд назарий муаммо аниқланди ва оқибатлари эътироф этилди;
* тижорат банкларининг ресурс базасини мустаҳкамлаш, уларни барқарор манбалардан ташкил этиш зарурлиги, илмий-амалий жиҳатдан асослаб берилди;
* амалга оширилган тадқиқот натижаларига асосланган ҳолда банкларнинг талаб қилиб олингунча депозитларини банкнинг жами депозитлар ҳажмидаги салмоғининг максимал даражасини норматив ҳужжатларда белгилаш лозимлиги илмий жиҳатдан асосланди;
* тижорат банклари ресурсларини бошқаришни такомиллаштириш юзасидан илмий таклиф ва амалий тавсиялар ишлаб чиқилди.

**Диссертациянинг таркибий тузилиши.** Диссертация иши таркибан кириш, уч боб, хулоса ва таклифлар, фойдаланилган адабиётлар рўйхатидан иборат.

**1-БОБ. ТИЖОРАТ БАНКЛАРИ РЕСУРСЛАРИНИ БОШҚАРИШНИНГ НАЗАРИЙ АСОСЛАРИ**

* 1. **Тижорат банклари ресурслари таснифи**

Банклар ўзларининг тижорий фаолиятларини амалга ошириши учун уларнинг ихтиёрида маълум миқдорда пул маблағи бўлиши керак. Банк фаолиятини хусусияти шундаки, улар бир томондан турли хил манбалардан бўш турган маблағларни жалб қилиб, бошқа томондан уларни пул маблағига эҳтиёж сезаётган корхона ва ташкилотлар, аҳолига жойлаштирадилар. Тижорат банклари ресурс базаси банк фаолиятида актив операциялар кўламини ва йўналишини, қолаверса банк даромади ҳажмини ва тузилишини белгилаб беради. Тижорат банки ресурслари таркиби ва тузилиши унинг ликвидлиги ва молиявий натижаларига жиддий таъсир қилади.

“Ресурс” термини франсузча “ressources” сўзидан келиб чиққан бўлиб, захира, маблағ, имконият, қимматлик, маблағлар манбаси маъноларини англатади.[[6]](#footnote-6) “Банк ресурслари” тушунчаси талқини бўйича турлича нуқтаи назарлар мавжуд. Баъзан уларни кредит ва бошқа актив операциялар учун фойдаланиладиган банк ихтиёрида жами маблағлар сифатида таърифланади. Иқтисодчилар фикрига кўра бундай таърифни тўлиқ деб бўлмайди, чунки бунда банк ресурсларининг манбалари кўрсатилмаган. Тижорат банклари ресурслари ўз капитал ва фондларини ҳамда банкнинг пассив операцияларни амалга ошириши натижасида жалб қилган маблағларини ифодалайди. Хусусан, хорижлик иқтисодчилар ресурсларни шакллантириш асосий объекти сифатида банк пассив операцияларининг натижасини кўрсатадилар.[[7]](#footnote-7) Г.Э. Слезингер ресурсларни (французча ressource) ёрдамчи воситалар, пул маблағлари, қимматликлар, захиралар тарзида таърифлайди.[[8]](#footnote-8)

Россиялик иқтисодчи олим, профессор О.И. Лаврушин тижорат банклари ресурслари ёки “Банк ресурслари” банкнинг ихтиёрида бўлган ўз ва жалб қилинган ресурслари йиғиндиси бўлиб, унинг актив операцияларини амалга оширишда ишлатилади, дея таъкидлайди.[[9]](#footnote-9)

Банк ресурсларининг манбалари банклар томонидан пассив операциялар ўтказилиши натижасида юзага келиб, ушбу операциялар турличадир. Уларни амалга ошириш усуллари ва расмийлаштирилиши, бухгалтерия балансида акс эттирилишига ва бошқаларга кўра фарқланади.

Пассив операцияларнинг тўрт хил шакли мавжуд: банк қимматли қоғозларини бирламчи эмиссияси (акциялар); фондларни шакллантиришга ва кўпайтиришга банк фойдасидан ажратмалар; бошқа банклардан кредитлар олиш; депозит операциялар.

Пассив операциялар банкка пул маблағларини жалб қилишга имкон беради. Янги ресурслар эса банк тизими томонидан актив операцияларни амалга ошириши натижасида юзага келади. Банк томонидан у ёки бу пассив операцияларни амалга ошириши натижасида ўз ва жалб қилинган маблағлар ҳосил бўлади.

Банк ресурсларининг ўз маблағларининг манбаси бўлиб, банкни ташкил этилишида шакллантирилган ва банк фойдасидан олинган, акционерлик капитали ҳисобланади. Акционерлик капитали турли хил шакллантирилиши мумкин: банк фондлари ҳисобидан, тақсимланмаган фойдасидан ва бошқалар.

Банк ўз капитали унинг тижорат фаолиятида асос бўлиб ҳисобланади, банкнинг молиявий барқарорлигини ва тўловга лаёқатлилигини таъминлайди, банкнинг турли хил рисклари натижасида юзага келган, кўзда тутилмаган харажатларини қоплаш манбаси бўлиб хизмат қилади. Банкларнинг ўз маблағлари ичида асосий ўринни банкнинг ўз капитали эгаллайди. Банкнинг ўз капитали таркибига капиталнинг бир қисми, яъни устав капитал, рискларни қоплаш учун ташкил қилинган резерв фонд, тақсимланмаган фойда киради.

Банкнинг ўз капитали унинг фаолиятида учта асосий функцияларни бажаради: ҳимоя, оператив ва тартибга солиш функцияси. Ўз капиталининг ҳимоя функцияси омонатчилар манфаатларини ҳимоя қилиб, банкни тугатиш жараёнида унинг мажбуриятларини тўлаш бўйича маблағларни манбаси бўлиб хизмат қилиши мумкин. Оператив функция шундан иборатки, банк капиталини ташкил қилган захиралар, фойдалар ва фойда ҳисобига асосий фондларни шакллантириш учун харажатларни амалга ошириши, номоддий активларга эга бўлиши, бошқа субъектлар устав фондига инвестицияларни амалга ошириши ва бошқа операцияларни амалга ошириши мумкин. Ўз капиталининг тартибга солиш функциясининг моҳияти шундан иборатки, Марказий банк барча банклар учун мажбурий ва ўз капиталининг миқдори билан боғлиқ иқтисодий меъёрларни ўрнатиб, банклар фаолиятини бошқариш имкониятига эга бўлади.

Жалб қилинган ресурслар таркибини ўрганишда уларни турли хил нуқтаи назар билан кўриб чиқиш мумкин: мижозлар тури бўйича, жалб қилиш муддати ва шартлари бўйича, баҳоси бўйича, барқарорлиги ва бошқалар.

Жалб қилинган ресурслар депозит ва нодепозит асосда шакллантирилиши мумкин. Жалб қилинган маблағ манбасини таснифлашнинг асосий белгиси бўлиб, ушбу операцияни ташаббускори ким эканлиги ҳисобга олинади. Депозит ресурсларга банкка мижознинг хоҳишига кўра жойлаштирилган маблағлар киради.

Депозит операциялар – банкларнинг депозиторлар билан тузган шартномалари асосида депозит мақсадларига кўра муайян муддатга жалб этиш ҳамда сақлашга доир операциялардир.[[10]](#footnote-10)

Нодепозит характердаги ресурслар банкнинг ташаббусига кўра жалб қилинган маблағларни ифодалайди. Нодепозит характердаги ресурслар банклар ўзларининг қимматли қоғозларини (вексель, облигация) чиқариш ва банклараро бозорда сотиб олиши натижасида ҳосил бўлади. Банклараро бозорда ресурсларни тижорат банкларидан ёки Марказий банкдан сотиб олиш мумкин.

Ресурсларни жалб қилиш шартларига боғлиқ ҳолда уларни эгалари олиш имкониятига кўра муддатли ва талаб қилиб олингунгача депозитларга ажратилади.

Марказий банк томонидан тақдим қилиш шартига кўра ресурслар мақсадли бўлиши мумкин ва маълум лойиҳаларни ҳамда мижозларни кредитлаш учун фойдаланилади.

Банк маблағлари манбаси унинг ресурсларини таснифлашни асосий белгиси ҳисобланади, бироқ банк ресурсларини бошқа белгилари бўйича ҳам таснифлаш мумкин, масалан, ресурслар баҳоси бўйича, у ёки бу ресурснинг банкнинг ликвидлиги ва даромадлигига таъсирига кўра таснифлаш мумкин.

Банк ресурслари қийматини эътиборга олиб, шартли равишда уч гуруҳга бўлиш мумкин: бепул, арзон ва қиммат ресурслар. Бепул ресурсларга асосан ортиб бориш манбаси фойда бўлган ўз маблағларининг маълум қисми киради.

Бепул ресурсларга мижозлар ҳисобрақамлар бўйича фоизлар ҳисоблаш кўзда тутилмаган қолдиқлар бўлиши мумкин. Арзон ресурслар талаб қилиб олингунгача ресурслар ҳисобланади. Қиммат ресурсларга муддатли ва банклараро бозорда сотиб олинган ресурсларни киритиш мумкин. Банк ресурсларининг баҳоси унинг даромадлигига бевосита таъсир қилади, банк ликвидлиги эса кўп ҳолларда мижозлар маблағлари қандай шартларда жалб қилинганлигига боғлиқ бўлади ва уларни бир вақтда қайтариб олиш эҳтимолига боғлиқ бўлади.

Жалб қилинган ресурсларни мижозлар турига кўра таснифлаш мумкин: банклар, юридик шахслар ва жисмоний шахслар.

Банк ресурсларини таснифлаш белгиси бўлиб, уларни шакллантирилган валюталар турлари бўлиши мумкин: миллий ва хорижий валюталар.

“Банк ресурслари структураси” тушунчаси мавжуд бўлиб, бу тушунча ресурсларни маълум турларини уларнинг умумий ҳажмига нисбатан улушини аниқлайди. Банк ресурслари структураси кўп омилларга боғлиқ бўлиши мумкин: банкнинг турига, банкнинг ташкилий тузилишига, мижозларнинг таркибига, хорижий валютада операцияларни амалга ошириш ҳуқуқи мавжудлигига, ссуда капитали бозори ва бошқалар.

Банк ресурслари таркиби тўғрисида шуни таъкидлаш зарурки, банк пассивлари таркиби хўжалик субъектлари пассивлари таркибига қараганда ўзига хос хусусиятга эга. Банкнинг ўз маблағлари жалб қилинган маблағларга қараганда катта улушни ташкил қилмайди. Ушбу ҳолат қатор сабабларга боғлиқ:

Биринчидан, банклар ўз фаолияти давомида мижозларнинг вақтинча бўш турган маблағларини қайта тақсимлаб, асосан “ўзга” маблағлардан фойдаланадилар.

Иккинчидан, банк активлари корхоналар активларига қараганда анча ликвидлироқ, банк активлари асосан пул шаклида бўлади, корхона активлари эса асосий воситалар ва ишлаб чиқариш захиралари сифатида сақланади. Ушбу ҳолат банкка пул маблағларини тезроқ ҳаракатлантириб, кредиторлар олдида ўз мажбуриятларини бажариш имконини беради ва ўз маблағларига бўлган эҳтиёжини камайтиради.

Жалб қилинган маблағларнинг таркиби ва структурасини ўрганиш бўйича уларни гуруҳлаш мумкин:

1. Мижозларнинг жорий ҳисобрақамидаги маблағлар.
2. Бошқа ҳисобрақамдаги маблағлар: пластик карта-ҳисобларида; ишонч билдирилган бошқарувдаги ҳисобрақамларда.
3. Махсус режимдаги ҳисобрақамдаги маблағлар (аккредитивлар).
4. Мижозлар омонатлари (депозитлар).
5. Банклар чиқарган қимматли қоғозлар (векселлар, банк сертификатлари, облигациялар).
6. Бошқалар.

Омонат (депозит) – талаб қилиниши биланоқ ёки тўловни амалгаоширувчи шахс билан тўловни олувчи шахс ёҳуд уларнинг қонуний вакиллари ўртасида келишилган муддатда фоизлар ёки устама ҳақ тўлаган ҳолда ёҳуд бундай тўловларсиз ҳаммасини қайтариб бериш шарти билан топшириладиган пул суммаси.[[11]](#footnote-11) Депозитларни иқтисодий мазмунига кўра бир қанча гуруҳларга бўлиш мумкин: талаб қилиб олунгунгача депозитлар; муддатли ва жамғарма депозитлар; омонат сертификатлари.

Талаб қилиб олингунгача депозитларнинг асосий хусусияти, уларнинг эгалари олдиндан хабардор қилмасдан, ушбу маблағлардан фойдаланиш имконияти мавжудлиги бўлиб, улар ҳисобидан тўловлар тўлаши ва пул ўтказиши, нақд кўринишида олиши, уларни сақлаш учун қўйиши ва тўлиқ қайтариб олиши мумкин. Бундай ҳисобрақамни очиш ташаббуси мижоз томонидан келиб чиқиб, ҳисоб-китобларни амалга ошириш учун ва тўловларни тўлаш ва пул маблағи олиш билан боғлиқ эҳтиёж юзасидан келиб чиқади. Мижозлар учун ушбу ҳисобварақлар юқори ликвидлилиги сабабли жуда қулай ҳисобланади, камчилиги ушбу ҳисобрақамларга банклар юқори бўлмаган депозит фоизлари ҳисоблашади ёки умуман ҳисобланмайди. Ушбу депозитларни банклар учун асосий ноқулайлиги, бир вақтнинг ўзида қайтариб олиши мумкинлиги ва шунга ўхшаш мажбуриятлар бўйича тўловлар учун захира маблағларини ушлаб туриш зарурлиги билан боғлиқ юқори рискни мавжудлигидадир.

Депозит ресурсларнинг барқарор қисми бўлиб муддатли депозитлар ҳисобланади. Муддатли депозитлар – бу банк ва мижоз ўртасида тузилган шартнома кўрсатилган муддат давомида депозит ҳисобрақамларда сақланаётган пул маблағлари.

Муддатли депозитлар турлича ва улар қуйидагиларни ташкил этади:

* минимал сумма билан чегараланган ва чекланмаган миқдордаги омонат;
* чақирилиб олинмайдиган – бир томонлама чақириб олиш имконияти мавжуд бўлмаган омонат;
* чақирилиб олинадиган – бир томонлама чақириб олиш имконияти мавжуд бўлган омонат;
* тўлдириладиган (қўшиладиган) – омонатчига даврий равишда тўлдириш бадаллар билан тўлдириш имконияти мавжуд;
* тўлдирилмайдиган омонат;
* тўлиқ муддатга фиксирланган фоиз ставкали омонат;
* фиксирланган фоизли маълум муддат давомида ўсиб борувчи омонат;
* фиксирланмаган белгиланган муддат давомида сузиб юрувчи фоизли омонат;
* капиталлашиб борувчи омонат асосий суммасига ҳисобланган фоиз қўшилиб борувчи омонат;
* конвертацион (ўзгартириладиган) омонат; хорижий валютага ўтказиш имкониятини берувчи омонат.

Банк учун ликвидликни бошқариш нуқтаи назаридан муддатли депозитлар мақбул манба ҳисобланиб, ушбу маблағларни эгаларига қайтариш келишилган маълум муддатдан сўнг амалга оширилиб, ушбу муддат давомида улардан фойдаланиш имкониятига эга бўлади. Муддатли депозитларга талаб қилиб олингунгача депозитларга қараганда юқорироқ фоизлар тўланади. Муддатидан олдин депозитларни қайтариб олиш мижозларга сезиларли даромад йўқотишларига олиб келади.

Жамғарма депозитда муддатли депозитлардан фарқланиб, банк омонати шартномасида белгиланган муайян мақсадга йўналтириладиган `ки бошқа шартлар асосида жалб қилинган омонатлар – жамғарма омонатлар ҳисобланади. Жамғарма омонатлар бўйича банк билан омонатчи ўртасида банк омонати шартномаси тузилиши ва омонатчи шартнома тузганидан сўнг, банк омонат шартномасида кўрсатилган омонат суммаси қўйилиши шарт. Жамғарма омонатлар бўйича банк омонати шартномасига мувофиқ қўшимча маблағ киритилиши мумкин. Қўшимча маблағ киритиш тартиби банк омонати шартномасида аниқ белгиланиши лозим.

Тижорат банклари ресурс базасини шакллантиришнинг нодепозит манбалари қаторига депозит ва жамғарма сертификатлари, облигация, векселларни киритиш мумкин. Депозит ва жамғарма сертификатлари эркин айланадиган қимматли қоғоз ҳисобланади. Ўзининг иқтисодий моҳиятига кўра депозит ва жамғарма сертификатлар бир биридан фарқланмайди, молиявий инструмент бўлиб, фонд ва депозит хусусиятларини мужассамлаштирган. Ушбу икки турдаги қимматли қоғознинг бир биридан фарқи фақат банк қонунчилигининг шартли субъектив белгиларига кўра ажратилади: “депозит сертификатлари” – юридик шахслар учун, “омонат сертификатлари” – жисмоний шахслар учун.

Депозит (омонат) сертификати – банкка қўйилган депозит (омонат) суммасини ва омонатчининг (сертификат сақловчининг) депозит (омонат) суммасини ҳамда сертификатда шартлашилган фоизларни сертификатни берган банкдан ёки шу банкнинг исталган филиалидан белгиланган муддат тугаганидан кейин олиш ҳуқуқини тасдиқловчи ноэмиссиявий эгасининг номи ёзилган қимматли қоғоз[[12]](#footnote-12). Банк сертификатлари – омонатчини ўрнатилган муддат тугаганидан сўнг, омонатни ва ҳисобланган фоизларни олиш ҳуқуқларини ёки унинг ҳуқуқий ворислигини тасдиқловчи ноэмиссион ҳужжатли қоғоз. Банк сертификатларини чиқаришдан асосий мақсад ва вазифалар қуйидагилар ҳисобланади:

1. Банк ресурслари салоҳиятини ошириш учун юридик ва жисмоний шахслардан вақтинча бўш турган маблағларни тезкор жалб этиш.
2. Белгиланган муддат ва даромадлилик билан банк ликвидлигини бошқариш.
3. Хизматлар диверсификацияси орқали мижозларни жалб қилиш.

Ўзгарувчан фоизлар шароитида маблағларни жойлаштиришда жисмоний шахслар учун жамғарма сертификатлари депозит счетларга қараганда жозибалироқ ҳисобланади. Молиявий инструмент сифатида сертификатнинг қўшимча ижобий томонлари унинг сотилиши, мерос ва совға қилиб берилиши, учинчи шахсга бепул берилиши, муддати тугамасдан тўловга тақдим этилиши, иккиламчи бозорда реализация қилиш мумкин. Депозит сертификати бошқа шахсга иккиламчи бозорда сотиш йўли билан узатиши мумкин. Жисмоний шахсларнинг банк депозит сертификатлари бўйича оладиган даромадлари тўлов манбаида солиқ тўлашдан озод қилинган.[[13]](#footnote-13)

Банк тизимига қўшимча бўш пул маблағларини жалб этишнинг яна бир йўли – бу банк вексели ва облигацияларини муомалага чиқаришдир.

Маблағларни жамғаришда облигациялар янада ривожланиб, ўзининг қатор устунликларига эга: қатьий белгиланган даромад, даромадни ҳисоблаш қулай ва оддий, облигациянинг эркин айланиши, ҳаракатчанлиги, битимларни расмийлаштириш оддийлиги, облигация исталган жисмоний шахсга ўтказиб берилиши мумкинлиги, бошқа шахсга ўтказилиши (ишончнома, васият) тақдим эта олиш имконияти мавжуд.

Маблағларни жалб қилишда сертификатлар ва облигациялардан ташқари банк векселлари чиқарилиши мумкин. Банкнинг оддий вексели – бу вексель ушловчига кўрсатилган муддатда ва суммада маблағларни тўлаш мажбурияти белгиловчи қимматли қоғоз. Банк вексель суммасига дисконт сифатида фоиз ёки даромад тўлаши мумкин.

Тижорат банкларининг депозитсиз ресурслари таркибида йирик манбалардан бири банклараро кредитлар ҳисобланади. Банклараро кредит тижорат банкларига қўшимча молиявий ресурсларга бўлган эҳтиёжини зудлик билан таъминлаш имкониятини бериш билан бирга ресурсларга муддати жиҳатидан барқарор манбалар ҳисобидан шакллантириш имкониятини беради. Ушбу жараён бўйича асосий операциялар банкларнинг вакиллик ҳисобварақлари доирасида амалга оширилади. Ушбу кредитлар тижорат банклари учун нисбатан арзон ва муддати жиҳатидан “узун” маблағлар ҳисобланади.

Тижорат банкларининг ресурсларни жалб қилишнинг мақбул усулларидан бири қимматли қоғозларни қайта сотиб олиш бўйича шартномалар тузиш ёки “РЕПО” операцияси ҳисобланади. Ушбу келишувда банк сотилган қимматли қоғозларни маълум муддатдан сўнг олдиндан келишилган баҳода қайта сотиб олишни ўз зиммасига олади. Бу операциянинг афзаллиги шундаки, банк ўзининг қисқа муддатли кредит ресурсларига бўлган эҳтиёжини қондирса, бенифицар эса вақтинча бўш маблағларини ишончли манбага самарали жойлаштириш орқали нисбатан юқори миқдорда фойда олади. Одатда, ушбу операциялар бўйича маблағлар бир кундан бир неча ойгача, асосан, жуда қисқа муддатга берилади. Шу билан бирга “РЕПО” операцияси банкка қуйидаги қулайликларни беради:

* банкни ликвидлик жиҳатидан юқори рискка дучор қилмайди. Чунки қимматли қоғозлар келишилган маълум муддатга эмиссия қилинади;
* банк сотилган қимматли қоғознинг қиймати миқдоридаги маблағни мижознинг ҳисобварағини, агар унинг ҳисобварағи шу банкда очилган бўлса, дебетлаш йўли билан ёки бенифицарнинг бошқа банкдаги ҳисобварағидан қисқа муддатда олиш имкониятига эга. Шунингдек, агар бенифицарнинг ҳисобварақаси шу банкда очилган бўлса, у ҳолда банк Марказий банкка “РЕПО” суммаси миқдоридаги суммага мажбурий захира ажратмаси базасини камайтиради;
* халқаро банк амалиётида тижорат банклари “РЕПО” операциялари асосида жалб қилинган маблағлари ҳисобидан Марказий банкка мажбурий захиралар тўлашдан ва депозит операциялардаги каби маблағни суғурта қилишдан озод этилган. Ушбу ҳолат Ўзбекистон Республикаси тижорат банклари амалиётида ҳам жорий этилган бўлиб, уларга мазкур операция асосида маблағларни кенгроқ жалб қилиш имкониятини беради.
  1. **Тижорат банклари ресурсларини бошқаришнинг моҳияти ва аҳамияти**

Тижорат банклари ресурслари банк бошқарувида муҳим аҳамият касб этади. Уларнинг зарурлиги банк амалга ошираётган актив фаолиятда ҳамда операциялар миқдорида билинади. Банк ресурслари актив операциялар орқали иқтисодиётга жойлаштирилган миқдоридан даромад шаклланади. Банк ресурслари қанча кўп бўлса, даромади ҳам кўпаяди.

Тижорат банклар ўзларининг актив фаолиятини ўзларида мавжуд бўлган ўз ва жалб қилинган пул маблағлар доирасида юрита оладилар. Айнан пассив операциялар актив операцияларни олиб бориш учун асос яратади ҳамда даромадли операцияларининг ҳажмини ва кўламини аниқлаб беради. Маълумки, ресурсларни жалб этиш ва банк ресурсларини кўпайтиришда унинг обрўси ҳал қилувчи омил саналади. Бу обрў тижорат банклари пассивларини бошқариш сифатига кўп жиҳатдан боғлиқ бўлади.

Кенг маънода, пассивлар операцияларини бошқариш омонатчилар ва бошқа кредиторларнинг маблағларини жалб қилиш ва мазкур банк учун маблағлар манбаларнинг ўзаро уйғун бирикмасини белгилаш билан боғлиқ фаолиятдир. Тор маънода эса, пассивлар операцияларини бошқариш деганда, заруриятга кўра қарз маблағларини фаол равишда топиш йўли билан ликвидликка бўлган эҳтиёжни қондиришга қаратилган ҳаракатлар тушунилади.

Тижорат банклари ресурсларини самарали бошқаришнинг функцияларига таянишдан мақсад банкнинг ликвидлилик даражасини таъминлаш асосида унинг молиявий барқарорлигини мустаҳкамлаш йўлларини аниқлаб бериш ҳисобланади. Буларнинг барчаси ресурсларни бошқаришнинг тақсимот функцияси орқали намоён бўлади. Тижорат банклари ресурсларини бошқаришнинг асосий мақсади омонатчилар ва кредиторларнинг маблағларини банкка жалб қилиш, ундан оқилона фойдаланиш ва шу орқали банкнинг фойдасини вужудга келтиришдан иборатдир. Тижорат банклари ресурсларини самарали бошқаришнинг асосий вазифаси уларнинг тўлов қобилиятини таъминлаб туриш учун зарур бўлган миқдордаги ресурсларни излаб топиш ва ушбу маблағларни иқтисодий жиҳатдан фойдали мақсадларга жойлаштириш билан изоҳланди.[[14]](#footnote-14)

Банк ресурсларини бошқаришнинг тақсимот функцияси пул эгаларининг иқтисодий манфаатдорлиги билан чамбарчас боғлиқ бўлиб, улар маълум шартлар асосида банкка таклиф этаётган молиявий маблағлардан қўшимча даромад олишни ўз олдиларига мақсад қилиб қўядилар. Айнан мана шу мақсадни амалга оширишда банк ресурсларини бошқаришни рағбатлантириш асосий омил сифатида майдонга чиқиши зарур бўлади.

Тижорат банклари ресурсларини бошқаришнинг рағбатлантирувчи омилига мамлакатдаги иқтисодий-сиёсий барқарорлик, Марказий банкнинг пул-кредит сиёсати, инфляция даражаси ва қатор иқтисодий омиллар таъсир қиладики, банк раҳбариятининг уларни инобатга олмаслиги ресурсларни самарали бошқаришнинг аҳамиятини пасайтиришга олиб келади.

Тижорат банклари ресурсларини бошқаришнинг назорат функцияси банкнинг иқтисодий жиҳатдан тўловга лаёқатлилиги, яъни унинг ликвид маблағларга бўлган талабининг қондирилиши, мамлакат молия бозоридаги иқтисодий ҳолат, банклараро рақобат ва қатор иқтисодий муносабатларни назорат қилади. Тижорат банклари ресурсларини бошқаришнинг назорат функцияси банкда ташкил этилган тегишли бошқарма, департамент ёки бўлимнинг фаолияти жараёнида намоён бўлади. Унинг иқтисодий самараси сифатида банк ўз мижозлари олдидаги мажбуриятларини тўлиқ ва тўхтовсиз равишда бажариши, иқтисодий жиҳатдан барқарорлигининг ортиб бориши билан аниқланади.

Тижорат банклари ресурсларини бошқариш функциялари фаол ишламаслиги банклар молиявий ресурсларини шакллантириш ва уларни самарали тақсимлаш орқали жойлаштиришни кўр-кўрона ёки мавжуд иқтисодий ҳолатдан келиб чиққан ҳолда амалга оширишга сабаб бўлади.

Тижорат банклари ресурсларини шакллантириш ва мувофиқлаштириш жараёни, тижорат банкларининг ресурс салоҳиятини ташкил этадиган пул маблағлари барча манбаларини бошқариш сифати муҳим аҳамият касб этади.

Қуйидаги 1.1-расмда тижорат банклари ресурсларини самарали бошқаришнинг асосий мезонларини кўришимиз мумкин:

**Тижорат банклари ресурсларини самарали бошқаришнинг асосий мезонлари**

**Ресурсларга бўлган эҳтиёжни тўхтовсиз таъминланишини бошқариш**

**Ресурсларни молиявий барқарор манбалар ҳисобидан шаклланишини бошқариш**

**Ресурсларни сақлаш ва жойлаштириш-нинг муддатлар бўйича мутаносиблигинитаъминланишини бошқариш**

**Ресурслар-нинг фойдали-лигини таъминлани-шини бошқариш**

**Банк капиталини барқарор маблағлар ҳисобидан шаклланиши ва уларнинг етарлилигини таъминлашни бошқариш**

**1.1-расм.Тижорат банклари ресурсларини бошқаришнинг мезонлари**[[15]](#footnote-15)

Тижорат банклари ресурсларини бошқариш асослари қуйидаги ҳолатларни ўзида мужассамлаштириши лозим: Банк акциядорлари ва омонатчиларининг иқтисодий манфаатини ҳимоя қилиш. Маълумки, тижорат банклари устав капитали банк акциядорларининг молиявий маблағлари ҳисобига шаклланади. Тижорат банклари ресурслари таркибида банк акциядорлари маблағларининг улуши, одатда 10-15 фоизни ташкил этади, ресурсларнинг қолган 85-90 фоизи банкнинг жалб қилинган маблағлари ҳисобига шаклланади.[[16]](#footnote-16) Жалб қилинган маблағлар таркибида омонатчиларнинг жамғармалари катта улушни ташкил этади. Шу сабабли, тижорат банклари ресурсларини бошқаришда банк акциядорлари ва омонатчиларнинг банк фаолиятига киритган маблағлари ҳисобидан кутаётган иқтисодий манфаатдорлигини таъминлашга қаратиши зарур бўлади. Ушбу муносабатларни тартибга солувчи асосий ҳужжатлар банкнинг низоми ва депозит сиёсати доирасида ишлаб чиққан дастурлари ҳисобланади.

Ресурсларни бошқаришда тижорат банкининг ликвидлик ва рисклилик даражаси кўрсаткичлари муҳим ўрин тутади. Ушбу кўрсаткичларга риоя қилиш, ресурсларни жалб қилишда ва жойлаштиришда муддатлар орасида мувофиқликни таъминлашни талаб қилади. Ликвид маблағларнинг етишмаслиги тўлов воситалари тақчиллигини келтириб чиқаради, ушбу ҳолатда тижорат банклари фойда меъёрини пасайтириши ҳисобига одатдагидан юқорироқ харажатлар ҳисобига ликвид маблағларни топиш чорасини излайди. Ушбу чоранинг ижобий ечимини топилмаслиги банкни иқтисодий инқироз ҳолатига олиб келишга сабаб бўлади. Бошқа томондан тижорат банклари юқори даражада ликвид маблағларга эга бўлиши банк активлари даромадлилик даражасини пасайишига олиб келади.

Маҳаллий ва халқаро молия бозорларидаги тенденцияларни ўрганиш асосида халқаро операциялар бўйича вужудга келиши мумкин бўлган риск даражасини пасайтириш юзасидан шарт-шароитларни яратиш лозим. Эркин иқтисодиёт шароитида тижорат банклари учун иқтисодий жиҳатдан маҳаллий ва халқаро молия бозорида самарали фаолият юритишнинг асосий омилларидан бири мавжуд риск даражасини минималлаштиришдан иборатдир. Тижорат банклари молиявий ресурсларни бошқаришда маҳаллий ва халқаро операциялар билан боғлиқ риск даражасига, албатта, эътибор қаратиши зарур.

Банклар ўртасида эркин рақобатни таъминлаш ва уларнинг фаолиятини тартибга солиш. Бозор иқтисодиёти шароитида банклар ўртасида эркин рақобатнинг амал қилиши уларнинг барқарор ривожланишига ва банк хизматлари сифат даражасининг ортишига замин яратади.

Пассивлар ва активлар бўйича мажбуриятларни бошқариш банкнинг муҳим вазифаси бўлиб ҳисобланади. Ресурсларни жалб қилиш ёки уларни жойлаштириш банк учун булардан қайси бири муҳим деган саволга жавоб бериш қийин. Булар ўзаро боғлиқ, ўзаро шартланган икки жараёндир. Уларни оқилона ташкил қилиш юқори натижаларга эришиш имконини беради.

Тижорат банклари жалб қилган ресурсларни бошқариш муаммоси, нафақат миқдорий, балки сифат жиҳатларига ҳам эга. Ресурсларни жалб қилишда уларни жойлаштириш масаласини ўрганиб чиқиш лозим. Ресурсларни самарали жойлаштиришда тижорат банклари олдида зарарларни ўрнини тўлдириш ва фойда олиш ҳамда банк ликвидлигини таъминлаш масалалари туради. Ушбу тижорат банклари томонидан актив ва пассив операциялар ўртасидаги нисбатни мувофиқлаштириш йўли билан амалга оширилиши мумкин. Ҳаддан зиёд ресурсларни жалб қилиш рискни кучайтиради ва тижорат банкини тўловга қодирсизлик хатарини кучайтиради, шунингдек, бошқа банкларга ва кредиторларга молиявий боғлиқ бўлиб қолиши мумкин.

Тижорат банклари бошқа хўжалик субъектларидан фарқли равишда пул билан, асосан, четдан жалб қилган маблағлар билан иш олиб боради. Четдан жалб қилган маблағлар таркибида фуқаролар маблағлари ҳам салмоқли ўрин эгаллайди. Агар банкларда мижозлар омонатлари тўғри ва оқилона бошқарилмаса, етарли даражада кафолатга эга бўлмаса, банк катта зарар кўриши ва инқирозга юз тутиши мумкин. Натижада, мижозларнинг ўз маблағларини банкка ишонмаслигига олиб келади ва иқтисодиётда пул айланиши сустлашади. Шунинг учун банклардаги ресурсларни оқилона бошқариш мижозларнинг банкка бўлган ишончини оширишда ҳал қилувчи роль ўйнайди.

* 1. **Халқаро амалиётда банк ресурсларини бошқариш назариялари**

Халқаро банк амалиётидан маълумки, тижорат банклари ресурсларини бошқаришнинг турли мезонлари, стратегик ва тактик режалари, шунингдек назариялари амалда қўлланилган. Турли мамлакатларнинг банк тизими ресурсларни бошқаришнинг ўзига хос хусусиятларига эга. Бу хусусиятлар қуйидаги омилларга боғлиқ: банк тизимининг ҳолати (қонунчилик, пул-кредит сиёсати ва ҳ.к.); миллий иқтисоднинг ҳолати (макроиқтисодий кўрсаткичлар); иқтисодий субъектларнинг ривожланиш даражаси (молиявий ҳолати, аҳолининг даромад даражаси).

Тижорат банклари пассивларни бошқариш назарияси қуйидаги икки тасдиқларга асосланади:

Биринчи, тижорат банки ликвидлик муаммосини ҳал этишда, капитал бозорида қўшимча пул маблағларини сотиб олган ҳолда жалб этиши мумкин. Ушбу тасдиқ ғарб мамлакатларида амалда тадбиқ қилинган.

Иккинчи, тижорат банки ўз ликвидлигини Марказий банкдаги кенг миқёсда қарзга бериладиган пул маблағларидан ёки вакил банкларидан қарзга олинадиган, шунингдек евровалюталар бозоридан олинадиган қарзлардан фойдаланиб таъминлаши мумкин.

Банклар ресурсларини бошқаришнинг асосий концепцияларидан бири ва жуда кенг тарқалгани банклараро кредитлар назарияси ҳисобланади.

Марказий банк ёки вакил банкдан қарз олиш заҳираларнинг ҳолатини тузатиш учун маблағларни сафарбар этишнинг “ҳисоб ойнаси” (discount window) деб ҳам номланадиган бир усулидир[[17]](#footnote-17). Захираларни тенглаштириб боришнинг ушбу усули кенг ёйилмаган бўлсада, бундай қарзлар Марказий банк томонидан назорат қилинади.

Банклараро кредит бўйича ставка одатда, хўжалик юритувчиларга берилган кредитлар бўйича белгиланадиган фоиз ставкаларидан пастроқ бўлади ва Марказий банкнинг расмий ҳисобга олиш ставкасига мувофиқ равишда тузатилади. Қарз олувчи банк бошқа банклардан кредит ресурслари жалб этишига унинг ўз мижозларининг қарз маблағларига бўлган эҳтиёжларини қондириш, яъни ўз кредит қўйилмаларини кенгайтириши ҳамда банк ликвидлигини тартибга солиб бориш зарурияти сабаб бўлади. Банклараро кредитни жалб этиш икки усулда: мустақил равишда, тўғридан-тўғри музокаралар йўли билан ёки молиявий воситачилар орқали амалга оширилади. Банкларнинг ўзлари банклараро кредит тўғрисида келишилган тақдирда уларнинг муносабатлари махсус шартнома билан расмийлаштирилади. Банклараро шартномаларнинг аксарияти муддатли шаклда, қолганлари эса муддатсиз шаклда тузилади. Иқтисодий барқарорлик бўлмаган шароитда кредит бозорида қандай вазият юзага келишини ва банкнинг молиявий аҳволи қандай бўлишини олдиндан билиш қийин. Чунки, кредит ресурслари етишмаслиги ёки ортиқча бўлиб қолиши мумкин. Банклараро шартноманинг муддатсиз шакли банклараро кредитни шартномада белгиланган энг қисқа муддатга кўзда тутади. Бу муддат тугаганидан кейин кредит муддатсиз кредитлар тоифасига ўтади, яъни кредитор банк томонидан олдиндан маълум қилинган ҳолда исталган пайтда талаб қилиб олиниши мумкин. Кредит ресурсларини қарзга олган банк уларни қайтариш имкониятига эга бўлмаса, у бошқа банкларнинг муддатли қарзларидан фойдаланади.

Банклар ресурсларини бошқаришнинг асосий концепцияларидан яна бири евродоллар бозоридан қарз олиш назарияси ҳисобланади**.**

**Евродоллар бозоридан қарз олиш назарияси.** Евродоллар бу – АҚШ ҳудудидан ташқарида банкларга жойлаштирилган доллар қийматига эга депозитлар[[18]](#footnote-18).

Евродоллар бозоридан қарз олиш йирик тижорат банклари учун иложи бўлган пассивларни бошқариш инструментидир. Унда чет элда филиаллари бўлган банклар ҳам фойдаланади. Евродоллар – АҚШ долларларида ифодаланган ва АҚШ дан ташқаридаги тижорат банкларида, шу жумладан, Америка банкларининг филиалларидан сақланадиган қўйилмалардир. Евродолларлар АҚШ банкининг америкалик ёки чет эллик омонатчиси чет элдаги банкка ёки Америка банкининг филиалига маблағ ўтказганида юзага келади. Ушбу операция ўтказилиши натижасида АҚШдаги омонатга эгалик қилиш чет элдаги молия муассасасига ўтади. Бу муассасанинг АҚШ долларларида қопланиши шарт бўлмаган мажбурияти юзага келади. Мазкур ҳолда АҚШ даги жами банк қўйилмалари ўзгармасдан қолади. Лекин чет элда АҚШ долларларидаги янги депозит мажбурияти – евродолларлар пайдо бўлади.

Евродоллардаги қарзларнинг анча қисми Америка банкларининг чет элдаги ўз филиаллари олдидаги мажбуриятларнинг кўпайишида ифодаланади. Ушбу депозитларни қабул қилиб оладиган Европа банклари ва филиаллари уларнинг эгалари, одатда, АҚШ пул бозоридаги ставкаларидан юқори ставкалар бўйича фоиз тўлайдилар ва Америкадаги ҳамда чет элдаги фирмаларга, шунингдек, АҚШ банкларига қарзга пул берадилар. Кредитга эҳтиёжни қоплашга етарлича маблағни мамлакат ичида жалб этишга тижорат банларининг қурби етмаган тақдирда улар зарур ресурсларни олиш учун евродоллар бозорига мурожаат қиладилар. Кўпинча бу манбадан банкларда ўтказилаётган муддатли депозит сертификатлари суммаси қисқарган ёки бир озгина ошган даврларда фойдаланилади.

Банклар ресурсларини бошқаришнинг концепцияларидан яна бири захира фондларини олиш назарияси ҳисобланади. Захира фондларини олиш назарияси. Захира фондларини олиш – ликвидликни таъминлаш мақсадида кредитдан фойдаланишнинг кенг тарқалган усулларидан биридир. Ушбу фондлар Марказий банкдаги ҳисобварақларда сақланадиган депозит қолдиқларидир. Кутилмаганда қўйилмалар оқими кела бошлаган ёки ссудалар қисқарган тақдирда тижорат банкларида ортиқча захиралар юзага келиши мумкин. Бу маблағлар даромад даромад келтирмаслиги сабабли, банклар уларни қисқа фурсатга бошқа банкларга фойдаланиш учун бериб қўядилар. Захиралар мажбурий ҳажмини тиклаш ёки активлар сотиб олиш учун маблағга муҳтож бўлган банклар эса ушбу ортиқча маблағларни бажонидил сотиб оладилар. Захира фондларига оид бир кунлик операциялар ўз моҳиятига кўра, ссудалар билан таъминланмаган бўлади. Баъзан банкларнинг бири бошқасига давлатнинг қимматли қоғозларини сотадиган бўлса, битим қайтариб сотиб олиш тўғрисидаги битим шаклини ифодалайди. Бундай битимлар, одатда бир кунлик муддатга мўлжалланган. Лекин, айрим битимлар бўйича тўлов муддати бир ҳафта ёки хатто бир неча ҳафтани ташкил этиши мумкин. Таъминланмаган типик битим тузилган тақдирда иккита банк шарт-шароитлари тўғрисида келишади, сотувчи банк Марказий банкка белгиланган миқдордаги маблағни ўзининг заҳира фондидан харидор банкнинг захира ҳисобварағига ўтказишни таклиф этади. Кейинги куни банк очилиши чоғида, аксинча, битим амалга оширилади. Фоизлар, одатда, алоҳида чек билан тўланади.

Банклар ресурсларини бошқаришнинг концепцияларига қайтариб сотиб олиш тўғрисида битимлар назариясини ҳам қўшишимиз мумкин.

Захира фондларига оид банклараро операцияларга қўшимча равишда банклар билан давлат қимматли қоғозлари бўйича дилерлар ҳамда бошқа инвесторлар ўртасида ва шунга ўхшаш битимлар амалга оширилади. Бу битимлар қайтариб сотиб олиш тўғрисидаги битимлар (repurchase agreements I RF) ёки шунчаки “РЕПО” деб номланади[[19]](#footnote-19). Бундай битимда активларни сотиш, қайтариб олиш шартлари асосида белгиланган кунда ва олдиндан келишилган нархда амалга оширилади. Бундай битимлар вақтинча бўш маблағлар учун муҳим канал бўлиб қолган. Чунки, уларнинг иккала томонининг эҳтиёжларига мослаштириш осон. Улар бир кундан бир неча ўйгача муддатга тузилиши мумкин. Лекин кўпинча қисқа муддатга тузилади.Таваккалчилик хатари юқори эмаслиги “РЕПО”нинг афзалллигидир. Чунки “РЕПО” битимлари – банк захираларини бараварлаштиришнинг энг яхши воситасидир. Банк активларини қайтариб сотиб олиш мажбуриятини олган ҳолда сотганида тўлов харидорнинг депозит ҳисобварағини дебетлаш йўли билан ёки бошқа банкка ёзиб берилган чек орқали амалга оширилади. Биринчи ҳолда банкнинг мажбурий захиралари камаяди. Чек олганида эса номига чек ёзилган банкнинг захираларига нисбатан сотувчи банкнинг муайян хуқуқлари юзага келади. Одатда, бундай битимга қимматли қоғозлар объект бўлса-да, ссудалар ҳам шундай объект бўлиши мумкин.

Халқаро банк амалиётида пассив операцияларнинг қуйидаги тўртта шаклидан кенг фойдаланилади, яъни: банклар фойдасидан фондларни шакллантириш ва уларни кўпайтиришга ажратмалар; депозит операциялар; юридик шахслардан олинган кредит ресурслар; муомалага чиқарилган қимматли қоғозлар, пул билетлар ва тангаларни чиқариш (эмиссия)[[20]](#footnote-20).

Бугунги кунда маблағларни жалб этишнинг нодепозит манбалари гуруҳидан асосан банклараро бозордан ёки банк кредит ресурсларидан фойдаланилмоқда, холос. Банк тизимига қўшимча бўш пул маблағларини жалб этишнинг яна бир йўли - бу банк вексели ва облигацияларини муомалага чиқаришдир. Хорижий банклар фаолиятида кенг фойдаланиладиган бу усул республика тижорат банклари фаолиятига ҳам босқичма-босқич тадбиқ қилиб борилса, фикримизча, бўш пул маблағларини жалб этишда ўз самарасини ривожлантиришда ресурсларнинг нодепозит манбаларига катта эътибор берилади. Улар бозорда рақобатчилик асосида воситачилар (брокерлар) орқали ресурсларни сотиб оладилар. Бу ерда биринчидан маблағларни сотиб олиш ғоясини банкнинг ўзига тегишли, иккинчидан, бу ғоя банкнинг бирор-бир мижози билан боғлиқ эмас.

CAMELS баҳолаш тизими. Банклар капитали, активлари, бошқаруви, мажбуриятларнинг сифати ва даражасининг холис баҳоланишини таъминловчи CAMEL(S) тизимининг янги талқинини тадбиқ қилишни кўзда тутган ҳолда, тижорат банкларининг молиявий ҳолатини баҳолаш тизимини янада такомиллаштириш масалаларига алоҳида эътибор берилмоқда.

Ҳозирги дунёнинг кўпгина ривожланган мамлакатларида кредит ташкилотлари фаолиятини рейтинг баҳолашнинг стандартлаштирилган тизимлари мавжуд бўлиб, улар турли давлатларда ўзига хос кўринишда ва ўзига хос услубда олиб борилади. АҚШ да 6 та компонентни баҳоловчи CAMELS рейтинг баҳолаш тизими ва кўплаб бошқа тизимлар ишлаб келмоқда.

Молиявий муассасалар устидан назорат бўйича федерал кенгаш томонидан 1979 йил 13 сентябрда расман киритилган ва инглиз тилидаги Capital, Assets quality, Management, Liquidity (капитал, активлар сифати, бошқарув, даромад ва ликвидлик) сўзларининг бош ҳарфлари билан номланувчи CAMEL баҳолаш фаолиятига рейтинг бериш бўйича ягона агентликаро тизими юритиб келди.

1997 йил 1 январдан бошлаб унинг ўрнига молиявий ташкилотларга рейтинг ўрнатиш тизими CAMELS юзага келди.

CAMELS атамасининг ҳар бир ҳарфи қуйидаги маъноларни англатади:

C – capital adequacy, капитал етарлилиги. Капиталнинг қанча қисми кредитор ва омонатчиларни ҳимоя қила олишини ва унинг етарлилигини англатади.

A – asset quality, активлар сифати. Муаммоли қарзларнинг молиявий активларни қайтарувчанлик даражасига таъсирини баҳолайди.

M – management, бошқарув сифати. Тартибга солувчи тизим томонидан қабул қилинган қонун ва йўриқномаларга тижорат банки бошқаруви томонидан риоя қилинган ҳолда амалга оширилган ишлар натижаси ва сифатини аниқлайди.

E – earnings, даромадлилик. Банк тизими самарадорлиги ва истиқболдаги ривожланишига банк даромадининг етарлилигини баҳолайди.

L – liquidity, ликвидлик. Банк ўзининг мажбуриятларини ўз вақтида бажаришга етарли даражада ликвидлиги жиҳатдан баҳолайди.

S – sensitivity to Market Risk, бозор хатарига таъсирчанлик. Фоиз ставкалари ўзгаришининг банк фаолиятига таъсирини аниқлайди.

CAMELS усулини қўллашда тижорат банклари расмий жиҳатдан 2 хил кўринишдаги: беш балли шкала бўйича алоҳида мезонлар q1=C, q2=A, q3=M, q4=E, q5=L, q6=Sасосида шаклланадиган олти мезонли баҳолаш ва беш балли йиғма Q = CAMELS баҳолашга эга бўлади.

Тижорат банки фаолиятини кўп мезонли баҳолашда энг яхши кўрсаткич q=(1, 1, 1, 1, 1, 1) Q= (1 балл), салбийси эса q=(5, 5, 5, 5, 5, 5) Q=(5 балл) билан баҳоланган ҳисобланади.

Якуний босқичда банкнинг молиявий барқарорлиги бўйича CAMELS тизими бўйича қўйилган барча баҳолар жамланади ва қуйидаги кўринишга эга бўлади:

* йиғма рейтинг 1 (мустаҳкам: 1 дан 1,4 гача)
* йиғма рейтинг 2 (қониқарли: 1,5 дан 2,4 гача)
* йиғма рейтинг 3 (ўртача: 2,5 дан 3,4 гача)
* йиғма рейтинг 4 (танқидий: 3,5 дан 4,4 гача)
* йиғма рейтинг 5 (қониқарсиз: 4,5 дан 5 гача)

CAMELS тизими билан танишиб чиқиб, шуни айтиш мумкинки, ривожланган давлатлар банклари амалиётида кенг қўлланилиб келаётган ушбу тизимнинг тажрибаларини мамлакатимиз банк тизимига жорий қилишни давом эттириш ва уни такомиллаштириш банклар фаолиятини назорат қилиш самарадорлигининг ошишига, банк бошқарувига холис баҳо берилишига хизмат қилади.

**1-боб бўйича хулоса.**

Банклар пассив операцияларини амалга ошириш натижасида уларнинг ресурс манбалари шаклланади, натижада банкнинг ўз маблағлари ва жалб қилинган маблағлари юзага келади. Тижорат банклари актив операцияларини ўзларида мавжуд бўлган ҳамда жалб этилган пул маблағлари доирасидагина амалга ошира оладилар. Банк ресурслари ўз маблағлари, жалб қилинган маблағлар ва қарз маблағларини ташкил этади ва барчаси даромад олиў мақсадида банкнинг актив операцияларини амалга ошириш учун фойдаланилади. Ресурсларнинг ҳажми асосан тижорат банклари жалб қилган маблағлари ҳисобига шаклланади.

Банк пассивларини шакллантириш ва мувофиқлаштириш жараёни. Тижорат банкларининг ресурс салоҳиятини ташкил этадиган пул маблағлари барча манбаларини бошқариш сифати муҳим аҳамият касб этади.

Жаҳон банки амалиётида тижорат банкларига маблағларни жалб қилишнинг кенг тарқалган шакллари ҳам мавжуд бўлиб, уларга қуйидагилар киради: банклараро бозордан қарз олиш; қимматли қоғозларни қайтиб сотиб олиш шарти билан сотиш; банк акцияларини сотиш; тижорат қоғозларини чиқариш; евродоллар бозоридан қарз олиш; облигациялар чиқариш ва бошқалар.

**2-БОБ. ТИЖОРАТ БАНКЛАРИ РЕСУРСЛАР БАЗАСИНИ БОШҚАРИШ ТАҲЛИЛИ ВА УНИНГ САМАРАДОРЛИГИНИ БАҲОЛАШ АМАЛИЁТИ ТАҲЛИЛИ.**

**2.1. Тижорат банклари ресурсларини шакллантириш таҳлили**

Банкларда барқарор ресурс базасини шакллантириш ва уни янада кенгайтириш аҳолининг бўш пул маьлаағларини банк омонатларига жалб қилишни янада рағбатлантириш ва кафолатлашга доир қабул қилинган Президентимизнинг қатор фармон ва қарорлари аҳолининг банк тизимига бўлган ишончини янада мустаҳкамлашга муҳим аҳамият касб этиб келмоқда.


Мамлакатимиз банк тизимидаги ислоҳотларнинг муҳим устувор йўналишларидан бири ҳам тижорат банкларининг капиталлашув даражасини ошириш ва уларнинг етарлилигини таъминлашдан иборатдир. 2010 йил 26 ноябрдаги ПҚ-1438-сонли Президентининг Қарори билан тасдиқланган – 2011-2015 йилларда Республика молия-банк тизимини янада ислоҳ қилиш ва барқарорлигини ошириш ҳамда юқори халқаро рейтинг кўрсаткичларига эришишнинг устувор йўналишлари бўйича комплекс чора-тадбирлар дастури, 2015 йил 6 майдаги 2344-сонли Президент қарорининг иккичи банкдида кўрсатилганидек "Банк назорати бўйича Базель қўмитаси томонидан тижорат банкларига нисбатан қўйиладиган меъёрий талабаларни янада такомиллаштиришни, жумладан, капиталнинг етарлилиги ва ликвидлилик кўрсаткичи бўйича янги талабларни назарда тутган янги стандартлар ва тавсиялар (Базель-III стандартлари) ишлаб чиқилганлиги маълумот учун қабул қилиш.

Ўзбекистон Республикаси Марказий банки:

юқорида кўрсатилган банк назорати бўйича Базель қўмитасининг стандарт ва тавсияларини (Базель-III стандартлари) 2015 — 2019 йилларда босқичма-босқич жорий этилишини таъминласин;


Банклар уюшмаси ва тижорат банклари билан биргаликда бир ой муддатда Марказий банкнинг қайта молиялаштириш ставкаларини, кейинги йилларда инфляция даражаси изчил пасайишини, шунингдек бошқа макроиқтисодий кўрсаткичларнинг барқарорлигини ҳисобга олган ҳолда тижорат банклари жалб қилаётган депозитлар фоиз ставкаларини белгилаш механизмини ишлаб чиқиб, тасдиқлаш"[[21]](#footnote-21), ҳамда молия-банк тизимини ривожлантиришга оид бошқа ҳужжатларда белгиланган вазифаларни бажаришга қаратилган, жумладан:

* банк назорати тизимини янада такомиллаштириш, банк назорати бўйича Базель қўмитасининг янги тавсияларини тадбиқ этиш билан боғлиқ тадбирларни давом эттириш;
* мамлакат банк тизими ва тижорат банклари фаолиятини етакчи халқаро рейтинг ташкилотлари томонидан қўлланадиган меъёр андаза ва кўрсаткичлар асосида баҳолаш амалиётини кенгайтириш;
* тижорат банкларининг ресурс базасини уларнинг капиталлашув даражаси ҳамда аҳоли ва хўжалик юритувчи субъектларининг бўш пул маблағларини депозитларга жалб қилиш орқали янада ошириш.

****

**2.1-расм. Тижорат банклари капиталининг ўсиш динамикаси,[[22]](#footnote-22)( млрд. сўм).**

Тижорат банклари капитали 2000-2014 йиллар давомида қарийб 49 баробар ўсган бўлса, сўнгги 6 йилда эса қарийб 2,3 баробарўсиб, 2014 йил якунлари бўйича банклар капитали 6,9 триллион сўмданошиб кетди. 2014йил якунлари бўйича банк тизимининг ликвидлиги 60 фоиздан ортмоқда, бу эса талаб этиладиган минимал даражадан 2 баробар юқоридир[[23]](#footnote-23).

****

**2.2-расм. Тижорат банкларининг жами депозитлари қолдиғи,[[24]](#footnote-24)( млрд. сўм).**

Банклар томонидан жалб қилинган жами депозитлар ҳажми йил бошига нисбатан 30,5 фоизга ошиб, 2015 йил 1 январь ҳолатига аҳоли ва хўжалик субъектлари депозитларининг банклардаги миқдори 28,5 триллион сўмдан ошди. Сўнгги 6 йилда эса 3,27 баробардан зиёд ошган. Республикамизда аҳоли даромадларининг ошиб бориши ўз навбатида уларнинг банклардаги омонатлари салмоғининг ошишига олиб келди.


**2.3-расм. Тижорат банкларида аҳоли омонатлари қолдиғининг ўсиш динамикаси,[[25]](#footnote-25)(триллион сўм).**

Юқоридаги2.3-расмдаги маълумотлардан кўринадики, республикамиз тижорат банкларида аҳоли омонатларининг миқдори сўнгги 5 йилда фақат ўсиш динамикасига эга бўлиб, аҳолининг банклардаги омонатлари қолдиғи 2013 йилнинг 1 январь ҳолатига кўра 8,3 триллион сўмни ташкил этган.

Аҳоли омонатларининг аҳамияти йилдан йилга ортиб бормоқда, охирги 5 йил ичида аҳоли омонатларининг ўсиш суръати юридик шахслар депозитларининг ўсиш суръатидан юқори бўлмоқда.

Тижорат банкларидаги аҳоли омонатлари муҳим динамик кўрсаткичлардан бири ҳисобланади, 2011-2012 йиллар мобайнида уларнинг ўсиш суръати қарийб 71 фоизни ташкил этган.


Банклардаги омонатлар ҳажмининг ошишида аҳоли реал даромадларининг ўсиши ҳамда банк тизимининг барқарорлиги асосий омил бўлган ҳолда банклардаги омонатларнинг тўлиқ қайтарилиши давлат томонидан кафолатлангани ва улардан олинадиган фоиз даромадлари солиқдан озод этилгани банк депозитларини қулай, хавф-хатарсиз ва барқарор даромадли молиявий инструментга айлантирди.



**2.4-расм. Тижорат банклари жалб қилган маблағларининг ўсиш динамикаси,[[26]](#footnote-26)( млн. сўм).**

Юқоридаги жадвалда республикамиз тижорат банклари томонидан жами жалб қилинган маблағлар динамикасини ўсиб бориш тенденциясига эга эканлигини кўришимиз мумкин. 2011 йилда тижорат банклари томонидан жалб қилинган маблағлар 16,8 трлн.дан ошган бўлса, 2014 йилга келиб бу кўрсаткич қарийб 34 трлн.ни ташкил этди.

Тижорат банклари ресурсларини оширишда қимматли қоғозлар бозорининг имокониятлари жуда кенг. Жумладан, республикамиз тижорат банклари ўз ресурс базаларини мустаҳкамлаш учун узоқ муддатли облигациялар ва депозит сертификатларини муомалага чиқариб келмоқдалар. Бу ҳам ўз навбатида, тижорат банклари томонидан қимматли қоғозлар бозорида эмитент сифатида ёки қимматли қоғозлар билан пассив операциялар амалиётини тавсифлайди. Қуйидаги расмда, сўнгги 5 йилда тижорат банклари томонидан муомалага чиқарилган қимматли қоғозларҳажми динамикасини кузатишимиз мумкин.

****

**2.5-расм. Республикамиз тижорат банклари томонидан муомалага чиқарилган депозит ва жамғарма сертификатлари ва УМО[[27]](#footnote-27)**

Жадвал маълумотларидан кўринадики, республикамиз тижорат банклари томонидан жалб этилган депозит сертификатлари ва узоқ муддатли облигациялар ҳажми 2010 йилда 454 млрд. сўмдан ортган бўлса, 2014 йилга келиб бу кўрсаткич 2 баробардан ортиқ ошиб, 1 трлн. сўмга етди.

Тижорат банклари ресурс базасини таҳлил этиш банклар фаолиятини комплекс таҳлил қилишнинг муҳим босқичларидан бири ҳисобланади. Шу сабабли, республикамиз тижорат банклари ресурслари базасини бошқариш таҳлили ва уни самарадорлигини баҳолаш ва банклар фаолиятининг ўзига хос хусусиятлари бўйича тўлиқ тасаввурга эга бўлиш мақсадида мамлакатимиз банклари – Хамкорбанк, ЁХАКБ "HI-TECH BANK", ОТБ “Савдогарбанк” ва Ўзбекистон Республикаси давлат тижорат Халқ банкифаолияти кўрсаткичлари таҳлил объекти этиб танлаб олинди.

Банк капитали унинг фаолиятида ўта муҳим аҳамиятга эга. Капиталнинг миқдори қанча катта бўлса, унинг омонатчилари, кредиторлари ва мижозларининг банкка бўлган ишончлари шунча юқори бўлади, чунки капитал ҳажми банкнинг мустаҳкамлигини ифодалайдиган белгилардан бири.

Қуйидаги жадвал маълумотлари орқали республикамиз тижорат банклари устав капитали ва ўз маблағларининг динамикасига баҳо берамиз.

**2.1-жадвал**

**Республикамиз тижорат банклари устав капиталининг ўз маблағларига нисбати[[28]](#footnote-28)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Кўрсаткичлар** | **Йиллар** | | | | | | |
| **2008** | **2009** | **2010** | **2011** | **2012** | **2013** | **2014** |
| 1 | Банклар устав капитали, млрд. сўм | 866,14 | 1165,46 | 1504,09 | 1688,92 | 2038,91 | 2974,22 | 3107,02 |
| 2 | Банкларнинг ўз маблағлари, млрд. сўм | 1310,43 | 1661,89 | 2077,25 | 2499,33 | 3091,54 | 3787,57 | 4744,63 |
| 3 | Устав капиталининг банкларнинг ўз маблағларига нисбати, % | 66,10% | 70,13% | 72,41% | 67,52% | 65,95% | 65,93% | 65,49% |

Юқоридаги 2.1-жадвал маълумотлари орқали шуни кўриш мумкинки, тижорат банклари устав капиталининг ўз маблағларига нисбати 2010 йилда 2008 ва 2009 йилларга нисбатан ўсган. Яъни, тижорат банклари устав капиталининг улуши ортиб борган. 2010 йилдан сўнг эса, бу кўрсаткич пасайиш тенденциясига эга бўлган. Тижорат банклари устав капитали ва ўз маблағлари миқдор жиҳатдан йиллар мобайнида ошиб борган. Жумладан, банклар устав капитали миқдори 2014 йилда 2008 йилга нисбатан қарийб 3,6 баробар ошганлигини эътироф этиш лозим.

Устав капиталининг жами капитал ҳажмида юқори салмоқни эгаллаши ижобий ҳолат ҳисобланади. Халқаро банк амалиётида банк балансининг пассивидаги устав капитали салмоғининг ижобий ўзгариши банкнинг тўловга қобиллигининг мустаҳкамлигини белгиловчи бирламчи омил ҳисобланади. Тижорат банклари устав капитали нисбатан юқори барқарорликка эга бўлиб, банклар қийин молиявий ҳолатга тушганда ундан асосий ҳимоя воситаси сифатида фойдаланадилар. Тижорат банклари устав капитали салмоғини банк пассивлари таркибидаги улушининг барқарор миқдорини таъминлашга эришиш уларнинг молиявий жиҳатдан бақувват бўлишига хизмат қилади.

**2.2- жадвал**

**Айрим тижорат банкларининг капитали миқдори динамикаси[[29]](#footnote-29)(млн.сўм).**

|  |  |  |  |  |  |  |
| --- | --- | --- | --- | --- | --- | --- |
| **Банклар** | **2010 й.** | **2011 й.** | **2012 й.** | **2013 й.** | **2014 й.** | **Ўзгариш** |
| Ҳалк банки | 199 372,64 | 234 226,33 | 274 649,72 | 309 823,78 | 349 470,25 | 75,28% |
| Хамкор банк | 57 823,55 | 78 655,17 | 105 491,39 | 138 939,54 | 209 389,61 | 262,12% |
| Савдогарбанк | 26 244,19 | 35 421,58 | 48 949,37 | 60 868,70 | 62 480,23 | 138,07% |
| "HI-TECH BANK" | 6 985,13 | 15 331,55 | 17 601,27 | 18 197,88 | 19 619,90 | 180,88% |

Юқоридаги 2.2-жадвал маълумотларидан кўринадики, Халқ банки, Ҳамкор банк, Савдогарбанк ва "HI-TECH BANK" тижорат банкларининг хусусий капитали сўнгги 5 йил ичида ўсиш тенденциясига эга. Энг кам ўсиш Халқ банкида кузатилган бўлса (+75,28%), энг юқори ўсиш Ҳамкор банкда кузатилган бўлиб, 2010 йилга нисбатан мазкур банк капитали 262,12 фоизга ошган.

**2.3- жадвал**

**Айрим тижорат банкларининг умумимий капитали етарлилиги кўрсаткичи динамикаси,[[30]](#footnote-30)(фоизда).**

|  |  |  |  |  |  |  |
| --- | --- | --- | --- | --- | --- | --- |
| **Банклар** | **2010** | **2011** | **2012** | **2013** | **2014** | **Ўзгариш** |
| Халк банки | 17,1 | 14,2 | 12,1 | 10,2 | 10,3 | -6,8 |
| Хамкор банк | 20 | 16 | 17,7 | 14,88 | 13,1 | -6,9 |
| Савдогарбанк | 20,2 | 22,5 | 21,1 | 18,1 | 18,2 | -2 |
| "HI-TECH BANK" | 37,6 | 35,5 | 41,9 | 37,3 | 49,9 | 12,3 |

Юқоридаги 2.3-жадвал маълумотларидан кўришимиз мумкинки, Халқбанки, Хамкорбанк ва Савдогарбанкда умумий капитал етарлилиги кўрсаткичи 2010-2014 йилларда пасайиб бориш тенденциясига эга бўлган. Бу мазкур банклар капиталининг ошиб бориш суръатлари банкларнинг рискка тортилган активлари миқдорининг ошиб бориш суръатларидан ортда қолаётганлиги билан изоҳланади. Фақатгина "HI-TECH BANK"нинг умумий капитал етарлилик кўрсаткичи таҳлил қилинаётган давр мобайнида 12,3 фоизга ортиб, қарийб 50 фоизни ташкил этган. Бу эса Базель қўмитаси талабларидан 5,25 баробар юқори. Энг қалтис кўрсаткич Халқ банкида бўлиб, 2014 йил якунига кўра 10,3 фоизни ташкил этади. Бу эса мазкур банк активлари сифатининг ёмонлашуви банк капитали етарлилиги камайишига олиб келади. Шу сабабли Халқ банкида етарли ҳимоя ёстиқчасини шакллантириш лозим.

Қуйидаги 2.4-жадвал маълумотларидан кўришимиз мумкинки, Халқбанки, Хамкорбанк ва Савдогарбанкда I даражали капитал етарлилиги кўрсаткичи 2010-2014 йилларда пасайиб бориш тенденциясига эга бўлган. Бу мазкур банклар капиталининг ошиб бориш суръатлари банкларнинг рискка тортилган активлари миқдорининг ошиб бориш суръатларидан ортда қолаётганлиги билан изоҳланади.

**2.4- жадвал**

**Айрим тижорат банкларининг I даражали капитали етарлилиги кўрсаткичи динамикаси[[31]](#footnote-31)(фоизда).**

|  |  |  |  |  |  |  |
| --- | --- | --- | --- | --- | --- | --- |
| **Банклар** | **2010** | **2011** | **2012** | **2013** | **2014** | **Ўзгариш** |
| Халк банки | 15,5 | 13,2 | 11 | 8,3 | 8 | -7,5 |
| Хамкор банк | 17 | 13,6 | 16,6 | 15,19 | 12 | -5 |
| Савдогарбанк | 18,2 | 21,1 | 19,6 | 15,9 | 15,2 | -3 |
| "HI-TECH BANK" | 36,6 | 29,2 | 36,6 | 36,3 | 48,9 | 12,3 |

Аммо "HI-TECH BANK"нинг I даражали капитал етарлилик кўрсаткичи таҳлил қилинаётган давр мобайнида 12,3 фоизга ортиб, қарийб 49 фоизни ташкил этган. Бу эса Базель қўмитаси талабларидан 12 баробар юқоридир. Энг паст кўрсаткич Халқ банкида бўлиб, 2014 йилда 2010 йилга нисбатан 7,5 фоизли пунктга камайиб 8 фоизни ташкил этган.

Қуйидаги жадвал маълумотлари орқали ОАТ “Савдогарбанк” капитал етарлилиги кўрсаткичларининг белгиланган нормативларга риоя этилиш ҳолатини таҳлил қиламиз.

**2.5-жадвал**

**ОАТ “Савдогарбанк” капитал етарлилиги кўрсаткичлари[[32]](#footnote-32)**

|  |  |  |  |  |  |  |
| --- | --- | --- | --- | --- | --- | --- |
| **№** | **Кўрсаткичлар** | **Йиллар** | | |  |  |
| **2010** | **2011** | **2012** | **2013** | **2014** |
| 1 | Капитал етарлилиги коэффициенти | 0,223 | 0,228 | 0,211 | 0,164 | 0,150 |
| 2 | I даражали капитал етарлилиги коэффициенти | 0,197 | 0,196 | 0,196 | 0,147 | 0,137 |
| 3 | Левераж коэффициенти | 0,122 | 0,153 | 0,146 | 0,125 | 0,116 |

Юқоридаги 2.5-жадвал маълумотлари асосида ОАТ “Савдогарбанк” капитал етарлилиги кўрсаткичларига баҳо берамиз. ОАТ “Савдогарбанк” капитал етарлилиги коэффициенти Марказий банк томонидан ўрнатилган меъёр, яъни минимал 0,10 коэффициентдан юқори бўлган. Бу эса, ўз навбатида, банк регулятив капиталининг йиллар мобайнида ўсиб борганлигидан далолат беради. Банк томонидан рискка тортилган активлар миқдори ҳам шунга мос равишда ўсиб борган. Агар биз, назарий жиҳатдан олганда банк капитал етарлилиги коэффициентининг ўсишини бу унинг регулятив капиталининг ўсиши ва рискка тортилган активлар миқдорининг камайиши билан боғлашимиз керак эди. Лекин банк молиявий ҳисоботларида банкнинг рискка тортилган активлари ҳам ўсиб борган. Банк капитал етарлилиги кўрсаткичининг ўсиши банкнинг фойда нормасига боғлиқ ҳолда ўсган. Чунки банк фойдаси ҳисобидан капитализация амалга оширилади. Халқаро Базель қўмитаси талаблари асосида капитал етарлилиги коэффициентининг энг паст даражаси 8% қилиб белгиланган. Агар тижорат банкларида мазкур коэффициентнинг амалдаги даражаси 8%дан паст бўлса, у ҳолда ушбу банкнинг баланси ноликвид ҳисобланади.

Сўнгги йилларда юртимиз тижорат банкларининг ресурс базаси мустаҳкамланиб бормоқда. Хусусан, 2014 йилда Республикамиз тижорат банклари умумий капиталининг етарлилиги 23,8 фоизни ташкил этди. Бу эса, Базель стандарти талабидан қарийб уч баробар юқоридир. Шунингдек, 2014 йилнинг 1 январь ҳолатига, республикамиз тижорат банкларининг жами депозитлари ҳажми ўтган йилнинг шу даврига нисбатан 30,5 фоизга ошиб, 28,5 трлн. сўмни ташкил қилди[[33]](#footnote-33).

Юқорида қайд этилган натижалар билан бир қаторда, республикамиз тижорат банклари ресурс базасининг заиф томонлари кредитлаш салоҳиятини оширишга тўсқинлик қилаётганлиги кузатилмоқда. Хусусан, – тижорат банклари, ресурс базаси етарли бўлмаганлиги ҳамда арзон ресурс ҳисобланганлиги сабабли, талаб қилиб олинадиган депозитлардан кредит ресурси сифатида фойдаланиб келишмоқда. Бу эса тижорат банкларининг ликвидлилигига таъсир этмоқда.

Ўзбекистон Республикаси Марказий банкининг 2012 йилдаги 36/1-сонли “Тижорат банклари ликвидлилигини бошқаришга бўлган талаблар тўғрисидаги низомга ўзгартириш ва қўшимча киритиш ҳақида”ги йўриқномасига асосан тижорат банкларининг жорий ликвидлилигига нисбатан белгиланган меъёрий талаб амалдаги 30% ўрнига 100% қилиб белгиланди[[34]](#footnote-34).

Мазкур талабнинг 2015 йил 1 январдан бошлаб кучга киришини инобатга оладиган бўлсак, тижорат банкларининг кредитлаш имкониятлари сезиларли пасаяшига олиб келади. Жорий ликвидлиликка нисбатан белгиланган энг паст меъёрий талаб 30% бўлган вақтда тижорат банклари талаб қилиб олгунча депозитлардан кредит ресурси сифатида фойдаланиш имкониятига эга эдилар. Маълумки, тижорат банкларининг депозит базаси етарли бўлиши учун талаб қилиб олинадиган депозитларнинг брутто депозитлар ҳажмидаги салмоғи 30 фоиздан юқори бўлмаслиги керак. Республикамизнинг тижорат банкларида эса, талаб қилиб олинадиган депозитларнинг брутто депозитлар ҳажмидаги салмоғи сезиларли даражада юқоридир. Шу ўринда, Республикамиз тижорат банкларининг депозитлари таркибини кўриб чиқсак.

**2.6-жадвал**

**Республикамиз тижорат банклари депозитлари таркиби,**[[35]](#footnote-35)**(фоизда)**

|  |  |  |  |  |
| --- | --- | --- | --- | --- |
| **Депозитлар** | **2011** | **2012** | **2013** | **2014** |
| Талаб қилиб олгунча депозитлар | 63,8 | 66,7 | 63,1 | 59,4 |
| Жамғарма депозитлари | 8,2 | 9,2 | 9,7 | 10,6 |
| Муддатли депозитлар | 28,0 | 24,0 | 27,2 | 29,9 |
| **Жами** | **100,0** | **100,0** | **100,0** | **100,0** |

Юқоридаги 2.6-жадвал маълумотларидан кўриниб турибдики, тижорат банклари брутто депозитлари ҳажмида муддатли депозитлар 30 фоизга ҳам етмайди. Халқаро амалиётда эса муддатли депозитлар банк депозитларининг 70 фоизидан ошади.

Бизнинг назаримизда, банкда муддатли ва жамғарма депозитлар салмоғининг пастлигининг асосий сабабларидан бири, банкда омонатларни жалб этиш жараёни суст эканлигидан далолат беради. Бу аввалом бор, тижорат банкининг муддатли ва жамғарма омонатлар жалб этишда банкнинг депозит операциялари етарли даражада эмаслиги, тижорат банкига ресурсларни жалб этишнинг қисқа ва узоқ муддатга мўлжалланган стратегик режаларининг суст олиб борилиши ҳам сабаб бўлиши мумкин. Бундан ташқари, жамғарма ва муддатли депозитларнинг харажатлари юқорилиги ҳам уларнинг жами депозитлардаги улуши камлигига олиб келмоқда.

2015 йилнинг 1 январь ҳолатига, тижорат банклари томонидан муомалага чиқарилган ҳамда аҳоли ва хўжалик юритувчи субъектлар орасида жойлаштирилган тижорат банкларининг депозит ва жамғарма сертификатлари 689,7млрд. сўмни, шунингдек, инвесторлар орасида жойлаштирилган тижорат банкларининг узоқ муддатли облигациялари 310,2млрд. сўмни ташкил этди[[36]](#footnote-36). Ушбу амалиёт орқали жамланган 1трлн. сўм маблағ жами депозитларга нисбатан олганда, атиги 3,5 фоизни ташкил этмоқда[[37]](#footnote-37). Ваҳоланки, ривожланган мамлакатларда тижорат банклари қимматли қоғозларни муомалага чиқариш ва савдоси орқали банк ресурсларнинг салмоқли қисмини жамлашга эришилади.

Фикримизча, республикамиз тижорат банкларининг ресурс базасини мустаҳкамлаш мақсадида қуйидаги йўналишларда тадбирларни амалга ошириш лозим:

- жозибали муддатли депозит турларини яратиш орқали, тижорат банклари брутто депозитлари ҳажмида талаб қилиб олинадиган депозитларнинг салмоғини камида 50 фоизгача пасайтириш лозим.

- тижорат банклари томонидан узоқ муддатли облигациялар, депозит ва жамғарма сертификатлари чиқариш амалиётини кенгайтириш лозим.

Халқаро банк амалиётида молия бозори ва банклараро пул ресурслари бозорлари орқали банклар катта миқдорда молиявий ресурсларни жалб этиши амалиётда ўзининг ижобий натижасини топган. Масалан, халқаро банк амалиётида кўпчилик банкларнинг жами ресурслари таркибида, одатда, узоқ муддатли қимматли қоғозлар улуши 20-25 фоизни ташкил этади.[[38]](#footnote-38) Ушбу ҳолат мамлакатимиздаги тижорат банклар молия бозорининг муҳим инструменти ҳисобланган облигация, депозит ва жамғарма сертификатларидан самарали фойдаланмаслиги ва кўпчилик банклар қимматли қоғозлар бозорининг фаол иштирокчиси эмаслиги билан баҳоланади.

**2.2. Банк ресурсларини бошқариш самарадорлигини баҳолаш.**

Тижорат банклари иқтисодиётдаги бўш пул маблағларини жалб этиши ва ушбу маблағларни самарали жойлаштиришини бошқариш ҳозирги кундаги муҳим масалалардан бири бўлиб қолмоқда. Чунки бозор муносабатларининг тобора чуқурлашуви ва иқтисодиётни янада эркинлаштирилиши шароитида тижорат банклари ўртасида молиявий ресурсларга бўлган талаб янада кучаймоқда, банкларнинг арзон ва муддати жиҳатидан “узун пуллар”га бўлган эҳтиёжи янада ортиб бормоқда.

Тижорат банклари харажатлари, даромадлари ва самарадорлигини баҳолаш тижорат банк фаолияти натижаларини ўрганишга имкон беради. Банкнинг харажатлари, даромадлари ва фойдалилиги таҳлили банк учун даромадлар (харажатлар) муҳимлигини ва самарали бошқарув нуқтаи назаридан аҳамиятини аниқлашга имкон беради.

Тижорат банклари баланси пассивининг асосий улушини мажбуриятлар ташкил этади. Мажбуриятларни муддати ва вужудга келиш манбасига қараб: барқарор ва беқарор; улар учун тўланадиган харажатлар миқдоридан келиб чиқиб: арзон ва қиммат маблағларга ажратиш мумкин.[[39]](#footnote-39) Тижорат банклари ресурсларини шакллантиришда улардан маълум миқдорда харажатларни амалга оширишни талаб этади. Шу сабаб ҳам тижорат банклари ресурсларини бошқаришда уларнинг даражасига алоҳида эътибор қаратилади.

Бизга маълумки, тижорат банклари ресурслари ташкил этишда талаб қилиб олингунча сақланадиган депозитлар ҳамда муддатли депозитлар қабул қилади. Ушбу депозитларга банклар маълум белгиланган фоизларда пул тўлайдилар. Банклар фоизли харажатларининг яна бири, кредит ва унга боғлиқ операциялардир.

Ресурснинг номинал баҳоси – бу шартномада акс этган фоиз ставкаси. Ушбу ставка бўйича мижозлар ҳисобига фоизлар ҳисоблаш амалга оширилади. Жалб қилинган ресурсларнинг ўртача йиллик номинал баҳоси эса қуйидагича аниқланади:

Жалб қилинган ресурсларнинг ўртача номинал йиллик баҳоси (Zрес), йил давомида тўланган фоизлар суммасини ўртача ресурслар (депозит операциялари ёки жалб қилинган маблағлар) қолдиғига нисбати аниқлаш формуласи билан ҳисобланади.[[40]](#footnote-40)

(1)

Бу ерда: ***In*** – фоизли харажатлар; ***Sn*** – жалб қилинган маблағларнинг ўртачаси ёки алоҳида операциялар бўйича жалб қилинган маблағларнинг ҳажми; ***Y*** – ҳисобот йилидаги кунларнинг сони; ***t*** – фоиз ҳисобланадиган кунлар сони.

Ресурсларнинг ҳисобланган ўртача номинал баҳоси реал баҳони ҳисоблаш учун асос бўлади. Реал фоиз ставкаси қатор омилларга боғлиқ ҳолда шартномада келишилган баҳога қараганда банкка қимматга тушади. Ушбу омиллар бўлиб, Марказий банк ҳисобрақамида мажбурий захира меъёрида белгиланган миқдорда маблағларни депонентлаш ҳисобланади.

Жалб қилинган депозит маблағларнинг реал баҳоси (%) қуйидаги формула бўйича аниқланади[[41]](#footnote-41):

(2)

Бу ерда: ***RS*** – жалб қилинган депозит маблағларнинг реал баҳоси;

***Zрес***–жалб қилинган ресурсларнинг ўртача номинал йиллик баҳоси маълум инструмент бўйича (барча депозит базаси бўйича);

***r*** – мажбурий захира меъёри, фоизда. Жалб қилинган депозит маблағларнинг реал баҳоси доимо ўртача номинал баҳосидан юқори бўлади.

***Ресурсларни бошқариш амалиётини самарадорлигини баҳолаш.***

Тижорат банклари томонидан жалб қилинган маблағлардан самарали фойдаланганлик кўрсаткичи – ушбу кўрсаткич банкка 1 сўм кредит қўйилма учун жалб қилинган маблағлар ҳажмини ифодалайди. Агар банк мажбуриятлари ва кредит қўйилмалари нисбати 1 дан катта бўлса, у ҳолда банк жалб қилинган ва қарз олинган маблағларидан самарали фойдаланмаётганлигидан далолат беради.[[42]](#footnote-42)

(3)

Ушбу ҳолат маблағларнинг жалб қилиш суръати кредит операциялари суръатидан юқори бўлганда юзага келади. Бошқача айтганда, банк жалб қилинган маблағларни нафақат кредит ресурси сифатида фойдаланилганлигидан, балки бошқа актив операцияларни амалга оширишга, шунингдек харажатларини қоплашга сарфланганлигидан далолат беради.

Савдогарбанкнинг 2009-2014 йилларда жами жалб қилган маблағларнинг ўртача йиллик самарадорлик кўрсаткичи:

**2.7-жадвал**

**Тижорат банкларининг 2009-2014 йилларда жалб қилган маблағларнинг самарадорлик кўрсаткичи[[43]](#footnote-43)**

|  |  |  |  |  |  |  |
| --- | --- | --- | --- | --- | --- | --- |
| **Савдогарбанкнинг маблағларни жалб қилиш ва кредитларни жойлаштириш суръати** | | | | | | |
| **Моддалар** | **2009 йил** | **2010 йил** | **2011 йил** | **2012 йил** | **2013 йил** | **2014 йил** |
| Ҳамма мажбуриятлар | 139 168 708 | 179 229 522 | 173 722 723 | 228 967 306 | 320 658 651 | 393 565 886 |
| Соф кредитлар ва бўнаклар | 104 663 248 | 102 195 362 | 131 019 801 | 159 458 868 | 263 693 131 | 339 923 385 |
| Самарадорлик коэффициенти | 1,33 | 1,75 | 1,33 | 1,44 | 1,22 | 1,16 |

Тижорат банкининг 2009-2014 йилларда жалб қилган маблағларнинг самарадорлик кўрсаткичи Савдогарбанкда ҳам 1 дан юқори бўлиб, банкларнинг жалб қилган маблағлардан самарали фойдаланганлик кўрсаткичи ўртача эканлигидан далолат беради. Аммо таҳлил этилган давр мобайнида самарадорлик кўрсаткичи 1 га яқинлашиш тенденциясига эга бўлиб, бу ҳолат ижобий эканлигини кўрамиз. Яъни 2014 йилда Савдогарбанк 2010-2013 йилларга нисбатан жалб қилинган унумлироқ (самарали) фойдаланган.

Умуман олганда, таҳлил этилаётган банкнинг маблағлардан фойдаланиш самарадорлиги ҳар хил даражада эканлиги аниқланди.Масалан, 2010 йилда Савдогарбанк жалб қилинган маблағларининг фақатгина 57фоизини (Кредит қўйилмалар / Жалб қилинган \*100%) кредит қўйилмалар учун сарфланган бўлса, 2014 йилда бу кўрсаткич 86 фоизни ташкил этган. Агар банк жалб қилинган маблағларнинг самарадорлиги 75 фоизга яқин бўлса, у ҳолда жалб қилинган маблағлардан етарли даражада самарали қўлланилмаганлигидан далолат беради.[[44]](#footnote-44)Демак, 2014 йилда тижорат банки жалб қилинган маблағлардан ижобий фойдаланганлигини кўрамиз, шунингдек, таҳлил қилинаётган давр мобайнида ўртача самарадорлик кўрсаткичи 76 фоиз эканлиги ижобий ҳолат албатта. Сўнгги йилларда Савдогарбанкнинг жалб қилинган ресурслардан самарали фойдаланиши унинг кредитлаш амалиётининг ижобий томонга ўзгаргалиги биалн изоҳланади.

***Тижорат банклари активларининг самарадорлигини баҳолаш.***

Актив операцияларнинг даромадлилиги жами активлар таркибидаги даромад келтирувчи активларнинг улушига боғлиқ.[[45]](#footnote-45) Даромад келтирувчи активларнинг самарадорлик коэффициенти қуйидагича:

**(5)**

Бу ерда: ***Кс*** – самарадорлик коэффициенти; ***АД***– даромад келтирувчи активларнинг ўртача қолдиғи; ***А*** – активларнинг ўртача қолдиғи.

Даромад келтиришга қараб банк активлари: даромад келтирувчи ва даромад келтирмайдиган активларга бўлинади.[[46]](#footnote-46) Даромад келтирувчи активларга қуйидагилар киради:

Барча берилган кредитлар (жумладан банклараро кредитлар); инвестициялар (ўзиники); хазина векселлари; давлат облигациялари; қимматли қоғозлар.

Даромад келтирмайдиган активларга қуйидагилар киради: пул активлари гуруҳи; асосий воситалар; капитал харажатлар; барча моддий; активлар ва бошқа активлар; номоддий активлар киради.

Қуйидаги жадвал маълумотлари орқали республикамиз тижорат банклари фаолиятининг даромадлилиги ва самарадорлиги кўрсаткичлари динамикасини кўриб чиқамиз.

Бунда қуйидаги 2.8-жадвал маълумотлари орқали шуни кўриш мумкинки, республикамиз тижорат банклари активларининг ўртача рентабеллиги 2009 йилда 2008 йилга нисбатан 0,6 фоизли пунктга ошган, кейинчалик бу кўрсаткич 2011 йилгача бўлган муддатда пасайиб, яна 2014 йилда 2011 йилга нисбатан эса сезиларли 0,23 фоизли пунктга ўсган. Тижорат банклари активлари ўртача рентабеллигининг ўсиши ўз навбатида соф фойданинг жами активларга нисбатан ўсганлиги ва камайиши жами активларнинг соф фойдага нисбатан ўсиб борганлиги билан изоҳланади.

**2.8-жадвал**

**Республикамиз тижорат банклари фаолияти даромадлилиги ва самарадорлиги кўрсаткичлари динамикаси[[47]](#footnote-47)(фоизда).**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Кўрсаткичлар** | **Йиллар** | | | | |  |  |
| **2008** | **2009** | **2010** | **2011** | **2012** | **2013** | **2014** |
| 1 | ROA | 2,0 | 2,6 | 2,2 | 1,47 | 1,49 | 1,59 | 1,70 |
| 2 | ROE | 13,4 | 15,0 | 12,9 | 11,42 | 12,20 | 13,73 | 13,86 |
| 3 | Соф фоизли маржа | 4,8 | 6,0 | 5,2 | 4,21 | 4,02 | 4,25 | 4,57 |
| 4 | Фоизли спрэд | 5,2 | 6,1 | 5,1 | 4,36 | 3,16 | 4,54 | 4,59 |
| 5 | Фоизли даромадлар/Даромад келтирувчи активлар | 10,3 | 10,6 | 9,7 | 9,37 | 9,60 | 9,98 | 10,55 |
| 6 | Фоизли харажатлар/фоизли харажатлар қилинувчи мажбуриятлар | 5,1 | 4,5 | 4,5 | 5,01 | 6,44 | 5,35 | 5,97 |
| 7 | Даромад келтирувчи активлар/Жами активлар | 66,2 | 67,8 | 67,8 | 72,97 | 72,33 | 76,22 | 79,07 |

Тижорат банклари активлари ўртача рентабеллиги кўрсаткичларидаги ўзгариш бир хил тарзда улар капиталининг ўртача рентабеллигида ҳам кузатилган. Тижорат банклари капитали ўртача рентабеллик кўрсаткичи 2008-2014 йилларда ўртача 13 фоиздан юқори бўлган.

Соф фоизли маржа кўрсаткичи эса 2009 йилда 2008 йилга нисбатан 1,2 фоизли пунктга ўсган. Кейинги йилларда эса бу кўрсаткич пасайиб, фақатгина 2013-2014 йилларда ўсишга эришган.

Фоизли спрэд кўрсаткичи эса, фоизли даромадларнинг даромад келтирувчи активларга нисбати ва фоизли харажатларнинг фоизли харажатлар қилинувчи мажбуриятларга нисбати билан мос равишда ўзгариб борган ҳамда фоизли спрэд кўрсаткичининг ушбу кўрсаткичлар ўзгаришига бевосита боғлиқдир. Шу билан бир қаторда, шуни таъкидлаш лозимки, фоизли спрэд ва соф фоизли маржа кўрсаткичларининг ўсиши банкларда актив ва пассивларни бошқариш жараёни яхши йўлга қўйилганлигидан далолат беради ва аксинча.

Юқоридаги жадвал маълумотларидан кўринадики, республикамиз тижорат банклари активларида даромад келтирувчи активларнинг салмоғи ўсиб бориш тенденциясига эга. Хусусан бу кўрсаткич 2010 йилда 66,2 фоизни ташкил этган бўлса, 2014 йилда 13,5 фоизли пунктга ошиб, 79,7 фоизни ташкил этган. Бу эса банкларимиз томонидан даромадсиз активларни камайтиришга эришаётганликлари билан таърифланади.

Қуйидаги 2.9-жадвал маълумотларидан кўришимиз мумкинки, таҳлил қилинаётган даврда Савдогарбанкнинг активлари самарадорлик коэффициентлари ўртачаси 69,2 фоизни ташкил этган ва охирги йилларда барқарор ўсиш суръатига эга.

**2.9-жадвал**

**Савдогарбанк активларининг самарадорлик коэффициенти[[48]](#footnote-48)(минг.сўм).**

|  |  |  |  |  |  |  |
| --- | --- | --- | --- | --- | --- | --- |
| **Активлар** | **2009 йил** | **2010 йил** | **2011 йил** | **2012 йил** | **2013 йил** | **2014 йил** |
| Жами: даромад келтирувчи активлар | 114 447 343 | 111 764 929 | 138 796 339 | 175 867 736 | 293 397 717 | 362 448 563 |
| Жами: Активлар | 157 827 386 | 203 921 774 | 204 242 077 | 277 916 675 | 381 557 348 | 456 046 118 |
| **Самарадорлик коэффициенти** | **72,5%** | **54,8%** | **68,0%** | **63,3%** | **76,9%** | **79,5%** |
| **Республика бўйича ўртача самарадорлик** | **67,8%** | **67,8%** | **72,9%** | **72,3%** | **76,2%** | **79,07%** |

Айтишимиз мумкинки, таҳлил қилинган банкнинг жами активлари таркибида даромад келтирувчи активларининг салмоғи республика бўйича мазкур кўрсаткичдан бироз паст даражада бўлган. Зеро, таҳлил қилинган давр мобайнида, республикамизда мазкур кўрсаткич ўртача 72,6 фоизни ташкил этган бўлса, Савдогарбанкда 69,2 фоизни ташкил этган. Аммо 2014 йил якунларига кўра, Савдогарбанк активлари самарадорлик кўрсаткичи республикамиз бўйича ўртача кўрсаткичдан ўзиб кетишга муваффақ бўлган (79,5%). Зеро, “Тижорат банклари ресурсларини бошқариш – банкнинг ресурсларга бўлган эҳтиёжи ва ликвидлилигини тўлиқ таъминлаш ҳамда самарали актив операцияларга жойлаштириш учун етарли миқдордаги барқарор ресурсларга бўлган талабни қондириш билан боғлиқ бўлган фаолиятдир”[[49]](#footnote-49).

**2.10-жадвал**

**“Савдогарбанк” даромадлари таҳлили[[50]](#footnote-50)(минг сўм.)**

|  |  |  |  |  |  |  |
| --- | --- | --- | --- | --- | --- | --- |
| **Моддалар** | **2010 й** | **2011 й** | **2012 й** | **2013 й** | **2014 й** | **Ўсиш (2010-2014)** |
| Жами фоиз даромадлари | 18 668 546 | 20 147 571 | 26 092 618 | 36 371 036 | 59 492 222 | 40 823 676 |
| Жами фоизсиз даромад | 14 266 890 | 20 402 366 | 26 128 781 | 27 490 453 | 33 087 936 | 18 821 046 |
| Жами | 32 935 436 | 40 549 937 | 52 221 399 | 63 861 489 | 92 580 158 | 59 644 722 |

Юқоридаги 2.10-жадвалдан кўринадики, “Савдогарбанк”нинг фоизли даромадлари фоизсиз даромадларига қараганда катта миқдорни ташкил этмоқда. Шунингдек, таҳлил этилаётган даврда “Савдогарбанк”нинг барча даромадлари ўсиш тенденциясига эга бўлиб, банкнинг фоизли даромадлари фоизсиз даромадларига нисбатан юқори ўсиш суръатига эга. Ушбу даромадларни қуйида салмоқлари бўйича таҳлил этамиз.

**2.11-жадвал**

**“Савдогарбанк” даромадлари таҳлили[[51]](#footnote-51)(фоизда).**

|  |  |  |  |  |  |  |
| --- | --- | --- | --- | --- | --- | --- |
| **Моддалар** | **2010 й** | **2011 й** | **2012 й** | **2013 й** | **2014 й** | **Ўзгариш (2011-2014)** |
| Жами фоиз даромадлари | 56,7% | 49,7% | 50,0% | 57,0% | 64,3% | 7,6% |
| Жами фоизсиз даромад | 43,3% | 50,3% | 50,0% | 43,0% | 35,7% | -7,6% |
| Жами даромад | 100,0% | 100,0% | 100,0% | 100,0% | 100,0% | 0,0% |

Юқоридаги 2.11-жадвал маълумотларидан кўринадики, фоизли даромадлар банкнинг 64,6 фоизни эгаллаб, таҳлил қилинаётган давр мобайнида ўз салмоғини 7,6 фоизли пункга оширган.

**2.12-жадвал**

**“Савдогарбанк” харажатлари таҳлили[[52]](#footnote-52)(фоизда).**

|  |  |  |  |  |  |  |
| --- | --- | --- | --- | --- | --- | --- |
| **Моддалар** | **2010 й** | **2011 й** | **2012 й** | **2013 й** | **2014 й** | **Ўсиш (2010-2014)** |
| Жами фоизли харажатлар | 76,2% | 71,4% | 79,4% | 81,0% | 83,7% | 7,5% |
| Жами фоизсиз харажатлар | 23,8% | 28,6% | 20,6% | 19,0% | 16,3% | -7,5% |
| Жами харажат | 100,0% | 100,0% | 100,0% | 100,0% | 100,0% | 0,0% |

Юқоридаги жадвал маълумотларидан кўринадики, фоизли харажатлар банкнинг жами харажатлари таркибида 83,7 фоизни эгаллаб, таҳлил қилинаётган давр мобайнида ўз салмоғини 7,5 фоизли пунктга оширган. Шуни таъкидлашимиз мумкинки, таҳлил этилаётган даврда “Савдогарбанк”нинг барча харажатлари ўсиш тенденциясига эга, шунингдек, банкнинг фоизли харажатлари фоизсиз харажатларига нисбатан юқори ўсиш суръатига эга бўлган.

Айтиш жоизки, фоизли даромадларнинг асосий қисмини кредитлар бўйича фоизли даромадлар ташкил қилган.

Банк кредит операцияларининг даромадлилик кўрсаткичи ижобий эканлиги кўрсатади, яъни жами фоизли даромадлар ҳажмидаги салмоғи 97%ни ташкил этади. Халқаро банк амалиётида кредитлардан олинадиган фоизли даромадларнинг тижорат банкларининг жами фоизли даромадлари ҳажмидаги салмоғи камида 60 фоизни ташкил этиши лозим. Таъкидлаш жоизки, банкнинг фоизсиз даромадлари таркибида бошқа операцион даромадлар ва валюта операцияларидан тушган фойда салмоқли ўринни эгаллайди.

**2.3. Банк ресурсларини бошқариш тизимини баҳолаш.**

Бозор иқтисодиёти талабларига жавоб берувчи банк тизимини ислоҳ қилиш, барқарорлигини ошириш, ресурс базасини кўпайтириш, банкларнинг молия бозоридаги ролини фаоллаштириш, халқаро нормалар, стандартлар ва баҳолаш кўрсаткичларига мувофиқ банк фаолиятини ташкил этиш Ўзбекистон Республикаси банк тизимини ислоҳ қилишнинг стратегик мақсади ҳисобланади.

Ресурслар базаси таҳлилида ҳар бир ресурс тури бўйича жами ҳажми, динамикаси ва банк учун аҳамияти ҳисобга олинади. Жалб қилинган маблағларни баҳолашда таркибий коэффициентлар қўлланиши мумкин. Ривожланиш тенденцияларини аниқлаш учун алоҳида мажбурият бўйича ўсиш суръати кўрсаткичи аниқланди. Банк харажатларини асосий қисмини унинг ресурсларни шакллантириш бўйича харажатлари ташкил қилади. Шунинг учун жалб қилинган депозит ва нодепозит ресурслар ҳажми, таркиби ва ўртача баҳосини аниқлаш зарур бўлади. Банк ресурслари базасини таҳлил этишда муҳим масала уларнинг барқарорлигини аниқлаш ҳисобланади. Бунда асосий эътибор депозит ресурслар барқарорлигига эътибор берилади. депозитлар таҳлилида омонатлар муддати ва омонатчилар тоифаси, омонатни қўйиш ва олиш шартлари, тўланадиган фоизлар, имтиёзлар ва бошқалар йўналишларда олиб борилади.

Банклар ресурслари уларнинг операциялари ва молиявий натижаларига таъсирини аниқлаш ва банклар фаолиятининг ўзига хос жиҳатларини ўрганиш мақсадида қуйидаги маълумотлар (Ўзбекистон Республикаси ТИФ Миллий банки, Хамкорбанк, Ўзбекистон Республикаси давлат-тижорат Халқ банки йиллик йиғма ҳисобот маълумотлари): банк капитали; банк активлари; депозитлар; мажбуриятлар кредитлар; фоизли даромад; соф фоизли даромад; харажатлар, соф фойда; тақсимланмаган фойда кўрсаткичларидан фойдаланилди. Таҳлил объекти сифатида олинган тижорат банкларининг ресурс манбаларни шакллантириш амалиёти турлича эканлиги аниқланди.

**2.13-жадвал**

**Республикамиз тижорат банклари пассивларининг миқдори[[53]](#footnote-53)( млрд. сўм).**

|  |  |  |  |  |  |  |
| --- | --- | --- | --- | --- | --- | --- |
| **Пассивлар** | **2011** | **2012** | **2013** | **2014** | **Фарқ 2014-2011** | **Ўсиш 2014-2011, фоизда** |
| **Жалб қилинган маблағлар** | 16 887 | 22 970 | 28 868 | 33 949 | 17 061 | 101,03% |
| **Жами акционерлик капитали** | 2 499 | 3 091 | 3 787 | 4 744 | 2 245 | 89,84% |
| **ЖАМИ ПАССИВЛАР** | **19 387** | **26 062** | **32 656** | **38 694** | **19 306** | 99,59% |

2.13-жадвал маълумотларидан шуни айтиш мумкинки, республикамиз тижорат банклари пассивлари қаралаётган давр мобайнида ўсиб борган. Жумладан, 2014 йилда банк пассивлари 38,69 трлн. сўмдан ортиб, 2011 йилга нисбатан қарийб 99,6 фоизга ошганлигини кўришимиз мумкин. Шунингдек, 2014 йилда 2011 йилга нисбатан жалб қилинган маблағлар миқдори 2 баробар ошган, банклар акционерлик капитали эса 89,84 фоизга ортган. Айтиш мумкинки, банклар томонидан жалб қилинган маблағларнинг ўсиш суръатлари банкларнинг ўз маблағлари ўсиш суръатларини ортда қолдирган. Бу эса ўз навбатида банклари фойдаси билан бир қаторда уларнинг ҳаражатларини ошишига олиб келган.

Қуйидаги республикамиз тижорат банклари пассивларини моддалар бўйича сўнгги йилликдаги ҳолати улардаги ҳажм ва таркибий ўзгаришларни кўриб чиқамиз.

Қуйдаги 2.14-жадвал маълумотларидан шуни айтиш мумкинки, тижорат банклари пасивлари қаралаётган давр мобайнида бир оз заифлашган. Пассивлар барча моддалар бўйича миқдоран ўсганлигига қарамасдан, уларнинг жами пассивлардаги улуши салбий ўзгариш ҳосил қилганлигини кузатишимиз мумкин. Хусусан, 2014 йилда тижорат банкларининг жалб қилган маблағлари 2011 йилга нисбатан жами пассивлардаги улуши қарийб 0,63 фоизга ошиб, 87,74 фоизга етган. Бу эса, биринчидан, банкларнинг жами депозитлари 2014 йилда 2013 йилга нисбатан 30,5 фоизга ошганлиги[[54]](#footnote-54), иккинчидан, банклар томонидан жалб қилинган кредит ва бошқа банклар маблағларининг ортганлиги билан изоҳланади.

**2.14-жадвал**

**Республикамиз тижорат банклари пассивларининг манбалари**

**бўйича таркиби[[55]](#footnote-55)(фоизда).**

|  |  |  |  |  |  |  |
| --- | --- | --- | --- | --- | --- | --- |
| **№** | **Пассивлар** | **2011** | **2012** | **2013** | **2014** | **Фарқ 2014-2011** |
| **% да** | **% да** | **% да** | **% да** |
| 1 | Талаб қилиб олгунча депозитлар | 34,67 | 36,48 | 34,36 | 30,28 | -4,39 |
| 2 | Жамғарма депозитлари | 4,47 | 5,05 | 5,28 | 5,41 | 0,94 |
| 3 | Муддатли депозитлар | 15,21 | 13,14 | 14,84 | 15,24 | 0,03 |
| 4 | МБга тўловлар | 0 | 0 | 0 | 0 | 0 |
| 5 | Бошқа банкларга тўловлар | 5,51 | 5,13 | 4,63 | 5,26 | -0,25 |
| 6 | Қайтиб сотиб олиш шарти билан сотилган қимматли қоғозлар | 0 | 0 | 0 | 0 | 0 |
| 7 | Ссудалар | 15,24 | 17,31 | 21,14 | 23,1 | 7,86 |
| 8 | Субординар қарз мажбуриятлари | 0,24 | 0,32 | 0,28 | 0,24 | 0 |
| 9 | Ҳисобланган фоизлар | 0,29 | 0,33 | 0,38 | 0,38 | 0,09 |
| 10 | Бошқа мажбуриятлар | 11,47 | 10,37 | 7,49 | 7,82 | -3,65 |
| **Жалб қилинган маблағлар** | | **87,11** | **88,14** | **88,4** | **87,74** | **0,63** |
| 11 | Оддий акциялар | 8,54 | 7,67 | 7,51 | 7,88 | -0,66 |
| 12 | Имтиёзли акциялар | 0,1 | 0,09 | 0,07 | 0,06 | -0,04 |
| 13 | Капиталнинг ортган қисми | 0,06 | 0,06 | 0,07 | 0,09 | 0,03 |
| 14 | Девальвация фонди | 0,53 | 0,52 | 2,39 | 2,39 | 1,86 |
| 15 | Тақсимланмаган фойда | 3,45 | 3,21 | 1,56 | 1,84 | -1,61 |
| 16 | Қайта баҳолаш | 0,21 | 0,31 | 0 | 0 | -0,21 |
| **Жами акционерлик капитали** | | **12,89** | **11,86** | **11,6** | **12,26** | **-0,63** |
| **ЖАМИ ПАССИВЛАР** | | **100** | **100** | **100** | **100** | - |
| **ЖАМИ ПАССИВЛАР (млрд. сўм)** | | **19387,1** | **26062,5** | **32656,5** | **38694,0** | **19306,9** |

2014 йилда банкларнинг ўз маблағлари билан таъминланганлик даражасини 2011 йилга нисбатан бир оз пасайганлигини кўрамиз. Шунингдек, тижорат банкларининг ўз маблағларининг пассивларига нисбатан 0,63 фоизга пасайганлигини кўришимиз мумкин. Зеро, бу кўрсаткич 2011 йилда 12,89 фоиз бўлган бўлса, 2014 йилда 12,26 фоизни ташкил қилган.


Таъкидлаш жоизки, республикамиз тижорат банклари пассивлари таркибида девальвация фондининг улуши, қаралаётган давр мобайнида, 1,86 фоизли пунктга ошиб, 2014 йил охирига 2,39 фоизни ташкил этган. Ўтган параграфларда айтиб ўтганимиздек, девальвация захирасининг нисбатан нобарқарор манбалигини ҳисобга олган ҳолда, тижорат банклари капитали таркибида унинг улушини ошиб боришини ижобий деб баҳолаб бўлмайди. Зеро, миллий валютанинг хорижий валюталарга нисбатан курсининг ошиши девальвация захирасининг камайишига, ўз навбатида, банк пассивларининг, охир оқибат, банк капиталининг қисқаришига олиб келади.

Тижорат банклари пассивлари таркибида тақсимланмаган фойданинг улуши, қаралаётган давр мобайнида, 1,61 фоизли пунктга камайганлигини кўришимиз мумкин. Миқдоран оладиган бўлсак бу кўрсаткич 2012 йилда 2011 йилга нисбатан 25,1 фоизга ошган бўлса, 2013 йилга келиб, 2012 йилга нисбатан 39 фоизга камайганлигини кузатамиз. 2014 йилда эса, 2013 йилга нисбатан бу кўрсаткич 39,4 фоизга ошган[[56]](#footnote-56).

Тижорат банклари ресурсларини самарали бошқариш асосий мезонларидан бири – ресурсларни сақлаш ва жойлаштиришнинг муддатлар бўйича мутаносиблигини таъминланишини бошқариш ҳисобланади.

Қуйидаги 2.6-расмдан кўришимиз мумкинки, 2014 йилда 1 йилдан ортиқ муддатга жойлаштирилган активларнинг умумий активлардаги улуши 2011 йилга нисбатан 6,01 фоизли пункга ошиб, 45,88 фоизни ташкил этган. Бу тижорат банклари томонидан узоқ муддатли кредитлаш амалиёти ва инвестицион фаолиятининг кенгайганлиги билан изоҳланади.


Шунингдек, сўнгги 4 йил мобайнида тижорат банкларининг жами мажбуриятлари таркибида 1 йилдан ортиқ муддатли мажбуриятлар ўсиб бориш тенденциясига эга. Аниқроқ айтадиган бўлсак, бу кўрсаткич 2011 йилга нисбатан 6,08 фоизли пунктга ошиб, 2014 йилда 33,95 фоизни ташкил этган. Бу эса ижобий тенденция ҳисобланади. Зеро, тижорат банкларини барқарор ресурс манбалари билан таъминлаш масаласи долзарблигича қолмоқда.



**2.6-расм. Республикамиз тижорат банклари узоқ муддатли активлари ва пассивларининг мутаносиблиги[[57]](#footnote-57)(фоизда).**

Юқоридаги диаграмма маълумотларидан кўринадики, қисқа муддатли пассивлардан узоқ муддатли активларга манба сифатида фойдаланиш кўрсаткичи 2011-2013 йиллардаижобий тенденцияга эга. Аммо, 2014 йилда 2013 йилга нисбатан бу кўрсаткич 4,78 фоизга ошганлиги ҳамда 27,7 фоизни ташкил этиши (бу жуда катта миқдор) тижорат банклари томонидан ресурсларни бошқаришда, хусусан, актив ва пассивларни муддатлари бўйича мувофиқлаштиришга катта эътибор қаратаётиш лозимлигини кўрсатади.

Муқобил таҳлилни тижорат банкларининг қисқа муддатли актив ва пассивлари мисолида кўриб чиқсак.



**2.7-расм. Республикамиз тижорат банклари қисқа муддатли активлари ва пассивларининг мутаносиблиги[[58]](#footnote-58)(фоизда).**

Юқоридаги 2.7-расм маълумотларидан кўринадики, республикамиз тижорат банкларининг 1 ойгача бўлган мажбуриятлари миқдоран ўсган бўлишига қарамасдан, уларнинг жами мажбуриятлардаги улуши камайиш тенденциясига эга. Таҳлил этилаётган давр мобайнида, мазкур кўрсаткич 2011 йилда 52,65 фоиздан 2014 йил охирига келиб 43,2 фоизга тушганлигини кўришимиз мумкин. Таъкидлаш жоизки, бу тенденция ижобий бўлишига қарамасдан, тижорат банклари жами мажбуриятлари таркибида қисқа муддатли мажбуриятларнинг улуши ҳамон юқорилигича қолмоқда.

Таҳлил этилаётган давр мобайнида, тижорат банкларининг қисқа муддатли активлари миқдоран ўсганлигига қарамасдан, уларнинг жами активлардаги улуши турлича ўзгариб борган. Хусусан, ушбу кўрсаткич 2012 йилда 2011 йилга нисбатан қарийб 3 фоизли пунктга ошиб, 39,52 фоизни ташкил этган бўлса, 2013 йилда 2012 йилга нисбатан 5,15 фоизли пунктга камайиб, 34,37 фоизни ташкил этган. 2014 йилда эса мазкур кўрсаткич 28,22 фоизни ташкил этган. 2014 йилда республикамиз тижорат банклари қисқа муддатли активлари миқдорининг умумий активлардаги улушини камайиши (-6,15 ф.п.), кўп жиҳатдан, тижорат банклари томонидан узоқ муддатли – инвестицион кредитлар бериш амалиётининг кенгайганлиги билан изоҳланади.

Ликвидликни қоплаш дефицити (ЛҚД) – бу талаб қилиб олгунча ва муддати 30 кунгача бўлган мажбуриятлар миқдорининг 30 кунгача бўлган активлар миқдоридан ошган қисмини умумий мажбуриятларга нисбати кўрсаткичидир.

Юқоридаги диаграмма маълумотларидан кўринадики, *ЛҚД* 2012 йилда 2011 йилга нисбатан сезиларли пасайиб, 7,53 фоизни ташкил этган. Бу албатта ижобий ўзгариш бўлиб, тижорат банкларининг қисқа муддатли активларининг 2012 йилда ошганлиги билан изоҳланади. 2014 йилда эса бу кўрсаткич 2013 йилга нисбатан 3,37 фоизли пунктга ошган ҳамда 11,04 фоизни ташкил этган. Бундай ўзгариш тижорат банклари қисқа муддатли активларининг ўсиши 2014 йилда, тижорат банкларининг қисқа муддатли мажбуриятларининг ўсиш суръатларидан ортда қолаётганлиги билан таърифланади.

Хулоса қилиб айтганда, таҳлил этилаётган давр мобайнида, республикамиз тижорат банклари қисқа муддатли мажбуриятларининг умумий мажбуриятлардаги улуши юқорилигича қолмоқда (43,2%).

Тадқиқотимизда олдин таъкидлаб ўтганимиздек, тижорат банклари асосий мақсади ҳисобланган – даромад олиш имкониятларининг кўпайишида, банклар томонидан амалга ошириладиган пассив операцияларнинг, хусусан, депозит операцияларининг аҳамияти катта. Ушбу тадқиқот ишимизда Савдогар банк мисолида банкнинг соф даромадлилигининг ошишида мазкур банк депозит операциялари самарасини корреляцион-регрессион таҳлил қиламиз. Депозит операцияларининг самараси деганда, талаб қилиб олгунча депозитлар (depvostr), жамғарма депозитлар (sberdep) ва муддатли депозитларнинг (srochdep) банк соф даромади (netprofit) ўсишига таъсири қанчалигини аниқлаймиз. Бунинг учун қуйидаги маълумотлардан фойдаланамиз. Танланган мустақил ва қарам ўзгарувчиларинг графигини EVIEWS 7.0 дастуридаги чизмалари 2.8-, 2.9-, 2.10- ва 2.114-расмларда келтирилган.

****

**2.8-расм. Савдогар банкнинг 2010-2014 йиллардаги соф даромадининг ойлар кесимида динамикаси.**

****

**2.9-расм. Савдогар банкнинг 2010-2014 йиллардаги талаб қилиб олгунча депозитларининг ойлар кесимида динамикаси.**



**2.10-расм. Савдогар банкнинг 2010-2014 йиллардаги жамғарма депозитларининг ойлар кесимида динамикаси.**

**2.11-расм. Савдогарбанкнинг 2010-2014 йиллардаги муддатли депозитларининг ойлар кесимида динамикаси.**

Корреляцион-регрессион таҳлил ўтказишимизда ушбу статистик кўрсаткичларни асосий таъсир этувчи омил ва кутиладиган натижалар сифатида танлаб олишимизга асос сифатида иқтисодиёт назариясида ва мантиқдан келиб чиқиб “Тижорат банклари ресурсларининг кўпайиши тижорат банклари фойдасига таъсир этади” деган назарий қараш ҳисобланди.

Танланган ўзгарувчиларни unit-root test қилиш мақсадида Augmented Dickey-Fuller тестини қўллаганимизда cred кўрсаткичида p-value маъноси юқори чиққанлигини ва моделларда депозитлар ҳажмининг млрд. кўринишидан охирги моделда талқини бир ҳил чиқариш мақсадида логарифмда оламиз.

Танланган омиллар ўзаро боғлиқлигини тахлил қилиш учун корреляцион таҳлилдан фойдаланиш мақсадга мувофиқдир. Икки иқтисодий миқдорлар ўртасидаги боғлиқликни аниқлаш учун корреляция коэффициенти тушунчаси киритилган. Яъни, икки кўрсаткич (x ва y) миқдорларининг корреляция коэффициенти деб, ушбу миқдорлар чегирмалари кўпайтмаси натижасини шу миқдорлар ўртача квадратли чегирмалари кўпайтмаси нисбатига айтилади.

(1)

Юқоридаги график маълумотларини корреляцион таҳлил қилганимизда, бир ҳудуд кўрсаткичларига (х) ва бошқа ҳудуд кўрсаткичига (у) деб қараймиз. Бунда ушбу кўрсаткичларнинг ўзаро боғлиқлик даражасини ифодаловчи R коэффициентини аниқлаймиз.

**2.15-жадвал**

**Танланган омилларнинг корреляцион боғлиқлиги**

|  |  |  |  |  |
| --- | --- | --- | --- | --- |
|  | Log(netprofit) | Log(depvostr) | Log(sberdep) | Log(srochdep) |
| Log(netprofit) | 1 | 0.59 | -0.46 | 0.50 |
| Log(depvostr) | 0.59 | 1 | -0.85 | 0.74 |
| Log(sberdep) | -0.46 | -0.85 | 1 | -0.67 |
| Log(srochdep) | 0.50 | 0.74 | -0.67 | 1 |

Жадвал маълумотларидан кўриниб турибдики, ўзгарувчилар орасидаги корреляцион боғлиқлик етарли даражада экан. Лекин корреляцион боғлиқликни ҳисобга олганда, шуни таъкидлаш лозимки, икки тасодифий миқдор ўртасидаги кучли корреляция мазкур танланмада муайян статистик алоқа мавжудлиги тўғрисида гувоҳлик беради. Аммо мазкур алоқа бошқа танланмада кузатилмаслиги ва сабаб-оқибат характерига эга бўлмаслиги ҳам мумкин. Кўп ҳолларда корреляциянинг юқорилиги алдамчихулоса чиқаришга сабаб бўлиб, аслида ҳеч қандай сабаб-оқибат боғлиқлиги мавжуд бўлмасдан, фақатгина статистик боғлиқлик бўлиши мумкин.

Натижавий омил банкнинг соф даромади (netprofit), таъсир этувчи омиллар сифатида талаб қилиб олгунча депозитлар (depvostr), жамғарма депозитлари (sberdep) ва муддатли депозитлар (srochdep) олинди. Статистик маълумотларни EVIEWS 7.0 компьютер дастури ёрдамида қайта ишлаш асосида қуйидаги натижаларга эга бўлдик. Регрессион таҳлилдаги маълумотлар панель маълумотлигини ҳисобга олиб, кичик квадратлар усулида (OLS) ҳисоблаганимизда, кўндаланг кесим маълумотлари (cross-section data) ва даври белгиланмаган (none) қилиб танланди.

|  |  |  |  |  |
| --- | --- | --- | --- | --- |
| **Dependent Variable: LOG(NETPROFIT)** | | | |  |
| **Method: Panel EGLS (Cross-section weights)** | | | |  |
| **Sample: 2010 2014** | | |  |  |
| **Periods included: 5** | | |  |  |
| **Cross-sections included: 12** | | |  |  |
| **Total panel (balanced) observations: 60** | | | |  |
| **Linear estimation after one-step weighting matrix** | | | | |
|  |  |  |  |  |
|  |  |  |  |  |
| Variable | Coefficient | Std. Error | t-Statistic | Prob. |
|  |  |  |  |  |
|  |  |  |  |  |
| LOG(DEPVOSTR) | 0.831846 | 0.101883 | 8.164689 | 0.0000 |
| LOG(SBERDEP) | -0.799463 | 0.259390 | -3.082093 | 0.0035 |
| LOG(SROCHDEP) | 0.110695 | 0.041650 | 2.657742 | 0.0109 |
| C | 10.09259 | 5.368262 | 1.880047 | 0.0666 |
|  |  |  |  |  |
|  |  |  |  |  |
|  | Effects Specification | |  |  |
|  |  |  |  |  |
|  |  |  |  |  |
| Cross-section fixed (dummy variables) | | | |  |
|  |  |  |  |  |
|  |  |  |  |  |
|  | Weighted Statistics | |  |  |
|  |  |  |  |  |
|  |  |  |  |  |
| R-squared | 0.977092 | Mean dependent var | | 26.72286 |
| Adjusted R-squared | 0.969965 | S.D. dependent var | | 15.24330 |
| S.E. of regression | 0.243529 | Sum squared resid | | 2.668793 |
| F-statistic | 137.0992 | Durbin-Watson stat | | 2.289838 |
| Prob(F-statistic) | 0.000000 |  |  |  |
|  |  |  |  |  |
|  |  |  |  |  |
|  | Unweighted Statistics | |  |  |
|  |  |  |  |  |
|  |  |  |  |  |
| R-squared | 0.942463 | Mean dependent var | | 14.83488 |
| Sum squared resid | 2.746654 | Durbin-Watson stat | | 2.338297 |
|  |  |  |  |  |
|  |  |  |  |  |

Олинган натижа коэффициент миқдорларини ифодаловчи R2 коэффициенти 0,97 га тенг бўлди. Бизнинг мисолимизда, бош тўплам мос дисперсиялари кўрсаткичларидан фойдаланган ҳолда детерминация коэффициенти учун қуйидаги формулани топилади:

(2)

Одатда, доимий (ўзгармас) модел учун детерминация кўрсаткичи 0 дан 1 гача бўлган қийматларни қабул қилади. Кўрсаткич қиймати қанчалик бирга яқин бўлса, боғлиқлик шунча кучли бўлади. Бизнинг мисолимизда R2 0,97 га тенг бўлиши, моделда мазкур иқтисодий кўрсаткичлар ўртасида етарли даражада кучли боғлиқлик борлигини билдиради. Турли хил сондаги омилларга асосланган моделларни таққослаш мақсадида, омиллар сони R2 статистикасига таъсир этмаслиги учун одатда, тўғирланган (adjusted) детерминация коэффициентидан фойдаланилади. Унда дисперсия:. Бизнинг ҳолатимизда, ушбу тўғирланган (adjusted) коэффициентнинг 0,96 қийматга тенг бўлиши ва унинг R2 га яқинлиги моделнинг тасир қилувчи омиллар сони ўзгариши шу атрофда маънолар қабул қилинишини билдиради.

Таъсир этувчи омил регрессион таҳлилда эҳтимолий маъноси (probability value) 1 фоиздан ошмаган чиқиши 100 ҳолатдан фақат 1 та ҳолатда, бу омил “аҳамиятсиз омил” бўлишини билдиради, яъни 0 га жуда яқинлиги ҳақиқатга яқинлигини англатади.

Натижавий омил билан таъсир этувчи омил ўртасидаги корреляцион-регрессион боғлиқликни ифодалайдиган кичик квадратлар методида (Least squares method) ҳисобланган тенгламани қуйидагича акс эттириш мумкин:

log(netprofit) = @coef(1) \* log(depvostr) + @coef(2) \* log(sberdep) + @coef(3) \* log(srochdep) + @coef(4) + eq01\_efct

Бунда:

@coef(1) = 0.8318459

@coef(2) = -0.7994630

@coef(3) = 0.1106954

@coef(4) = 10.092587

Иккита амалга оширилган регрессион таҳлиллар сифат кўрсаткичларини қўйида батафсил текшириб чиқамиз:

1) регрессияда маълумотлар таҳлилининг реал ҳолатни энг яқин тасвирлашини амалга оширадиган модель кўрсатилган деб таърифлашимиз мумкин, чунки бош тўплам (танланмада) регрессиясидаги хатоликларнинг қолдиқлари квадрати йиғиндиси (Sum of squared residuals) энг кичиги олинган.

2) регрессияларнинг стандарт хатолиги (Standard error of regression), яъни кузатув маълумотларининг моделлаштирилган кўрсаткичдан, энг кичик миқдор – 0 га яқини танланган. У қуйидаги формула орқали аниқланади:

3) иккита регрессион моделнинг F-статистикасининг эҳтимоллик маъноси (probability of F-statistics) 0 бўлганлиги, регрессиянинг тўғрилигини белгиловчи энг муҳим омил.

4) Учта Акаике инфо мезони (Akaike info criterion), Шварц мезони (Schwarz criterion), Анна-Квинн мезонлари (Hannan-Quinn criterion) иккита моделда ҳам энг кичик маъно берган вазиятдаги, кичик квадратлар моделининг энг кичик маъно берган ҳолатдаги модели танланган.

5) иккита моделнинг ҳам Дарбин-Уотсон статистик мезонлари (Durbin-Watson stat) – таҳлил қилинаётган элементлар биринчи тартибдаги кетма-кетлиги автокорреляциясини тест қиладиган статистик мезон – нормал ҳолатда чиқди. У қуйидаги формула бўйича аниқланди:

Бунда, pi- биринчи тартибдаги автокорреляция коэффициенти.

Тижорат банклари депозит операцияларининг даромад олиш имкониятларини оширишдаги самарасини ўрганадиган бўлсак, таҳлилимиз натижасига кўра, тижорат банклари ҳисоб рақамларида бўш турган талаб қилиб олгунча депозитлар ҳажмининг 1 фоизга ўсиши банк соф даромадининг ўртача 0,83 фоизга, муддатли депозитлар ҳажмининг 1 фоизга ортиши эса банк соф даромадининг ўртача 0,11 фоизга ошишига олиб келар экан. Шунингдек, жамғарма депозитлари ҳажмининг 1 фоизга ўсиши банк соф даромадлигини ўртача 0,79 фоизга камайишига олиб келар экан. Юқоридан қуйидагича хулосаларни чиқариш мумкин:

- талаб қилиб олгунча депозитларнинг банк соф даромадига таъсирининг юқорилиги (83%) мазкур депозитларнинг харажатсиз эканлиги ва уларнинг жами депозитлар ҳажмидаги салмоғининг юқорилиги билан изоҳланади;

- муддатли депозитларнинг банк соф даромадига таъсири нисбатан паст эканлиги (11%), уларнинг умумий депозитлар ҳажмидаги улуши кичик ва фоизли харажатларнинг мавжудлиги билан асосланади;

- жамғарма депозитларида харажатларнинг юқорилиги, банк соф фойдасига тескари боғланишда бўлишига сабаб бўлмоқда.

Регрессион таҳлил натижалари кўра, Савдогарбанк талаб қилиб олгунча депозитларни кўпайтириши банк соф фойдасининг ошишига олиб келади, аммо, шу билан бир қаторда, банкнинг ликвидлилиги пасайишига сабаб бўлади. Бу эса банкнинг молиявий ҳолатини заифлашувига сабаб бўлади.

Муддатли депозитлар банкнинг соф фойдасига кам таъсир этиши (11%) маълум бўлди. Мазкур депозитларнинг таъсирини ошириш учун уларнинг банк жами депозитларидаги улушини ошириш лозим бўлади.

**2-боб бўйича хулоса.**

Тижорат банклари капитали 2000-2014 йиллар давомида қарийб 49 баробар ўсган бўлса, сўнгги 6 йилда эса қарийб 2,3 баробар ўсиб, 2014 йил якунлари бўйича банклар капитали 6,9 триллион сўмдан ошиб кетди.

Юқоридаги таҳлилда республикамиз тижорат банклари томонидан жами жалб қилинган маблағлар динамикасини ўсиб бориш тенденциясига эга эканлигини аниқланди. 2011 йилда тижорат банклари томонидан жалб қилинган маблағлар 16,8 трлн.дан ошган бўлса, 2014 йилга келиб бу кўрсаткич қарийб 34 трлн.ни ташкил этган.

Республикамиз тижорат банклари устав капиталининг жами капитал ҳажмида юқори салмоқни эгаллаши аниқланди (65,49%).

Халқбанки, Хамкорбанк ва Савдогарбанкда умумий капитал етарлилиги кўрсаткичи 2010-2014 йилларда пасайиб бориш тенденциясига эга бўлган. Бу мазкур банклар капиталининг ошиб бориш суръатлари банкларнинг рискка тортилган активлари миқдорининг ошиб бориш суръатларидан ортда қолаётганлиги билан изоҳланади.Фақатгина "HI-TECH BANK"нинг умумий капитал етарлилик кўрсаткичи таҳлил қилинаётган давр мобайнида 12,3 фоизга ортиб, қарийб 50 фоизни ташкил этган. Бу эса Базель қўмитаси талабларидан 5,25 баробар юқори. Энг қалтис кўрсаткич Халқ банкида бўлиб, 2014 йил якунига кўра 10,3 фоизни ташкил этади. Бу эса мазкур банк активлари сифатининг ёмонлашуви банк капитали етарлилиги камайишига олиб келади.

"HI-TECH BANK"нинг I даражали капитал етарлилик кўрсаткичи таҳлил қилинаётган давр мобайнида 12,3 фоизга ортиб, қарийб 49 фоизни ташкил этган. Бу эса Базель қўмитаси талабларидан 12 баробар юқоридир. Энг паст кўрсаткич Халқ банкида бўлиб, 2014 йилда 2010 йилга нисбатан 7,5 фоизли пунктга камайиб 8 фоизни ташкил этган.

Банклар томонидан жалб қилинган жами депозитлар ҳажми йил бошига нисбатан 30,5 фоизга ошиб, 2015 йил 1 январь ҳолатига аҳоли ва хўжалик субъектлари депозитларининг банклардаги миқдори 28,5 триллион сўмдан ошди. Сўнгги 6 йилда эса 3,27 баробардан зиёд ошган.

Тижорат банклари брутто депозитлари ҳажмида муддатли депозитлар 30 фоизга ҳам етмайди. Халқаро амалиётда эса муддатли депозитлар банк депозитларининг 70 фоизидан ошади.

2015 йилнинг 1 январь ҳолатига, тижорат банклари томонидан муомалага чиқарилган тижорат банкларининг депозит ва жамғарма сертификатлари 689,7млрд. сўмни, шунингдек, инвесторлар орасида жойлаштирилган тижорат банкларининг узоқ муддатли облигациялари 310,2млрд. сўмни ташкил этди[[59]](#footnote-59). Ушбу амалиёт орқали жамланган 1трлн. сўм маблағ жами депозитларга нисбатан олганда, атиги 3,5 фоизни ташкил этмоқда[[60]](#footnote-60).

Савдогарбанкнинг 2009-2014 йилларда жами жалб қилган маблағларнинг ўртача йиллик самарадорлик кўрсаткичи га тенглиги аниқланди ҳамда банк 2010-2013 йилларга нисбатан жалб қилинган унумлироқ (самарали) фойдаланган.

Республикамиз тижорат банклари активларининг ўртача рентабеллиги2014 йилда 2011 йилга нисбатан эса сезиларли 0,23 фоизли пунктга ўсган ва 1,7 фоизни ташкил этган.

2014 йилда 1 йилдан ортиқ муддатга жойлаштирилган активларнинг умумий активлардаги улуши 2011 йилга нисбатан 6,01 фоизли пункга ошиб, 45,88 фоизни ташкил этган. Бу тижорат банклари томонидан узоқ муддатли кредитлаш амалиёти ва инвестицион фаолиятининг кенгайганлиги билан изоҳланади.

Республикамиз тижорат банкларининг 1 ойгача бўлган мажбуриятлари миқдоран ўсган бўлишига қарамасдан, уларнинг жами мажбуриятлардаги улуши камайиш тенденциясига эга. Мазкур кўрсаткич 2011 йилда 52,65 фоиздан 2014 йил охирига келиб 43,2 фоизга тушганлигини кўришимиз мумкин. Таъкидлаш жоизки, бу тенденция ижобий бўлишига қарамасдан, тижорат банклари жами мажбуриятлари таркибида қисқа муддатли мажбуриятларнинг улуши ҳамон юқорилигича қолмоқда.

Савдогар банк мисолида банкнинг соф даромадлилигининг ошишида мазкур банк депозит операциялари самарасини корреляцион-регрессион таҳлил қилиш натижасида, банк соф даромадига талаб қилиб олгунча депозитлар 83 фоиз, муддатли депозитлар 11 фоиз ва жамғарма депозитлар -79 фоиз таъсир этиши аниқланди.

Мазкур бобда республикамиз тижорат банклари ресурсларини бошқариш тизими ва самарадорлиги ўрганилди ва ютуқ ва камчиликлар аниқланди. Ушбу муаммолар кейнги бобда батафсил кўриб ўтилади.

**3-БОБ. БАНК РЕСУРСЛАРИНИ БОШҚАРИШ**

**САМАРАДОРЛИГИНИ ОШИРИШ ЙЎЛЛАРИ**

**3.1. Банк ресурсларини бошқаришни операцион самарадорлигини ошириш йўллари.**

Замонавий бозор иқтисодиёти шароитида тижорат банклари ресурслари базасини бошқариш самарали натижаларга эришишни зарур шарти бўлиб қолмоқда. Тижорат банклари ресурсларини бошқариш мураккаб ва кўп қиррали жараён бўлиб, уни икки даражага – давлат (макроиқтисодий) ва тижорат банки даражасига бўлиш мумкин. Макроиқтисодий даражасидаги тижорат банклари ресурсларини бошқариш Марказий банк томонидан турли хил инструментларни қўллаш орқали бошқарилади. Бунда ҳар бир даражадаги бошқарувда иқтисодий ва ташкилий методлар қўлланилади. Ушбу методларни ўзи билвосита ва бевосита тижорат банклари ресурслари миқдорига таъсир қилади.

Марказий банк томонидан тижорат банклари ресурслар базасини бошқариш инструментлари қаторига кредитлар бериш, очиқ бозордаги операциялар, иқтисодий нормативлар ўрнатиш, захира мажбуриятлари миқдорини белгилаш ва бошқа инструментлар киради. Марказий банк тижорат банкларига берган кредитлари бевосита уларнинг пассивларнинг миқдорига таъсир қилади. Бунда Марказий банкнинг банклараро кредитлашда олиб борадиган фоиз сиёсати муҳим аҳамиятга эга. Марказий банк қўллайдиган иккинчи муҳим инструментлардан очиқ бозордаги операциялари ҳисобланади. Марказий банк давлат қимматли қоғозларини олиши ёки сотиши билан тижорат банклари пассивлари миқдорини оширади ёки камайтиради. Тижорат банкларининг ресурслар базасини бошқаришда учинчи муҳим инструмент, бу иқтисодий нормативларни ўрнатиш. Устав капиталининг минимал миқдорини белгилаш тижорат банкларини ўз капиталининг миқдорига нафақат билвосита ва бевосита ҳам таъсир қилади. Тўртинчи макроиқтисодий инструмент бу тижорат банкларининг мажбурий захиралар меъёри. Мажбурий захиралар омонатлар ва депозитларни суғурталаш функциясини бажаради. Тижорат банклари ресурсларини ички бошқарувининг бош мақсади, вақтинча бўш турган маблағларни жамлаш ва уларни реал кредит ресурсларига айлантириш, шунингдек, ресурсларни жалб қилиш ва бошқариш ички инструментлари қўллаш орқали эришилади.

Тижорат банклари вақтинча бўш турган пул маблағларини жалб қилиш ва уларни реал кредит ресурсларига айлантириш учун омонатларни жалб қилиш ва уларни бут сақлашни рағбатлантирадиган чора-тадбирларни амалга оширишлари керак. Мижозларга сифатли хизмат кўрсатиш бўш турган пул маблағларни жалб қилиш бўйича операцияларни ривожлантиришда муҳим аҳамият касб этади. Омонатга маблағларни жалб қилиш шартлари бўйича маълумотларни мавжудлиги, хизмат кўрсатиш тезлиги, барча мижозларга хайрихохона ва бошқа муносабатлар, буларнинг ҳаммаси маблағларни жалб қилишнинг муҳим шартларидан ҳисобланади. Мижозларга сифатли хизмат кўрсатиш кўп ҳолларда банк бошқарувининг малака ва маҳоратига боғлиқ, бунда нафақат банкнинг манфаатлари ҳисобга олиниши керак, балки мижозлар манфаатларини, хусусан, омонатчиларга тўланадиган даромад миқдорини ҳисобга олиниши керак.

Тижорат банки ресурсларни жалб қилиш ва самарали бошқаришнинг стратегик мақсадларига депозит сиёсатини ва унинг механизмини ишлаб чиқиш ошириши орқали эришилади. Депозит сиёсатининг умумий принциплари – давлат пул-кредит сиёсати учун ва ҳар бир тижорат банки учун, макроиқтисодий даражада амалга ошириладиган ягона принциплардир. Комплекс ёндошув – банк ривожланиш стратегияси нуқтаи назаридан, унинг депозит сиёсати устувор йўналишлари назарий асосларини ишлаб чиқиш, банкнинг маълум ривожланиш босқичидаги энг самарали ва энг мақбул тактик усулларни ҳамда уларни амалга ошириш методларини аниқлаш билан ифодаланади. Депозит сиёсати специфик принципларига – банк харажатларни оптимал даражасини таъминлаш, депозит операцияларини хавфсиз ва ишончли амалга ошириш киради, модомики банк вақтинча бўш турган пул маблағларни жамлашни амалга оширар экан, келгусида уларни жойлаштириш мақсадида ҳар қандай нархда эмас, балки реал бозор нархида ҳисобга олиб, фойда олишга ҳаракат қилади. Ушбу принципларга риоя қилиш банкка депозит сиёсатини самаралилигини таъминлашда ва депозит жараёнларини ташкиллаштиришда стратегик ва тактик йўналишларини шакллантириш имконини беради.

Жалб қилинган депозит ресурсларни нисбий самарадорлигини ҳисоблашда улар билан боғлиқ сарф харажатларни, шунингдек, захира ажратмаларини ҳамда уларни ликвидлик даражасини ва аниқ фойдасини эътиборга олиш зарур.

Ўзининг иқтисодий вазифасига кўра, депозит фоиз ставкаси бўш турган пул маблағларини тижорат банкларида тўпланишини рағбатлантириш лозим. Омонат фоизларнинг рағбатлантириш самарадорлиги, уларнинг муддати ва турига боғлиқ равишда фоиз ставкаларининг даражаси ва табақалаштирилганлигига боғлиқ. Агар фоиз ставкаларини аниқлашда инфляция темпи ҳисобга олинса, у ҳолда пулнинг нархи ошади, омонатларни кўпайиши эса – пул бозорида талабни пасайтиришга ёрдам беради.

Омонатлар бўйича ставкалари бозор конъюнктурасида аниқланиши керак. Омонат ставкаларини анча паст даражада ушлаб турувчи банк ишончли рақобатдошларига қараганда, ўзининг мижозларини маълум бир қисмидан ажралиб қолишига таваккал қилади.

Депозит сиёсатини шакллантириш жараёни банк томонидан амалга ошириладиган фоиз сиёсати билан ўзаро чамбарчас боғлиқ, негаки ресурсларни жалб қилиш соҳасида депозит фоизи самарали инструмент ҳисобланади. Депозит ҳисобрақамларни алоҳида турлари бўйича даромадлилик миқдорини ҳисоблашда омонатнинг муддати, суммаси, ҳисобрақамни ишлаш хусусиятлари, қўшимча кўрсатиладиган хизматлар тури ва кўлами, мижоз билан тузилган омонатнинг шартларига риоя қилиш билан аниқланади. Банк томонидан депозитлар бўйича фоизларни тўлаш операцион харажатларнинг асосий қисмини ташкил қилади. Тижорат банкнинг фоиз сиёсати йўналишларидан бири барча ресурсларни ва депозит операциялар қийматини таҳлил қилиш ва ҳисоблаш ҳисобланади. Бунинг учун қуйидагиларни амалга ошириш лозим:

* омонатлар (депозит) бўйича мақбул фоиз ўрнатиш;
* жалб қилинган ресурслар бўйича фоиз ставкаси динамикасини ўрганиш;
* инфляция шароитида ресурсларни реал баҳосини ҳисобга олиш;
* банкнинг умумий харажатлари ҳажмида жалб қилинган ресурслар бўйича фоиз харажатларини ўзгаришини таҳлил қилиш.

Фоиз сиёсати тижорат банкининг депозит сиёсатини шакллантиришнинг ажралмас қисми ҳисобланади. Банкнинг энг мақбул фоиз сиёсати жамғармаларни сақлаш муддатига ва миқдорига, омонатлар бўйича фоизларни табақалаштиришнинг “ижтимоий” тамойилларига, банк фаолияти рентабеллигини таъминлаш принципларига ва омонатчилар жамғармасини сақлаш ва ҳимоялаш принципларига боғлиқ ҳолдаги фоизларни табақалаштириш тамойилларига асосланади.

Банк ресурсларини шакллантириш жараёнига бир қанча омиллар таъсир қилади: мамлакатдаги умумий иқтисодий ҳолат, пул бозори ҳолати, банкларнинг ривожланиш даражаси ва Марказий банк пул-кредит сиёсатига боғлиқ.

Тижорат банклари пассивларини бошқариш жараёни уларни ресурсларни шакллантириш жараёнида самарали бошқаришни кўзда тутади. Тижорат банклари пассивларини бошқариш ўз капиталини бошқариш ва жалб қилинган ресурсларни бошқаришни ўз ичига олади.

Банк капиталини бошқариш унинг баланс ва балансдан ташқари операциялари ҳажмини, риск ҳажмини ҳисобга олган ҳолда ўсиши ҳажмини прогнозлашни билдиради. Банк капиталини бошқариш объекти бўлиб: капитал миқдори, капиталнинг таркибий элементлари, I ва II даражали капитал ўртасидаги нисбатни мувофиқлиги, капиталнинг шаклланиш манбаси ҳисобланади.

Банк капитали таркиби деганда молиялаштириш манбаларининг ўзаро нисбатини тушунилади. Шунинг учун капитални молиялаштириш манбаларини аниқлашда ўртача тортилган молиялаш манбаси қанча бўлганда унинг рентабеллиги юқори бўлишини ҳисобга олиш керак.

Банк капитали бошқаришда унинг таркибини оптималлаштириш ўта муҳим ва қийин вазифалардан ҳисобланади. Оптималлаштиришнинг асосий методлари бўлиб: капитал таркибини рентабеллик мезонлари бўйича максималлаштириш; капитал таркибини капитал баҳосини минималлаштириш мезонлари бўйича минималлаштириш.

Капитал таркибини рентабеллик мезонлари бўйича максималлаштириш учун молиявий леверидж механизми қўлланади. Молиявий леверидж – ўз маблағлари ва жалб қилинган маблағларининг ўзаро нисбати.

Капитал таркибини капитал баҳосини минималлаштириш мезонлари бўйича минималлаштириш. Биламизки, капиталнинг таркиби қуйидаги элементлардан ташкил топган: оддий акциялар; имтиёзли акциялар; қўшимча капитал; резерв капитал; тақсимланмаган фойда. Ушбу элементларнинг шаклланиш улушини ва хусусиятини ҳисобга олиш керак.

Банк капитали шаклланиш манбалари бўлиб, ички (фойда, фондларни қайта баҳолаш) ва ташқи (чиқарилган акциялар, капитал қарз мажбуриятлари – облигация) ҳисобланади.

Фойданинг миқдори банк капитали бошқаришда муҳим ўрин тутади. Банк фойдасини кам бўлиши капиталнинг ички манбаларини ўсишини секинлаштиради. Банк капиталига йўналтирилган фойданинг улушини юқори бўлиши тўланадиган дивидентлар миқдорини камайтиради. Шу ўринда дивидентларнинг юқори бўлиши банк акциясининг курсини ўсишига ва ташқи манбалар ҳисобига капитални ўсишини осонлаштиради.

Тижорат банки учун ресурсларни жалб қилиш муҳим ва зарур вазифалардан ҳисобланади. Банкнинг депозитларни ва банк кредитларини жалб қила олиш қобилияти унинг бошқа иштирокчилар томонидан баҳоланадиган асосий ўлчов мезони ҳисобланади. Шунинг учун тижорат банклари ресурслари:

* биринчидан, мижозлар ва бошқа банклар томонидан банкнинг барқарорлиги ва ишончли тўғрисидаги баҳоси;
* иккинчидан, мижозларга хизмат кўрсатиш индекатори (кўрсатилаётган хизматлар сони ва сифати, филиаллар тармоғи ва бошқалар);
* учинчидан, банкнинг баҳо сиёсатини ифодалайди.

Барча банкларда пассив операциялар жалб қилинган ресурсларни оптимал ҳажмини минимал харажатлар билан таъминлашга қаратилган. Тижорат банкининг пассивларнинг сифати одатда, ресурс базасини барқарорлиги, жалб қилинган маблағлар баҳоси, фоиз ставкасини ўзгаришига сезувчанлиги, шунингдек банкнинг ташқи молиялаштириш манбаларига боғлиқлиги билан ифодаланади.

*Жалб қилинган ресурсларни бошқаришнинг асосий элементлари.*

Банк бошқарувининг самарадорлигини белгиловчи муҳим кўрсаткичларидан бири жалб қилинган ресурсларни бошқариш ҳисобланади.

Банк ресурсларини бошқариш:

* пассив операцияларни режалаштириш депозит сиёсатни ишлаб чиқиш;
* ресурс базани таҳлил қилиш;
* ресурсларни жалб қилиш бўйича фаолиятни ташкил қилиш ва тартибга солиш;
* банк ресурс базаси ҳолати ва пассив операцияларни амалга оширилиши устидан назоратни ўрнатиш.

Депозит сиёсати банкнинг пул маблағларни жалб қилиш бўйича сиёсатини ифодалайди. Депозит сиёсати банк ресурсларни жалб қилишни стратегияси ва тактикасини ўз ичига олади.

Тижорат банклари депозит сиёсати – бу банкнинг иқтисодиётда вақтинчалик бўш пул маблағларни маълум шартлар асосида муддатли ва муддатсиз даврга жалб қилиш билан боғлиқ жараёнларни бошқариш санъатидир.[[61]](#footnote-61)

Режалаштириш жараёни жорий ва истиқболли режаларни ўз ичига олади. Режалаштиришнинг мақсади ресурс базани оптималлаштириш ва шакллантириш бўйича стратегияси ва тактикасини ишлаб чиқиш, ҳамда банк фаолияти якуний натижасини ва риски бўйича тасаввурига эга бўлишдан иборат.

Банк фаолиятини таҳлил қилиш жараёни, ресурслар таркибини ҳақиқатда юзага келган ҳолатни режа кўрсаткичлари билан таққослаш, жорий кўрсаткичларни олдинги даврдаги кўрсаткичлар билан таққослаш, бошқа банклар билан ва нормативлар билан таққослаш асосида олиб боришга қаратилган. Таҳлил маълумотлари банкнинг ривожланишида ижобий ва салбий ўсиш суръатларини кўрсатиб беради.

Банк пассивлари операцияларини бошқариш пул-кредит сиёсати ва бошқарув органлари меъёрлари ва талаблари бажарилишига риоя этилишини бошқаришдан иборат. Банк фаолиятини ва ресурсларни жалб қилишни назорат қилиш ички ва ташқи назоратларига бўлинади. Банкнинг назорат органлари ва ташқи аудиторлар, банкнинг ресурс сиёсати ва у амалга ошираётган операцияларда банкнинг ресурс базаси ҳолатига аҳамият берадилар. Ички назорат ташқи назорат билан боғлиқ ҳолда банкнинг қонунларга ва норматив ҳужжатларга, йўриқнома ва қоидаларга риоя этилишини назорат этадилар.

*Ресурсларни бошқариш методлари*. Банк пассивларини бошқаришда турли хил методлардан фойдаланилади. Тижорат банклари жалб қилган ресурсларини бошқариш методлари: жалб қилинган ресурсларни таҳлил қилиш ва уларни таркибини яхшилаш, ресурсларнинг диверсификацияси, шунингдек, янги мижозларни жалб қилишни ўз ичига олади.

*Бошқариш инструментлари*. Депозит ресурсларни бошқариш инструменти бўлиб, банк комиссияси, хизмат ҳақлари, фоиз ставкалари, турли хил чекловлар (депозитларни жойлаштиришга, қолдиқларга ва маблағларни ҳисобдан чиқаришга, бошланғич ва кейинги бадалларга ва бошқаларга) ҳисобланади.

**3.2. Банк ресурсларини бошқариш самарадорлигини ошириш истиқболлари.**

Мамлакатимиз иқтисодиётининг муҳим бўғимларидан ҳисобланган банк тизими ва алоҳида олинган банкнинг самарали фаолият кўрсатиши иқтисодиётни янада ривожланишига олиб келади, банклар фаолиятини самарали бошқариш биринчи навбатда, банклар ресурсларини самарали бошқаришдан иборат. Тижорат банклари ўзларида мавжуд ресурслардан самарали фойдаланишлари орқали оладиган даромадлари қанчалик барқарорлашиб бораверса, аввало уларнинг фаолиятлари кенгайиб боришига ҳамда ресурс базасини янада кенгайтириш имкониятига эга бўладилар. Шундай экан, ҳар бир тижорат банки мустақил равишда ўзининг ресурсларини шакллантиришда фаолият натижаларини таҳлил қилиши, банк ресурсларини бошқариш истиқболини таъминлаши керак.


Олиб борилган эконометрик тадқиқот натижаларидан кўринадики, 2013-2015 йиллар давомида республикамиз тижорат банклари капитали ва жами депозитларини йиллик қолдиғи йил сайин ўсиб бориши кутилмоқда. Буни қуйидаги келтирилган таҳлиллар асосида кўришимиз мумкин:

**3.1-жадвал**

**Тижорат банкларининг капитали ва жами депозитлари қолдиғи,[[62]](#footnote-62)(триллион сўм)**


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **йиллар** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |
| **капитал** | 824 | 931 | 1070 | 1503 | 2104 | 3010 | 4100 | 5000 | 6215 | 6510 | 6900 |
| **депозит** | 1282 | 1689 | 2545 | 3829 | 5772 | 8703 | 13236 | 17401 | 22881 | 26109 | 28500 |

Келтирилган 3.1-жадвал маълумотлари асосида тижорат банкларининг капитали ва жами депозитларини йиллик қолдиғи учун “Microsoft Excel” дастури ёрдамида регрессия тенгламаси ва тренд чизиғини аниқлаймиз.



**3.1-расм. Тижорат банклари жами капитали(млрд. сўм).**

Олинган 3.1-расм маълумотларидан кўришимиз мумкинки, 2004-2015 йилларда тижорат банклари капиталининг регрессия тенгламаси *Y=32,94x2+305,83x+119,55*га тенг.Ушбу регрессия тенгламаси ёрдамида тижорат банклари капитали 2004 йилдан 2014 йилгача ҳамда 2015 йилга истиқбол натижаларини прогноз қилишимиз мумкин.



**3.2-расм. Тижорат банклари жами депозитлари(млрд. сўм).**

Республикамиз тижорат банклари жами депозитлари қолдиғининг регрессия тенгламаси*Y=236,14x2+160,71x+168,26* га тенг. Ушбу регрессия тенгламаси ёрдамида тижорат банкларининг жами депозитларининг 2004 йилдан 2014 йилгача ҳамда 2015 йилга истиқбол натижаларини прогноз қилишимиз мумкин. Регрессия тенгламалари яроқлилигига тўлиқ ишонч ҳосил қилиш учун ҳақиқатдаги ва прогноз натижаларни келтирамиз. Ўз навбатида қолдиқларнинг назарий қиймати ҳақиқий қийматига қанчалик яқин бўлса, истиқбол модели шунчалик сифатли бўлади.

Модомики, ҳақиқий ва истиқбол қолдиқлар қиймати фарқи (*Yфакт - Yистиқбол*) ишораси мусбат ҳам манфий бўлиши мумкин.

Қуйидаги 3.2-жадвалдан кўринадики, тижорат банкларининг капиталининг ва жами депозитлари қолдиқларининг 2004 йилдан 2015 йилгача регрессия тенгламаси бўйича бажарилган прогнози ҳақиқий қолдиқдан деярли фарқ қилмайди (четланиш [1;-1] оралиғида тебранмоқда).

**3.2**-жадвал

**Тижорат банкларининг капитали ва жами депозитларини**

**2004-2015 йилгача ҳақиқий қолдиғи ва прогнози, триллион сўм[[63]](#footnote-63)**

|  |  |  |  |  |  |  |
| --- | --- | --- | --- | --- | --- | --- |
| **Йиллар** | **Капитал** | | | **Жами депозитлар** | | |
| **Ҳақиқатда** | **Прогноз** | **Фарқи** | **Ҳақиқатда** | **Прогноз** | **Фарқи** |
| **2004** | 0,82 | 0,46 | *0,36* | 1,28 | 0,56 | *0,72* |
| **2005** | 0,93 | 0,86 | *0,07* | 1,68 | 1,43 | *0,25* |
| **2006** | 1,07 | 1,33 | *-0,26* | 2,54 | 2,78 | *-0,24* |
| **2007** | 1,50 | 1,86 | *-0,36* | 3,82 | 4,59 | *-0,77* |
| **2008** | 2,10 | 2,47 | *-0,37* | 5,77 | 6,87 | *-1,10* |
| **2009** | 3,01 | 3,14 | *-0,13* | 8,70 | 9,63 | *-0,93* |
| **2010** | 4,10 | 3,87 | *0,23* | 13,23 | 12,86 | *0,37* |
| **2011** | 5,20 | 4,67 | *0,53* | 17,40 | 16,57 | *0,83* |
| **2012** | 6,21 | 5,54 | *0,67* | 22,88 | 20,74 | *2,14* |
| **2013** | 6,51 | 6,47 | *0,04* | 26,10 | 25,39 | *0,71* |
| **2014** | 6,90 | 7,46 | *-0,56* | 28,50 | 30,50 | *-2,00* |
| **2015** |  | **8,53** |  |  | **36,10** |  |

Тижорат банклари капиталининг 2004-2014 йиллар бўйича прогнози хатолигини аппроксимациялаш (моделни ҳақиқий маълумотларга мослаштириш) учун модел бўйича абсолют қийматларини аниқлаш лозим:

Бу ерда, *Аабс* – тижорат банкларининг жами капитали қолдиқларининг статистик модел прогнознинг ўртача абсолют хатоси. Демак, абсолют хатолик жуда кичик бўлганлиги учун (*Аабс=0,02*) статистик моделимиз сифатли дейишимиз мумкин.

Тижорат банклари жами депозитларининг 2004-2014 йиллар бўйича прогнози хатолигини аппроксимациялаш (моделни ҳақиқий маълумотларга мослаштириш) учун модел бўйича абсолют қийматларини аниқлаш лозим:

Бу ерда, *Аабс* – тижорат банкларининг жами депозитлари қолдиқларининг статистик модел прогнознинг ўртача абсолют хатоси. Демак, абсолют хатолик жуда кичик бўлганлиги (*Аабс=0,0018*) учун статистик моделимиз сифатли дейишимиз мумкин.

Республикамиз тижорат банкларида капитали 2004-2014 йиллар давомида ўсиш тенденциясига эга бўлган ҳолда 2015 йил бўйича амалга оширилган эконометрик прогнозда капиталнинг 8,53 триллион сўмгача ўсиши кутилмоқда.

Республикамиз тижорат банкларида жами депозитларнинг қолдиқлари 2004-2014 йиллар давомида ўсиш тенденциясига эга бўлган ҳолда 2015 йиллар бўйича амалга оширилган эконометрик прогнозда депозитларнинг қолдиқлари 36,1 триллион сўмгача ўсиши кутилмоқда.

Бугунги кунда бозор муносабатлари тобора ривожланиб бораётган бир даврда банкларнинг пул бозоридаги ўрни уларнинг мижозларга яратаётган янги замонавий маҳсулотлар турларига боғлиқ бўлмоқда.

Жаҳон молиявий инқирози даврида ва ундан сўнг мижозларни банкка бўлган ишончи йўқолиб бораётган бир даврда жамғарма карталари классик депозит маҳсулотлар ўрнига қутқарув инструменти бўлиб хизмат қилди. Бундай маҳсулот фақатгина мижозларни эмас, балки кўпгина банкларни ҳам қизиқтирмоқда. Банк ресурс базасини мустаҳкамлаш учун ушбу пластик карталар самарали инструмент ҳисобланмоқда.

Украиналик мутахассисларнинг фикрларига кўра: хорижий мамлакатларда жамғарма карталарга аҳолининг ишончи янада ортиб бормоқда, жамғарма карталарни оммабоплашиб боришига ва истиқболли ривожланишига ишонч билдирмоқдалар.[[64]](#footnote-64)

Қуйидаги таклифда хорижий жамғарма картаси моҳияти жиҳатидан ўхшаш, лекин ишлаш принципига кўра фарқли ўлароқ мавжуд пластик картани такомиллаштириш йўлларини келтирдик. Шартли равишда ушбу инструментни “жамғарма пластик карта” деб номладик. Тижорат банкларининг баъзи бўлимларида тажриба сифатида ушбу жамғарма пластик карталарини очиб синовдан ўтказилишини тавсия этамиз.

Авваломбор, пластик карталарни очишда мижоз номига иккита ҳисобрақам очилади, биринчиси – жорий ҳисобрақам, иккинчиси – жамғарма ҳисобрақам. Пластик карталарни нафақат тўлов инструменти сифатида, балки жамғарма пластик картаси сифатида ишлатиш мумкин бўлади. Мижоз ўз пул маблағини жорий ва жамғарма ҳисобига йўналтириши ёки юклаши имконига эга бўлади.

Ушбу турдаги пластик карталарнинг турли жамғарма шаклларини ишлаб чиқиш мумкин, масалан:

* Стандарт депозит пластик карталар – жамғарма тўлдирилади, жамғарма ҳисобидан қисман олиш имкони бўлмайди ва ҳар ойда фоиз ҳисобларни автоматик тарзда жорий ҳисобга ўтади.
* Тўлдириладиган депозит пластик карталар – жамғарма маълум сумма миқдоридан кам бўлмаган маблағни кириб жамғарма ҳисобни тўлдириш мумкин, лекин пул маблағини белгиланган муддатгача олиш мумкин бўлмайди ва ҳар ой давомида капиталлашиб боради. Белгиланган муддат тугагандан сўнг жорий ҳисобга автоматик тарзда ўтказилади.
* Пластик картани қўшимча тўлдириш ва фоизни олиш – жамғарма мунтазам маблағлар ўтказиб борилади, яъни кўпайтириб бориш имкони бўлади ва ҳар ойда фоиз тўлови жорий ҳисобга келиб тушади. Жамғарма белгиланган муддат тугагач, жорий ҳисобга автоматик тарзда тушгандан сўнг сарфлаш имкони бўлади.

Жамғарма пластик карталарининг устунлик томонлари:

Бундай жамғармага хоҳлаган инфокиоска ёки банкомат менюсида шахсий “жорий ҳисоб - 22618” ва “жамғарма ҳисоб – 226\*\*”га маблағни йўналтириш имкони бўлади ва вақт тежалади, яъни маблағларни қисқа муддатда жамғармага ўтказиш имконияти мавжуд бўлади;

Мижозларга хизмат кўрсатишни соддалаштиради, ҳар сафар банкка бориб ҳужжатлар расмийлаштириши зарурати бўлмайди, бир марта мижоз билан тузилган жамғарма пластик карта шартномаси етарли бўлади;

Жамғармага йўналтирилган маблағлардан фоизли даромад олиш имконияти мавжуд бўлади;

Ҳар ой ҳисобланган фоизларни электрон тарзда олишнинг қулай имнонияти яратилади;

Мижозга жамғармасидаги балансини мобиль телефон ҳамда хоҳлаган инфокиоскдан ёки банкоматдан кузатиб бориш имкони яратилади;

Пул маблағлари автоматик тарзда пластикка келиб тушади ва ҳар сафар мижозга SMS хабари мобиль телефонига юборилади.

Мижоз картани йўқотган тақдирда ҳам жамғармага йўналтирган маблағини йўқотиш хавфидан холи бўлади. Белгиланган муддатга йўналтирган маблағни ўзлаштириб олиш имконияти бўлмайди. Мижозга йирик миқдордаги маблағини жамғармасига йўналтириб, ўз рискини диверсификациялаш имконияти яратилади.

Тижорат банклари ресурс базасини “узун пуллар” билан мустаҳкамлаш учун жамғарма депозитларнинг жозибадорлигини ошириш йўли билан эриши мумкин. Бунинг учун жамғарма депозитларига тўланадиган фоизларни ошириш керак. Аммо жамғарма депозитларнинг жозибадорлигини харажатларсиз ошириш йўналишини ривожлантириш (молиявий инжениринг)ҳам мумкин.

Масалан, оилада янги фарзанд туғилганида унга махсус жамғарма депозит ҳисоб рақами очилади ҳамда қуйидаги имтиёзлар билан таъминланади:

* мазкур жамғарма келажакда фарзанд улғайиши билан ипотека кредити ёки тадбиркорлик учун кредит олишда имтиёзли, биринчи навбатда қабул қилинади;
* олинган кредитнинг имтиёзли муддати оддий кредит шартларида кўрсатилгандан муддатдан 10-20 фоизга узайтирилган бўлади;
* банк томонидан берилган кредитнинг фоизи оддий шартлардан 1 фоизга арзонроқ берилади;
* тақдим этиган кредит бўйича мунтазам бепул консалтинг хизматлари банк томонидан кўрсатиб борилади.

Айнан юқоридаги имтиёзлардан фойдаланиш учун жамғарма банкда камида бир муддат сақланган бўлиши керак, айтайлик 5 ёки 10 йил. Бу эса банкка ўз харажатларини оширмаган ҳолда жамғариб бориладиган депозитларнинг жозибадорлигини оширишга хизмат қилади.

Мазкур махсус жамғарма депозитини аҳолига етказиш учун маркетингдан фойдаланилиб, оммавий ахборот воситалари ва ҳаттоки боғча ва туғриқхоналарда реклама қилиш лозим бўлади.

Айнан шундай имтиёзлар билан юридик шахсларнинг бўш маблағларини талаб қилиб олгунча депозитлардан жамғарма депозитларига ўтказиш имкони ҳосил бўлади. Бу билан банкнинг узоқ муддатли депозитлари оширилиши қуйидаги афзалликларга эга:

* банк пассивларининг муддати узоқ ва аниқ бўлган депозитлар билан оширилиши актив ва пассивларнинг муддатлар бўйича мутаносиб бўлишига хизмат қилади;
* узоқ муддатли ресурслардан банк қисқа муддатли активларга жойлаштириш билан бир неча бор фойда олиш имкониятига эга бўлади;
* банк ресурс базасининг мустаҳкамланиши билан иқтисодий меъёрларни бажариш имкониятини оширади.

Юқоридаги таклиф этилган иккита таклиф – янги банк маҳсулотлари амалиётдаги шарт-шароитлардан келиб чиқиб такомиллаштирилса, банкларда депозит ресурс базасини ва айнан муддатли ва жамғарма депозитлари базасини мустаҳкамлашга хизмат қилади.

**3-боб бўйича хулоса.**

Тижорат банклари ресурсларини бошқариш мураккаб ва кўп қиррали жараён бўлиб, уни икки даражага – давлат (макроиқтисодий) ва тижорат банки даражасига бўлиш мумкин. Макроиқтисодий даражасидаги тижорат банклари ресурсларини бошқариш Марказий банк томонидан турли хил инструментларни қўллаш орқали бошқарилади.

Марказий банк томонидан тижорат банклари ресурслар базасини бошқариш инструментлари қаторига кредитлар бериш, очиқ бозордаги операциялар, иқтисодий нормативлар ўрнатиш, захира мажбуриятлари миқдорини белгилаш ва бошқа инструментлар киради.

Тижорат банклари ресурсларини ички бошқарувининг бош мақсади вақтинча бўш турган маблағларни жамлаш ва уларни реал кредит ресурсларига айлантириш, шунингдек, ресурсларни жалб қилиш ва бошқариш ички инструментлари қўллаш орқали эришилади. Тижорат банклари вақтинча бўш турган пул маблағларини жалб қилиш ва уларни реал кредит ресурсларига айлантириш учун омонатларни жалб қилиш ва уларни бут сақлашни рағбатлантирадиган чора-тадбирларни амалга оширишлари керак. Мижозларга сифатли хизмат кўрсатиш бўш турган пул маблағларни жалб қилиш бўйича операцияларни ривожлантиришда муҳим аҳамият касб этади. Омонатга маблағларни жалб қилиш шартлари бўйича маълумотларни мавжудлиги, хизмат кўрсатиш тезлиги, барча мижозларга хайрихоҳона ва бошқа муносабатлар, буларнинг ҳаммаси маблағларни жалб қилишнинг муҳим шартларидан ҳисобланади. Мижозларга сифатли хизмат кўрсатиш кўп ҳолларда банк бошқарувининг малака ва маҳоратига боғлиқ, бунда нафақат банкнинг манфаатларини ҳисобга олиниши керак, балки мижозлар манфаатларини, хусусан, омонатчиларга тўланадиган даромад миқдорини ҳисобга олиниши керак.

Хулоса қилиб айтиш мумкинки, тижорат банклари ресурсларини бошқариш самарадорлигини ошириш қуйидаги асосий негизларга таянади:

* ресурсларни молиявий барқарор манбалар ҳисобидан таъминланишини бошқариш;
* ресурсларни сақлаш ва жойлаштиришни муддатлар бўйича мутаносиблигини таъминланганлигини бошқариш;
* ресурсларни фойдалилик даражасини таъминланишини бошқариш;
* банк капиталининг барқарор молиявий маблағлар ҳисобидан шаклланиши ва уларнинг етарлилигини таъминланишини бошқариш мезонларидан иборат. Банк ресурсларини бошқаришда ушбу мезонларга риоя этиш тижорат банкларининг иқтисодий ўсишига замин яратади.

**ХУЛОСА**

Магистрлик иши давомида фойдаланилган назарий маълумотлар ва таҳлил қилинган амалий маълумотлар асосида қуйидаги хулосалар шакллантирилди:

*Тижорат банклари фаолияти таҳлил этилганда қатор ижобий ҳолатлар аниқланди:*

1. Таҳлил қилинган давр мобайнида мамлакатимиз тижорат банкларининг жалб қилинган маблағлари доимий ўсиб бориш тенденциясига эга.
2. Ўзбекистон тижорат банклари капиталининг етарлилиги Марказий банк томонидан ўрнатилган талабларга жавоб беради, унга асосан, тижорат банкларининг регулятив капиталига ва асосий капиталига ўрнатилган талаблар юқори даражада бажарилмоқда. Мамлакатимизда йирик тижорат банкларининг асосий капиталига нисбатан ўрнатилган етарлилик даражасининг бажарилиши асосан йиллик умумий даромад салмоғининг ортиб бориши ҳисобига юз бермоқда.
3. Савдогарбанк жалб қилган депозитлари таҳлил этилаётган давр мобайнида ўсиш суръатига эга бўлиб, маблағларни жалб этиш асосан депозит ресурслар ҳисобига ортиб борган.
4. Таҳлил этилаётган давр мобайнида Савдогарбанкнинг пассивлари ортиб бориб, ресурсларнинг кўпайиши асосан жалб қилинган маблағларнинг ҳисобига юз берган. Ресурслар асосан Репо ва бошқа қарз маблағлари ва депозитлар маблағлар эвазига ортиб борган. Савдогарбанк кредит операцияларининг даромадлилик кўрсаткичи ижобий.

*Шу билан бирга тижорат банклари фаолияти таҳлил этилганда салбий томонлар ҳам мавжудлиги аниқланди:*

1. Баъзи тижорат банклари депозитлари таркибида талаб қилиб олингунгача депозитларнинг улуши салмоқли улушни ташкил этиб келмоқда, шунингдек, депозитли ресурслари таркибида талаб қилиб олингунча сақланадиган маблағларнинг улуши жуда юқори бўлиши билан бирга, жами депозит маблағларнинг улуши пасайиб бориш тенденциясига эга бўлган. Республикамиз тижорат банклари депозитлар таркибида талаб қилиб олингунгача депозитларнинг улуши 2011-2014 йиллар давомида мос равишда 63,8%, 66,7%, 63,1 % ва 59,4ни ташкил этган.
2. Тижорат банклари ўртасида депозитли ресурслар ҳисобидан маблағларни жалб қилишда рақобати кучайиб бормоқда, шунга қарамасдан, республикамизнинг айрим тижорат банкларида депозит маблағлари ҳисобидан муддатли ресурсларни жалб қилиш амалиёти жуда заифлиги маълум бўлди. Хусусан, депозит ресурслари таркибида муддатли депозитларнинг салмоғи сезиларсиз улушни ташкил этади. Хусусан, 01.01.2015 йил ҳолатига Респубикамиз тижорат банкларининг депозитлар таркибида узоқ муддатли депозит манбалар камлиги аниқланиб, банк ресурс базаси заиф эканлиги эътироф этилди. (муддатли депозитлар 29,9%, жамғарма депозитлар 10,6%).
3. Тадқиқот натижаларига кўра, 2014 йилда банкларнинг ўз маблағлари билан таъминланганлик даражасини 2011 йилга нисбатан бир оз пасайиб борганлигини кўрамиз. Шунингдек, тижорат банкларининг ўз маблағларининг активларига нисбатан қарийб 0,63 фоизга пасайганлигини кўришимиз мумкин. Зеро, бу кўрсаткич 2011 йилда 12,89 фоиз бўлган бўлса, 2014 йилда 12,26 фоизни ташкил қилган.
4. Савдогарбанкнинг активлари самарадорлик коэффициентлари ўртача 79,5 фоизни ташкил этаётган охирги йилларда барқарор ўсиш суръатига эга. Айтишимиз мумкинки, таҳлил қилинган банкнинг жами активлари таркибида даромад келтирувчи активларининг салмоғи ўртача даражада.
5. 2015 йилнинг 1 январь ҳолатига, тижорат банклари томонидан муомалага чиқарилган ҳамда аҳоли ва хўжалик юритувчи субъектлар орасида жойлаштирилган тижорат банкларининг депозит ва жамғарма сертификатлари ҳамда инвесторлар орасида жойлаштирилган тижорат банкларининг узоқ муддатли облигациялари 1трлн. сўм бўлиб, ушбу маблағ жами депозитларга нисбатан олдганда, атиги 3,5 фоизни ташкил этмоқда. Ваҳоланки, ривожланган мамлакатларда тижорат банклари қимматли қоғозларни муомалага чиқариш ва савдоси орқали банк ресурсларнинг салмоқли қисмини жамлашга эришилади.
6. Даромад келтирадиган активлари умумий ҳажмида инвестицион қимматли қоғозлар эса деярли мавжуд эмаслиги ва банкларнинг қимматли қоғозлар билан амалга ошириладиган операцияларини ривожланмаганлиги аниқланди. Ушбу ҳолат мамлакатимиздаги тижорат банклар молия бозорининг муҳим инструменти ҳисобланган облигация, депозит ва жамғарма сертификатларидан самарали фойдаланмаслиги ва кўпчилик банклар қимматли қоғозлар бозорининг фаол иштирокчиси эмаслиги билан баҳоланади. Бугунги кунда маблағларни жалб этишнинг нодепозит манбалари гуруҳидан асосан банклараро бозордан ёки банк кредит ресурсларидан фойдаланилмоқда, холос.

Тижорат банклари ресурсларини бошқариш самарадорлигини ошириш имкониятлари масалалари юзасидан шакллантирилган хулосаларга асосланиб қуйидаги таклифлар ишлаб чиқилди:

*Банк ресурсларини жалб қилиш бўйича тижорат банкларининг асосий фаолият йўналишларига қуйидагиларни киритиш мумкин:*

* мижозларга кўрсатилаётган банк хизматлари сифатини ошириш, хизматлар турларини ва кўламини кенгайтириш (консультация ва траст хизматлар, янги жозибали омонатлар);
* мижозларга хизмат кўрсатишнинг замонавий ахборот технология ютуқларидан кенг фойдаланиш орқали қулайликлар яратиб, мижозларни жалб этиш;
* тижорат банклари ресурслар базасини барқарор манбалар орқали мустаҳкамлаш ва янги банк маҳсулотини яратиш мақсадида, пластик картани фақат тўлов картаси эмас, балки “жамғарма” пластик карта сифатида ишлатиш имкониятлари мавжудлиги бўйича таклифлар киритилди.
* тижорат банклари ресурслар базасини барқарор манбалар орқали мустаҳкамлаш ва янги банк маҳсулотини яратиш мақсадида, жисмоний ва юридик шахслар учун “махсус жамғарма депозитлари” янги маҳсулоти таклиф этилди ва унинг асосий мезонлари аниқланди.

*Тижорат банк ресурсларини шакллантириш ва мустаҳкамлаш юзасидан қуйидаги таклифлар тузилди:*

* банкларнинг пассивлари таркибида нисбатан арзон ва барқарор бўлган ресурслар салмоғини энг мақбул нисбатини таъминлаш, хусусан, тижорат банкларининг депозит базаси таркибида барқарор ресурслар салмоғини ошириш ва трансакцион депозитлар салмоғини пасайтириш;
* ресурслар манбаларини таркибан ва муддатлари бўйича диверсификациялаш;
* банкларнинг трансакцион депозитларини банкнинг жами депозитлар ҳажмидаги салмоғининг максимал даражасини банкнинг норматив ҳужжатларида белгилаб қўйиш лозим;
* йирик омонатчилар маблағларига боғланиб қолмаслик мақсадида, яъни молиявий боғлиқликни олдини олиш учун турли даражадаги мижозлар маблағларини жалб этиш.

*Банк ресурсларини жойлаштириш амалиётлари бўйича қуйидаги таклифлар келтирилди:*

* ресурслардан даромад келтирувчи активларга жалб қилинган муддатларини эътиборга олган ҳолда жойлаштириш;
* тижорат банклари жалб қилган депозитлар самарадорлигини ошириш мақсадида, кредит операцияларининг ўсиш суръатини ошириш, аввало, кредит портфелининг таркибидаги қисқа муддатли кредитлар салмоғини ошириш мақсадга мувофиқ бўлади.

**ФОЙДАЛАНИЛГАН АДАБИЁТЛАР РЎЙХАТИ**

**Ўзбекистон Республикаси Қонунлари:**

1. Ўзбекистон Республикасининг Конституцияси. –Тошкент: “Ўзбекистон”, 2010 йил.
2. Ўзбекистон Республикасининг Фуқаролик Кодекси. – Т.; 2008 йил.
3. Ўзбекистон Республикасининг “Ўзбекистон Республикаси Марказий банки тўғрисида”ги Қонуни. 21 декабрь 1995 йил.
4. Ўзбекистон Республикасининг “Банклар ва банк фаолияти тўғрисида”ги Қонуни. 25 апрель 1996 йил.
5. Ўзбекистон Республикасининг “Банк сири тўғрисида”ги Қонуни 30 август 2003 йил. №530-II.
6. Ўзбекистон Республикасининг “Фуқароларнинг банклардаги омонатларини ҳимоялаш кафолатлари тўғрисида”ги Қонуни. 5 апрель 2002 йил №360-II.
7. Ўзбекистон Республикасининг Солиқ Кодекси. – Т.: 2008 йил.

**Ўзбекистон Республикаси Президентининг фармонлари ва**

**қарорлари:**

1. Ўзбекистон Республикаси Президенти И. Каримовнинг 2015 йил 15 майдаги "Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида"ги 4725-сонли фармони.
2. Ўзбекистон Республикаси Президенти И. Каримовнинг 2015 йил 24 апрелдаги "Aкциядорлик жамиятларида замонавий корпоратив бошқарув услубларини жорий этиш чора-тадбирлари тўғрисида"ги 4720-сонли фармони
3. Ўзбекистон Республикаси Президенти И. Каримовнинг "[Тижорат банкларининг молиявий барқарорлигини янада ошириш ва уларнинг ресурс базасини ривожлантириш чора-тадбирлари тўғрисида](http://www.cbu.uz/uzc/node/45813)" 2344-сонлиқарори. Тошкент ш., - 6 май 2015 йил.
4. Ўзбекистон Республикаси Президенти И. Каримовнинг 2006 йил 19 декабрдаги “Тижорат банкларининг капиталлашиш даражасини оширишни рағбатлантириш чора-тадбирлари тўғрисида”ги 3831-сонли фармони.
5. Ўзбекистон Республикаси Президенти И. Каримовнинг “Банкларнинг капиталлашувини янада ошириш ва иқтисодиётни модернизациялашдаги инвестиция жараёнларида уларнинг иштирокини фаоллаштириш чора-тадбирлари тўғрисида”ги ПҚ-670 Қарори. 12 июль 2007 йил.
6. Ўзбекистон Республикаси Президенти И. Каримовнинг “Ўзбекистон Республикаси Давлат-тижорат Халқ банкининг капиталлашув даражасини янада ошириш чора-тадбирлари тўғрисида”ги ПҚ-775-сонли Қарори. 11 январь 2008 йил.
7. Ўзбекистон Республикаси Президенти И. Каримовнинг “Тижорат банкларида аҳоли омонатлари шартларини либераллаштириш ҳамда кафолатларини таъминлашга доир қўшимча чора-тадбирлар тўғрисида”ги ПФ-3968-сонли Фармони. 21 февраль 2008 йил.
8. Ўзбекистон Республикаси Президенти И. Каримовнинг “Фуқароларнинг Ўзбекистон Республикаси тижорат банкларидаги омонатларини ҳимоялаш кафолатларини таъминлашга оид қўшимча чора-тадбирлар тўғрисида”ги ПФ-4057-сонли Фармони. 28 ноябрь 2008 йил.
9. Ўзбекистон Республикаси Президенти И. Каримовнинг “Аҳолининг омонатларини жалб қилиш бўйича республика тижорат банклари ўртасида танлов ўтказиш тўғрисида”ги ПҚ-991-сонли Қарори. 31 октябрь 2008 йил.
10. Ўзбекистон Республикаси Президенти И. Каримовнинг “Тижорат банклари депозитларига аҳоли ва хўжалик субъектлари бўш пул маблағларини жалб этишни янада рағбатлантириш қўшимча чора-тадбирлари тўғрисида”ги ПҚ-1090-сонли Қарори. 6 апрель 2009 йил.
11. Ўзбекистон Республикаси Президенти И. Каримовнинг “Банк тизимининг молиявий барқарорлигини янада ошириш ва унинг инвестициявий фаоллигини кучайтириш чора-тадбирлари тўғрисида”ги ПҚ-1317-сонли Қарори. 6 апрель 2010 йил.
12. Ўзбекистон Республикаси Президенти И. Каримовнинг “Банк пластик карточкаларидан фойдаланган ҳолда ҳисоб-китоб тизимини ривожлантиришни рағбатлантириш бўйича қўшимча чора-тадбирлар тўғрисида”ги ПҚ-1325-сонли Қарори. 19 апрель 2010 йил.
13. Ўзбекистон Республикаси Президенти И. Каримовнинг 2010 йил 26 ноябрдаги “2011-2015 йилларда республика молия-банк тизимини янада ислоҳ қилиш ва барқарорлигини ошириш ҳамда юқори халқаро рейтинг кўрсаткичларига эришишнинг устувор йўналишлари тўғрисида”ги ПҚ-1438-сонли Қарори.

**Ўзбекистон Республикаси Президентининг асарлари ва**

**маърузалари:**

1. Каримов И.А. "2015 йил иқтисодиётимизда туб таркибий ўзгаришларни амалга ошириш, модернизация ва диверсификация жараёнларини изчил давом эттириш ҳисобидан хусусий мулк ва хусусий тадбиркорликка кенг йўл очиб бериш– устувор вазифамиз". –Т.: -Ўзбекистон HMИУ. -2015
2. Каримов И.А. 2014 йил юқори ўсиш суръатлари билан ривожланиш, барча мавжуд имкониятларни сафарбар этиш, ўзини оқлаган ислоҳотлар стратегиясини изчил давом эттириш йили бўлади. – Тошкент: Ўзбекистон, 2014.
3. Ўзбекистон Республикаси Президенти И.А.Каримовнинг 2012 йилнинг асосий якунлари ва 2013 йилда Ўзбекистонни ижтимоий-иқтисодий ривожлантиришнинг устувор йўналишларига бағишланган Ўзбекистон Республикаси Вазирлар Маҳкамасининг мажлисидаги – Бош мақсадимиз – кенг кўламли ислоҳотлар ва модернизация йўлини қатъият билан давом эттириш мавзусидаги маърузасини ўрганиш бўйича ўқув қўлланма. –Т.: -O’qituvchi HMИУ. -2013.
4. Каримов И.А. Бош мақсадимиз – кенг кўламли ислоҳотлар ва модернизация йўлини қатъият билан давом эттириш. – Тошкент: “Ўзбекистон”, 2013.
5. Каримов И.А. 2012 йил Ватанимиз тараққиётини янги босқичга кўтарадиган йўл бўлади. – Т.: “Ўзбекистон”, 2012.
6. Каримов И.А. Барча режа ва дастурларимиз Ватанимиз тараққиётини юксалтириш, халқимиз фаровонлигини оширишга хизмат қилади. – Т.: “Ўзбекистон”, 2011.
7. Каримов И.А. “Асосий вазифамиз – ватанимиз тараққиёти ва халқимиз фаровонлигини янада юксалтиришдир”. – Тошкент: “Ўзбекистон”, 2010.
8. Каримов И.А. Жаҳон молиявий иқтисодий инқирози, Ўзбекистон шароитида уни бартараф этишнинг йўллари ва чоралари. Тошкент: “Ўзбекистон”, 2009.
9. Каримов И.А. Банк тизими, пул муомаласи, кредит, инвестиция ва молиявий барқарорлик тўғрисида. – Тошкент: “Ўзбекистон”, 2005.

**Махсус адабиётлар:**

1. Абдуллаева Ш.З. Пул, кредит ва банклар. – Тошкент, Молия институти, 2000 йил.
2. Абдуллаева Ш.З. Банк иши. Дарслик. – Тошкент, Молия институти, 2003 йил.
3. Абдуллаева Ш.З., Каримов Ф.Ш., Наврузова К., Сайифназарова Д., Эрназаров Н. Аҳоли омонатларини кафолатлаш тизими. III китоб. Тошкент, “IQTISOD-MOLIYA”, 2006 йил.
4. Бабаев Б.Б. Вопросы формирования ресурсов коммерческих банков и их эффективное использование. Автореферат дис. на соиск. уч. ст. канд. экон. наук. – Ташкент, 2002.
5. Бобақулов Т., Юсупов А. Обеспечение достаточности капитала коммерческих банков. Рынок, деньги и кредит. Т.: 2004. –№ 10.
6. Батракова Л.Г. Экономический анализ деятельности коммерческого банка, 2005 г.
7. Черкасов В.Е. Финансовый анализ в коммерческом банке. – М.: ИНФРА-М, 1995.
8. Садаков К.К. Коммерческие банки. Управленческий анализ. – М.: «Ось-89», 1998.
9. Колесников В.И. и другие. Банковское дело. – Москва: Финансы и статистика, 1995.
10. Крис Дж.Барлтроп, Диана МакНотон. Банковские учреждения в развивающихся странах. ИЭР МБРР-Вашингтон Д.С., 1993.
11. Курочкин А.В. Ресурсы коммерческого банка и оптимизация их структуры. Автореферат дисс. на соискание ученой степени к.э.н. -2000.
12. Лаврушин О.И. Банковский менеджмент. – М.: КНОРУС, 2009.
13. Лаврушин О.И. Основы банковского менеджмента. – М.: Инфра-М, 2012.
14. Лаврушин О.И. Банковское дело: учебник 4-е изд. – Москва: Финансы и статистика, 2010.
15. Лаврушин О.И. Управление деятельностью коммерческого банка. – М.: 2009.
16. Ларионова Л.В. Управление активами и пассивами коммерческого банка. – М.: Консалтбанкир, 2011.
17. Лещанская И.В. Организация деятельности коммерческого банка. – Москва: ИНФРА-М, 2001.
18. Муллажонов Ф. банковская система – локомотив экономических реформ. Рынок, деньги и кредит. –Т.: 2004. –№ 7-8.
19. Мурычев А.В. О путях укрепления ресурсной базы российских коммерческих банков. Деньги и кредит. – Москва, 2003.
20. Омонов А.А. Тижорат банкларининг ресурсларини самарали бошқариш масалалари. Иқтисод фанлари доктори илмий даражасини олиш учун ёзилган дисс. автореферати. – Тошкент, 2008.
21. Омонов А.А. Тижорат банкларининг молиявий ресурсларини бошқариш. Монография. “Fan va texnologiya”, 2008 й.
22. Омонов А.А. Состояние и перспективы управления ресурсами коммерческих банков Узбекистана. Рынок, деньги и кредит. – Т.: 2007. -№1.
23. Омонов А.А. Роль рискованных активов в обеспечении достаточности капитала. Рынок, деньги и кредит. – Т.: 2004. -№ 6.
24. Ортиқов У.Д. Банк ресурслари ва уларни бошқариш. Иқтисод фанлари номзоди илмий даражасини олиш учун диссертация автореферати. – Тошкент, 2008.
25. Питер С. Роуз. Банковский менеджмент. Предоставление финансовых услуг: пер. с англ. 2-е изд. – М.: Дело Лтд, 1997.
26. Репова М.Л. Эконометрика: практикум / сост. Сев. (Арктич.) федер. ун-тим. М.В.Ломоносова. – Архангельск: ИПЦСАФУ, 2012.
27. Сабиров О., Юсупов А. Стратегия формирования и укрепления капитала коммерческих банков Узбекистана. Рынок, деньги и кредит, 2005.
28. Садчикова Г.М. Информационные технологии математическое моделирование. Издательство Томского университета. – МатериалыX Всероссийской научно-практической конференции, 2011.
29. Шанченко Н.И. Лекции по эконометрике: учебное пособие для студентов высших учебных заведений, обучающихся по специальности «Прикладная информатика (в экономике)». – Ульяновск: УлГТУ, 2008.
30. Насретдинова Ш.С. “Компьютер моделлаштириш” курси бўйича ўқув-услубий мажмуа. – Тошкент: “Молия”, 2006 й. -160 бет.

**Даврий нашрлар, статистик тўпламлар ва ҳисоботлар**

1. Банк ахборотномаси газетаси. Ўзбекистон Республикаси Давлат-тижорат Халқ банки йиллик йиғма ҳисоботи. 2008-2013 йй.
2. Банк ахборотномаси газетаси. Ўзбекистон Республикаси Миллий банки йиллик йиғма ҳисоботи. 2008-2013 йй.
3. Банк ахборотномаси газетаси. Ўзбекистон Республикаси ОАТБ Кредит-Стандарт банки йиллик йиғма ҳисоботи. 2008-2013 йй.
4. Ковалев М.М., Осмоловский А.Д. Оптимальная структура портфеля банка. Сборник научных статей под общ.с.-12, 2003.,economy.bsu.by.
5. Котина О.В. Уроки банковской аналитики или «аналитика с нуля», кандидат экономических наук, аналитик ОАО КИБ «ЕВРОАЛЬЯНС» 02.02.2006, Bankir.Ru.
6. Бозор, пул ва кредит. Илмий-амалий ойлик журнали. 03/2013 (190).

**Интернет сайтлари**

1. http://[www.cbu.uz](http://www.cbu.uz)(Ўзбекистон Республикаси МБ расмий сайти).
2. http://[www.bank.uz](http://www.bank.uz) (Ўзбекистон Республикаси ТБ информацион сайти).
3. http://www.HYPERLINK (компютер консултация хизматлари сайти).
4. http://[www.ratingsdirect.com](http://www.ratingsdirect.com) (Standard & Poor’s молиявий хизматлари сайти).
5. http://[www.bankir.ru](http://www.bankir.ru) (Россия Федерацияси ТБ ва информацион сайти).
6. http://[www.finam.ru/dictionary](http://www.finam.ru/dictionary) (Иқтисодий терминлари изоҳли луғати ).
7. http://[www.cbr.ru](http://www.cbr.ru) (Россия Федерацияси Марказий Банки расмий сайти).
8. http://[www.lib.rus](http://www.lib.rus) (Максима Мошков номидаги електрон кутубхона).

1. Каримов И.А. Бош мақсадимиз – кенг кўламли ислоҳотлар ва модернизация йўлини қатъият билан давом эттириш. – Тошкент: Ўзбекистон, 2013. 21-б. [↑](#footnote-ref-1)
2. Каримов И.А. Асосий вазифамиз – Ватанимиз тараққиёти ва халқимиз фаровонлигини янада юксалтиришдир. – Т.: Ўзбекистон, 2010. 57-58-б. [↑](#footnote-ref-2)
3. Ўзбекистон Президенти Ислом Каримовнингмамлакатимизни 2014 йилда ижтимоий-иқтисодий ривожлантириш якунлари ва 2015 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг мажлисидаги маърузасидан [↑](#footnote-ref-3)
4. Питер С.Роуз. Банковский менеджмент. Предоставление финансовых услуг. – М.: Дело Лтд, 1995. Банковское дело. Под ред. О.И.Лаврушина. – М.: “Ф и С”, 1998; Синки Дж. Управление финансами и коммерческих банках. Пер. с англ. 4-го переработанного изд. Москва: Catallaxy, 1994. – 820 с. [↑](#footnote-ref-4)
5. Б.Б.Бабаев. Вопросы формирования ресурсов коммерческих банков и их эффективное использование. Автореферат кан. экон. наук. Банковско-финансовая академия Республики Узбекистан. –Т., 2002. -21 с. Ортиков У.Д. Банк ресурслари ва уларни бошқариш. “Молия, пул муомаласи ва кредит” и.ф.н. дисс. автореферати. Ўзбекистон Республикаси Банк-молия академияси. – 19.09.2008. –Т., 2008. -20 б. Омонов А.А. Тижорат банкларининг ресурсларини самарали бошқариш масалалари. Иқтисод фанлари доктори илмий даражасини олиш учун ёзилган дисс. автореферати. –Тошкент, 2008. -38 б. [↑](#footnote-ref-5)
6. Курочкин А.В. Ресурсы коммерческого банка и оптимизация их структуры. Автореферат дисс. – М.: - 2000. – С. 6. [↑](#footnote-ref-6)
7. Курочкин А.В. Ресурсы коммерческого банка и оптимизация их структуры. Автореферат дисс. – М.: - 2000. – С. 6. [↑](#footnote-ref-7)
8. Слезингер Г.Э. Социальная экономика. – М.: Дело и сервис, 2001. – С.352. [↑](#footnote-ref-8)
9. Банковское дело. Под ред. О.И. Лаврушина. – М.: “Ф и С”, 2012. –С. 68. [↑](#footnote-ref-9)
10. Ўзбекистон Республикаси банк тизимида бухгалтерия ҳисобини юритишга оид қонунчилик ҳужжатлари тўплами. – Т.: “Ўзбекистон”, 2003. 86-бет. [↑](#footnote-ref-10)
11. Ўзбекистон Республикасининг “Банклар ва банк фаолияти тўғрисида”ги қонуни, 1995 йил 25 апрель. 1-модда. [↑](#footnote-ref-11)
12. Ўзбекистон Республикаси Адлия вазирлигининг 2008 йил 24 сентябрда 1859-сон билан рўйҳатга олинган “Банкларнинг депозит (омонат) сертификатларини чиқариш ва муомалада бўлиш тартиби тўғрисида”ги низом. [↑](#footnote-ref-12)
13. Ўзбекистон Республикаси солиқ кодекси. 179-модда. / Закона РУз от 29.12.2008 г. за № ЗРУ-196. [↑](#footnote-ref-13)
14. А.А.Омонов. Тижорат банкларининг молиявий ресурсларини бошқариш. Монография. “Fan va texnologiya”, 2008, 220 бет. [↑](#footnote-ref-14)
15. А.А.Омонов. Тижорат банкларининг молиявий ресурсларини бошқариш. Монография. “Fan va texnologiya”, 2008 йил, 61 бет. [↑](#footnote-ref-15)
16. А.А.Омонов. Тижорат банкларининг молиявий ресурсларини бошқариш. Монография. “Fan va texnologiya”, 2010 йил, 24 бет. [↑](#footnote-ref-16)
17. М.М. Ковалев. А.Д.Осмоловский. Оптимальная структура портфеля банка. Сб. науч.статей подобщ. с-12, 2003-economy.bsu.bу. [↑](#footnote-ref-17)
18. Питер С.Роуз. Банковский менеджмент. Предоставление финансовых услуг. М. Дело-Лтд,1995.стр.409. [↑](#footnote-ref-18)
19. М.М. Ковалев. А.Д.Осмоловский. Оптимальная структура портфеля банка. Сб. науч.статей под общ. с-13, 2003-economy.bsu.bу. [↑](#footnote-ref-19)
20. А.А. Омонов. Тижорат банкларининг молиявий ресурсларини бошқариш. Монография. “Fan va texnologiya”, 2010 йил, 43 бет. [↑](#footnote-ref-20)
21. Ўзбекистон Республикаси Президенти И. Каримов Тошкент ш., 2015 йил 6 май, ПҚ-2344-сон [↑](#footnote-ref-21)
22. Расм Марказий банк маълумотлари асосида муаллиф томонидан тайёрланди. [↑](#footnote-ref-22)
23. Каримов И.А. 2014 йил юқори ўсиш суръатлари билан ривожланиш, барча мавжуд имкониятларни сафарбар этиш, ўзини оқлаган ислоҳотлар стратегиясини изчил давом эттириш йили бўлади. – Тошкент: Ўзбекистон, 2014. – Б. 12. [↑](#footnote-ref-23)
24. Расм Марказий банк маълумотлари асосида муаллиф томонидан тайёрланди. [↑](#footnote-ref-24)
25. Ўзбекистон Республикаси Президенти И.А.Каримовнинг 2012 йилнинг асосий якунлари ва 2013 йилда Ўзбекистонни ижтимоий-иқтисодий ривожлантиришнинг устувор йўналишларига бағишланган Ўзбекистон Республикаси Вазирлар Маҳкамасининг мажлисидаги – Бош мақсадимиз – кенг кўламли ислоҳотлар ва модернизация йўлини қатъият билан давом эттириш мавзусидаги маърузасини ўрганиш бўйича ўқув қўлланма. –Т.: -O’qituvchi HMИУ. -2013. -30 бет. [↑](#footnote-ref-25)
26. Расм Марказий банк маълумотлари асосида муаллиф томонидан чизилди. [↑](#footnote-ref-26)
27. Расм Ў.Р. Марказий банкининг “Пул-кредит соҳасидаги вазият ва монетар сиёсатнинг асосий йўналишлари” ҳар йиллик маълумотлари асосида муаллиф томонидан шакллантирилди. [↑](#footnote-ref-27)
28. “Ahbor-Reyting” рейтинг агентлигининг банк сектори бўйича аналитик ҳисобот материаллари. – Тошкент: - 2015 йил, февраль. [↑](#footnote-ref-28)
29. Манба: Мазкур тижорат банкларининг 2010-2014 йиллардаги ҳисобот маълумотлари асосида муаллиф томонидан тузилди. [↑](#footnote-ref-29)
30. Манба: Мазкур тижорат банкларининг 2010-2014 йиллардаги ҳисобот маълумотлари асосида муаллиф томонидан тузилди. [↑](#footnote-ref-30)
31. Манба: Мазкур тижорат банкларининг 2010-2014 йиллардаги ҳисобот маълумотлари асосида муаллиф томонидан тузилди. [↑](#footnote-ref-31)
32. Жадвал ОАТ “Савдогарбанк” ҳисобот маълумотлари асосида муаллиф томонидан тузилди. [↑](#footnote-ref-32)
33. 2014 йилда пул-кредит соҳасидаги вазият ва монетар сиёсатнинг 2015 йилга мўлжалланган асосий йўналишлари. Манба: [www.cbu.uz](http://www.cbu.uz). [↑](#footnote-ref-33)
34. Приложение к постановлению Правления Центрального банка Республики Узбекистан от 29 декабря 2012 года №36/1 «Изменение и дополнение, вносимые в Положение о требованиях к управлению ликвидностью коммерческого банка». Собрание законодательства Республики Узбекистан. – Ташкент, 2013. - № 5 (557). – С. 130. [↑](#footnote-ref-34)
35. Жадвал“Ahbor-Reyting” чораклик нашрлари маълумотлари асосида муаллиф томонидан тузилди. [↑](#footnote-ref-35)
36. 2014 йилда пул-кредит соҳасидаги вазият ва монетар сиёсатнинг 2015 йилга мўлжалланган асосий йўналишлари//Бозор, пул ва кредит. – Тошкент, 2015. - №1. - Б. 22. [↑](#footnote-ref-36)
37. [www.cbu.uz](http://www.cbu.uz). сайти маълумотлари асосида муаллиф томонидан ҳисобланди. [↑](#footnote-ref-37)
38. А.А.Омонов. Тижорат банкларининг молиявий ресурсларини бошқариш. Монография. “Fan va texnologiya”, 2010 йил, 47 бет. [↑](#footnote-ref-38)
39. А.А.Омонов. Тижорат банкларининг молиявий ресурсларини бошқариш. Монография. “Fan va texnologiya”, 2010 йил, 42 бет. [↑](#footnote-ref-39)
40. А.А.Омонов. Тижорат банкларининг молиявий ресурсларини бошқариш. Монография. “Fan va texnologiya”, 2010 йил, 320 бет. [↑](#footnote-ref-40)
41. О.В.Котина, к.э.н. Анализ ресурсов банка. Анализ привлеченных средств банка и оценка их качества. Анализ депозитного портфеля банка. Аналитик ОАО КИБ“ЕВРОАЛЬЯНС”, г. Иваново Bankir.Ru [↑](#footnote-ref-41)
42. Батракова Л.Г. Экономический анализ деятельности коммерческого банка. Учебник для вузов. –М.: Логос, 2005. -59 с. [↑](#footnote-ref-42)
43. Манба: “Банк ахборотномаси” газетаси. Банкнинг 2009-2014 йиллардаги ҳисобот маълумотлари асосида муаллиф томонидан тузилди. [↑](#footnote-ref-43)
44. Батракова Л.Г. Экономический анализ деятельности коммерческого банка. Учебник для вузов. –М.: Логос, 2005. -59 с. [↑](#footnote-ref-44)
45. Лаврушин О.И. Банковское дело. – Финансы и статистика, 1998 г., 126 с. [↑](#footnote-ref-45)
46. Ш.Абдуллаева. Банк иши. Дарслик. Тошкент Молия институти, 2003 й. 135-бет. [↑](#footnote-ref-46)
47. “Ahbor-Reyting” рейтинг агентлигининг банк сектори бўйича аналитик ҳисобот материаллари. – Тошкент: - 2014 йил, февраль. [↑](#footnote-ref-47)
48. Манба: “Савдогарбанк”нинг 2010-2014 йиллардаги ҳисобот маълумотлари асосида муаллиф томонидан тузилди. [↑](#footnote-ref-48)
49. А.А.Омонов. Тижорат банкларининг молиявий ресурсларини бошқариш. Монография. 2010 йил, 71-б. [↑](#footnote-ref-49)
50. Манба: “Савдогарбанк”нинг 2010-2014 йиллардаги ҳисобот маълумотлари асосида муаллиф томонидан тузилди. [↑](#footnote-ref-50)
51. Манба: “Савдогарбанк”нинг 2010-2013 йиллардаги ҳисобот маълумотлари асосида муаллиф томонидан тузилди. [↑](#footnote-ref-51)
52. Манба: “Савдогарбанк”нинг 2010-2013 йиллардаги ҳисобот маълумотлари асосида муаллиф томонидан тузилди. [↑](#footnote-ref-52)
53. “Ahbor-Reyting” рейтинг агентлигининг банк сектори бўйича аналитик ҳисобот материаллари. – Тошкент: - 2015 йил, февраль. [↑](#footnote-ref-53)
54. 2014 йилда пул-кредит соҳасидаги вазият ва монетар сиёсатнинг 2015 йилга мўлжалланган асосий йўналишлари. Манба: [www.cbu.uz](http://www.cbu.uz). [↑](#footnote-ref-54)
55. “Ahbor-Reyting” рейтинг агентлигининг банк сектори бўйича аналитик ҳисобот материаллари. – Тошкент: - 2015 йил, февраль. [↑](#footnote-ref-55)
56. “Ahbor-Reyting” рейтинг агентлигининг банк сектори бўйича аналитик ҳисобот материаллари асосида муаллиф томонидан ҳисобланди. [↑](#footnote-ref-56)
57. “Ahbor-Reyting” рейтинг агентлигининг банк сектори бўйича аналитик ҳисобот материаллари асосида муаллиф томонидан ҳисобланди. [↑](#footnote-ref-57)
58. “Ahbor-Reyting” рейтинг агентлигининг банк сектори бўйича аналитик ҳисобот материаллари асосида муаллиф томонидан ҳисобланди. [↑](#footnote-ref-58)
59. 2014 йилда пул-кредит соҳасидаги вазият ва монетар сиёсатнинг 2015 йилга мўлжалланган асосий йўналишлари//Бозор, пул ва кредит. – Тошкент, 2015. - №1. - Б. 22. [↑](#footnote-ref-59)
60. [www.cbu.uz](http://www.cbu.uz). сайти маълумотлари асосида муаллиф томонидан ҳисобланди. [↑](#footnote-ref-60)
61. А.А.Омонов. Тижорат банкларининг молиявий ресурсларини бошқариш. Монография. “Fan va texnologiya”, 2010. 69-бет. [↑](#footnote-ref-61)
62. Ўзбекистон Республикаси Президенти И.А.Каримовнинг 2012 йилнинг асосий якунлари ва 2013 йилда Ўзбекистонни ижтимоий-иқтисодий ривожлантиришнинг устувор йўналишларига бағишланган Ўзбекистон Республикаси Вазирлар Маҳкамасининг мажлисидаги – “Бош мақсадимиз – кенг кўламли ислоҳотлар ва модернизация йўлини қатъият билан давом эттириш” мавзусидаги маърузасини ўрганиш бўйича ўқув қўлланма. – Т.: “O’qituvchi” НМИУ. -2013. 26 бет. [↑](#footnote-ref-62)
63. Маълумотлар муаллиф томонидан ҳисобланди. [↑](#footnote-ref-63)
64. http://www.inmagine.com [↑](#footnote-ref-64)